
LUKIJALLE 


Suomen Rakennustyöläisten Liiton nykyinen puheenjohtaja, 
yhteiskuntatieteiden maisteri Erkki Salomaa on yksi nykypol- 
ven ansioituneimmista tutkijoista maamme työväenliikkeen pii- 
rissä. Suomen työväenliikkeen, ennen muuta ammattiyhdistys- 
liikkeen, historiain sekä henkilökuvausten ja esseiden kirjoit- 
tajana hän on tunnetuin ja tunnustetuin nykypäivinä. 

Erkki Salomaa opiskeli työnsä ohessa ja valmistui maiste- 
riksi vuonna 1953. Hänen tarmokkuutensa ja intensiivisen 
työskentelynsä eräänä osoituksena on se, että hän työnsä ohes- 
sa opiskellen kirjoitti samanaikaisesti lähes 600 sivua käsit- 
tävän ammattiyhdistysliikkeen historian ”Rakentajat eilen ja 
tänään”. Varsin harvinaista oli myös se, että hänelle opiskelu- 
aikanaan osoitettiin Helsingin yliopistossa ja Yhteiskunnalli- 
sessa korkeakoulussa oppikirjoiksi kaksi hänen itsensä kirjoit- 
tamaa teosta, Neuvostoliiton ammattiyhdistysliike ja Ammatti- 
yhdistystiedon kirja n:o 1. 

Kun Erkki Salomaa täyttää 50 vuotta 16 päivänä lokakuuta 
1967, heräsi Suomen Rakennustyöläisten Liiton piirissä ajatus, 
että hänen työnsä parhaana tunnustuksena ja palveluksena 
työväenliikkeelle olisi koota kirjaksi osa hänen aikaisempia 
kirjoituksiaan, joita on julkaistu erilaisissa aikakausjulkaisuis- 
sa ja sanomalehdissä. Asia otettiin esille Suomen Rakennustyö- 
läisten Liiton liittotoimikunnan kokouksessa keväällä 1967. 


Esitys hyväksyttiin yksimielisesti ja sen tuloksena julkaistaan 
tämä teos ammattiliiton kustannuksella. 

Ollessaan rakennustyöläisten äänenkannattajan Rakentajan 
ensimmäisenä päätoimittajana 1948 Erkki Salomaa kirjoitti 
myös lehden ensimmäisen pääkirjoituksen. Se ja eräitä muita 
Rakentajassa julkaistuja Salomaan pääkirjoituksia, erikois- 
artikkeleita ja pakinoita on otettu tähän teokseen. Myös muis- 
sa aikakausjulkaisuissa, etenkin Ajankuvissa, sekä päiväleh- 
dissä julkaistuista Salomaan kirjoituksista on osa haluttu tal- 
lentaa tähän kirjaan maamme työväenliikkeen opiskelijain ja 
muiden lukijain pysyväisesti käytettäväksi. 

Suomen Rakennustyöläisten Liitto esittää kiitoksensa pu- 
heenjohtaja Erkki Salomaalle hänen 50-vuotispäivänään kai- 
kista hänen ansioistaan ja erityisesti hänen kirjallisesta tuo- 
tannostaan. Toivotamme hänelle terveyttä ja pitkää ikää sekä 
työntäyteisiä vuosia maamme rakennustyöläisten ammattiyh- 
distystoiminnan ja koko työväenliikkeen parhaaksi. 


Helsingissä 16. 6. 1967 


Suomen Rakennustyöläisten Liitto r.y. 
Liittotoimikunta 

(Rakentaja n:o 1—1948) 


Rakentajan linja 


Lehtemme syntysanojen lausujina — aloitteen tekijöinä — 
olivat lukuisat perusjärjestöt. Näin ollen onkin itsestään sel- 
vää, että lehtemme palstat ovat avoinna osastojen kirjeenvaih- 
tajille ja onkin mitä toivottavinta, että yhteydet joukkojen ja 
lehtemme toimituksen välillä muodostuvat alusta alkaen luot- 
tamuksellisiksi ja läheisiksi. Ammattiyhdistyslehdistön on 
esiinnyttävä edustamiensa työläisjoukkojen mielipiteiden ja 
kannanottojen tunnetuksitekijänä ja puolustajana sekä epä- 
kohtien paljastajana ja uudistusesitysten tekijänä. Lehteäm- 
me tullaan toimittamaan tämän periaatteen hengessä liittom- 
me johtoelinten — valtuuston ja liittotoimikunnan päätösten 
ja ohjeiden mukaisesti, On muistettava, että lehtemme on liit- 
tomme virallinen äänenkannattaja ja näin ollen sen kannan- 
otot rakennustyöläisten työ- ja palkkaehtoja ja ammattiyhdis- 
tystoimintaa koskevissa kysymyksissä vastaavat liittomme 
johdon kantaa. 


Nykyisenä ajankohtana, jolloin ammattiyhdistysliikkeen vas- 
tustajat ryhmittyvät hyökkäykseen tarkoituksella palauttaa 
ammattiyhdistysliike jälleen siihen toisarvoiseen asemaan, mi- 
kä sillä oli sotia edeltäneellä kaudella, tarvitaan enemmän kuin 
milloinkaan aikaisemmin lujaa, yhtenäistä ammattiyhdistys- 
liikettä. Rakentaja tulee omalta osaltaan korostamaan 

voimakkaan ja yhtenäisen ammattiyhdistysliikkeen merkitystä 
ja uskoo saavansa tässä liiton jäsenten yksimielisen tuen. 

Vanha Rakentaja syntyi rakennustyöläisten ammatti- 
yhdistystoiminnan keskityksen merkeissä ja puolusti johdon- 
mukaisesti rakennustyöläisten yhteiskunnallisia ja taloudellisia 
oikeuksia aina väkivaltaiseen lopettamiseen asti. Uusi Ra- 
kentaja tulee jatkamaan näitä perinteitä ja toivoo tule- 
vansa yhtä suosituksi kuin edeltäjänsäkin. 

(Rakentaja n:o 5—1949) 


Sosialismi 


On lähdettävä siitä, että kun yksityiskapitalismi ei voi taata 
kaikille työtä eikä kohtuullista toimeentuloa, niin sen on väis- 
tyttävä yhteiskunnallistetun tuotannon ja sosialistisen suun- 
nitelmatalouden tieltä. Toisin sanoen ammattiyhdistysliikkeen 
sosialisoimisohjelma on muutettava periaatepäätöksistä lähi- 
ajan tavoitteeksi. 

Kuten alussa totesimme, kysymys ei ole mikään uusi. Mm. 
SAK:n perustavan kokouksen menettelytapapäätöksissä tode- 
taan seuraavaa: 


”Ammatillisesti järjestyneen työväestön yhtynyt jär- 
jestövoima kohdistetaan luonnonrikkauksien sekä tuo- 
tanto-, liikenne- ja jakeluvälineiden yhteiskunnallistutta- 
miseksi ja vallitsevan talousjärjestelmän muuttamiseksi 
sosialistiseksi.” 


Tätä ohjelmakohtaa on pidetty niin tärkeänä, että se on si- 
sällytetty SAK:n sääntöihinkin, joissa keskusjärjestön tar- 
koitukseksi määritellään mm.: 


”Toimia taloudellisen kansanvallan toteuttamiseksi tuo- 
tannollisessa elämässä ja edistää tuotantojärjestelmän 
rakentamista yhteiskunnan kokonaisetuja palvelemaan.” 


Viime päivinä polttopisteeseen joutunut Mitä SAK nyt 
tahtoo ? -päätöslauselma sisältää sekin ponnen tuotantoväli- 

neiden yhteiskunnallistuttamisesta. Mainitun päätöslauselman 
kohdassa Talouselämän kehitys ja ammattiyh- 
distysliikkeen osuus siinä lausutaan seuraavaa: 


”Valtion vaikutusvalta on tähänastista suuremmassa 
määrässä ulotettava tärkeimpiin ja suurimpiin yksityis- 
kapitalistisiin yhtymiin ja yrityksiin ottamalla monopoli- 
asemaan päässeet tuotanto- ja liikelaitokset tarpeellises- 
sa määrässä valtion haltuun.” 


Olisi mitä ajankohtaisinta, että näitä hyviä päätöksiä ryh- 
dyttäisiin vihdoinkin soveltamaan käytäntöön ja ensimmäisenä 
toimenpiteenä SAK saattaisi julkisuuteen sosialisoimisohjel- 
mansa, minkä laatimisesta on siitäkin tehty päätös jo vuosia 
sitten. Olemme tulleet vaiheeseen, jolloin ammattiyhdistysliik- 
keen on määriteltävä kantansa, tyytyykö se ja suostuuko se 
paluuseen sotia edeltäneen kauden järjestelmään, toistuvine 
työttömyyskausineen, talouspulineen ja niihin liittyvine poliit- 
tisine taantumuskausineen. Ellei ammattiyhdistysliike ja koko 
työväenluokka toimi kaikin voimin saavuttamiensa asemien säi- 
lyttämiseksi ja lujan otteen saamiseksi maan talouselämään, 
ei tällaista kehitystä voida välttää. Siksi ammattiyhdistysliik- 
keen on tässä vaiheessa entistä päättäväisemmin määriteltävä 
kantansa =tuotantovälineiden — yhteiskunnallistuttamiseen = ja 
myös esitettävä ja vaadittava kouraantuntuvia toimenpitei- 
tä näiden vaatimusten toteuttamiseksi käytännössä. 

(Rakentaja n:o 14 — 1949) 


Politiikka 


On sanottu, että lehtemme on ”poliittinen” ja että se ei ole 
”puolueeton”. Rakentajan leimaaminen poliittiseksi, varsinkin 
kun se tehdään laajemmin perustelematta, on tällä hetkellä 
verrattain helppo tehtävä. Tänä keväänä näyttää siltä kuin 
olisi yleensä palattu sikäli 1920—30-lukuun, että kaikki palk- 
kaliikkeet leimataan poliittisiksi ja selitetään, että kyseessä 
ei suinkaan ole työläisten palkkojen parantaminen, vaan halli- 
tuksen kaatamisyritys. Jokainen ammattiyhdistysliikettä vä- 
hänkin tunteva tietää, että rakennusalan työehtosopimukset 
päättyvät kaikki keväällä. Ne on uusittava ja yritettävä saada 
niihin parannuksia kaikilla käytettävissä olevilla keinoilla, oli 
sitten maassa millainen hallitus tahansa. Jos palkkakysymys- 
kin politisoidaan siten, että palkankorotusesitykset on korvat- 
tava ”kuoppakorotuslinjalla”, jotta nykyinen hallitus pysyisi 
vallassa, niin syy ei ole ainakaan rakennustyöläisissä. ”Kevät- 
offensiivi” rakennusalalla on jokavuotinen ilmiö ja on itses- 
tään selvää, että se suuntautuu kaikkia niitä vastaan, jotka 
vastustavat työ- ja palkkaehtojemme parantamista. Ei voi 
muuta kuin valittaa, jos toiselle puolelle rintamaa eksyy mui- 
takin kuin työnantajia. 

Jos Rakentaja olisi puolueeton, ts. ettei se työn ja pääoman 
välisessä taistelussa asettuisi sen paremmin työnantajan kuin 
työntekijöidenkään puolelle, eikä määrittelisi kantaansa esillä 

oleviin kysymyksiin rakennustyöläisten ja yleensä palkkatyö- 
väenluokan etujen mukaisesti, ei sillä olisi olemassaolon edel- 
lytyksiä. Työmarkkinoilla ja koko yhteiskuntaelämässä ei tun- 
neta todellisuudessa puolueettomuutta. Jokainen etupiiri on 
ryhmittynyt omien järjestöjensä ja äänenkannattajiensa taak- 
se. Yhtä johdonmukaisesti kuin erilaiset porvarillisten piirien 
äänenkannattajat edustavat omia ryhmiään, puolustaa Raken- 
tajakin maamme järjestyneiden rakennustyöläisten kannan- 
ottoja. 

(Rakentaja n:o 48 —1949) 


Kemin ”kapina” 


Suurten lakkoliikkeiden aika- 
na 18.8.1949 poliisikomennus- 
kunta hyökkäsi aseettoman lak- 
kolaisjoukon kimppuun. Kaksi 
työläistä sai surmansa ja useat 
haavoittuivat. Lukuisia vangit- 
semisia ja kotietsintöjä suori- 
tettiin. Lopulta aloitettiin myös 
suuri oikeudenkäynti, jonka tu- 
loksena = työläisiä = tuomittiin 
vankeuteen, sakkoihin ja vahin- 
gonkorvauksiin. 

Tätä kirjoitettaessa on Kemin viimekesäiseen lakkoon osal- 
listuneita työläisiä vastaan käyty ”oikeutta” kuukausimäärin. 
Lienee ensimmäinen kerta suomalaisen yhteiskunnan historias- 
sa kun lakkomielenosoituksesta tehdään valtiovaltaa vastaan 
suunnattu kapina ja lakkolaisista samaa terminologiaa käyt- 
täen ”noin kaksituhantinen kapinallinen väkijoukko”. 

Ns. vapaassa Amerikassakaan, mistä saapuneet uutiskuvat 
jatkuvasti kertovat poliisien hyökkäyksistä lakkolaisia vas- 
taan, ei tiettävästi tällaisia selkkauksia eikä niiden mahdolli- 
sia jälkiselvittelyjä käsitellä kapinana vaan lähinnä järjestys- 
häiriöinä. Kemin lakkolaisten kulkuetta ja sen yhteydessä sat- 

tuneita tapauksia on päivälehdissä käsitelty jo niin tyhjentä- 
västi, että tässä yhteydessä niihin ei ole syytä laajemmin puut- 
tua. Sanottakoon kuitenkin, että vaaditaan todella joko äärim- 
mäisen vilkasta mielikuvitusta tai mitä hiotuimpaa asianajaja- 
oveluutta, jotta Kemin lakkolaisten esiintyminen saataisiin 
näyttämään kapinalta. 

Kaikessa tapauksessa syytteitä lakkolaisia vastaan on ajettu 
kapinasyytteinä ja Kemin tavallisissa oloissa verrattain vaati- 
maton raastuvanoikeus on muuttunut eräänlaiseksi ”valtio- 
rikosoikeudeksi”, joilla on erittäin huono kaiku v. 1918 kansa- 
laissodan jälkeisiltä kuukausilta. Aikoinaan 1700-luvun Eng- 
lannissa ja monissa muissakin maissa katsottiin liittoutuminen 
tarkoituksella vaatia parempia palkkoja kriminaalirikokseksi 
ja koko valtiokoneisto kaikella musertavalla voimallaan suun- 
nattiin tällaisia tyytymättömiä vastaan. Samanlaisia virtauk- 
sia on esiintynyt jatkuvasti vielä meidänkin päivinämme ja 
Kemin syytejutut ovat tyypillisiä ilmauksia niistä. 

Viime päivinä Kemin ”kapina” on saanut sikäli uuden kään- 
teen, että ”vähemmän syyllisille” esitetään hallituksen taholta 
armahdusta. ”Yllyttäjät, alkuunpanijat, väkivallantekijät ja 
johtajat” tulevat tietenkin saamaan rangaistuksen. Mihin täl- 
laisella amnestialla pyritään, on hämärän peitossa. Voidaan 
ajatella niinkin, että koska todellisten kapinoiden ja vallan- 
kumousten jälkiselvittelyissä miltei aina toimeenpannaan pie- 
nempiä tai suurempia amnestioita, niin hallituskin pyrkii tällä 
toimenpiteellään tekemään kapinasyytteen vakuuttavammaksi 
ja esiintyy samalla itse jalomielisenä ja suurpiirteisenä anteek- 
siantajana. Toisaalta voidaan olettaa, että oikeudenkäynti alkaa 
käydä jo syyttäjillekin hieman työlääksi, onhan ”kapinallisia” 
noin 2000, että on syytä reivata purjeita. 


Tilannekuva Lautiosaaren = sillalla poliisien hyökkäyksen aikana. 

Pistoolein ja konetuliasein. varustetut poliisit hyökkäämässä oike- 

alla. Vasemmalla auton edessä kaatuu maahan luodista surmansa 
saanut työmies Feliks Pietilä. 

Pienemmissäkin tappioon päättyneissä työtaisteluissa työn- 
antaja aina yrittää poimia työläisten joukosta ”johtajat” ja 
”yllyttäjät”, jotka tietenkin ovat ammattiyhdistysliikkeen etu- 
rivin työntekijöitä, ja karkottaa ne työpaikoilta. Täten pyri- 
tään katkaisemaan kärki työläisten tulevilta esiintymisiltä 
ja jakamalla lopputilejä saamaan jäljelle jääneet pelon valtaan, 
mikä on parhaimpia keinoja palkankorotusesitysten takaisin- 
lyömiseksi. Nyt Kemin osalta samaa yritetään suuremmassa 
mittakaavassa ja luonnollisesti samoista vaikutteista. 

Työläisten kannalta Kemin tapauksiin ei voi asennoitua muu- 
ta kuin yhdellä tavalla. Ovathan vastakkain työläiset ja se suo- 
malainen yhteiskunta, joka 1930-luvulla lapuanliikkeen hen- 
gessä kävi taistelua ammattiyhdistysliikettä vastaan ja lopulta 
saikin yliotteen, mikä johti ammatillisten järjestöjen lakkaut- 
tamiseen tuomioistuinten päätöksillä. Välirauhan jälkeisellä 
ajalla on siltä taholta, joka menetti selustatukensa fasismin 
luhistuessa, puhuttu jatkuvasti palaamisesta ”normaaleihin 
oloihin”. Tähän vanhaan normaaliin olotilaan kuului Suomessa 
vakinaisena ilmiönä ammattiyhdistysliikkeen ja ammatillisesti 
järjestyneiden työläisten vainoaminen. Kemin syytteet ovat 
mitä havainnollisimpia todisteita näistä pyrkimyksistä ja ne 
osoittavat, että taantumus on menestynyt suunnitelmiensa to- 
teuttamisessa. Tuleeko tämä eteneminen jatkumaan, se riippuu 
maamme työväenluokasta. Ammattiyhdistysliikkeen vapautta 
ja sen yhtä perustekijää — työläisten lakko-oikeutta — on 
puolustettava kaikin käytettävissä olevin keinoin. 


Lakon aikana julkaistiin lakkotoimikunnan tiedotuksia Lakkouu- 
tisia-nimisessä lehdessä, joka ilmestyi Rakentajan ohella. 

Helsingissä, elokuun 25 p:nä 


Rakentaja 34 lisälehti n:o 1 (6) - Hinta 2 mk 


Lakkouutisia 


Ammattiliittojen yhteisen lakkotoimikunnan tiedoituksia 


Kemin työläisten lakko jatkuu SAKn tuettava koko joukko- 


täydellisenä palkkataistelussa 


olevien 


liittojen kohdalta 


Keiista saadun tiedon mukaan Kemin 
työläisten talstelu jatkuu edelleen voitontah- 
toisena Ja yksimiellsenä. Kaikkien niiden lät. 
tojen osalta, joiden lakot jatkuvat, myös 
Kemin työlälset jatkavat talstelua 


ohisuun eroittelutyömaalla 09 jalk 
mnissä sellainen virtaus, että rikku- 
reina työskennelleet jäävät pois työstä. Rikku- 


reiden lukumäärä on 10—00 paikkeilla 


Karihaaran sahalla lakko jatkuu, eikä nid- 
Hän työhön paluupäätöstä ole tehty, kuten 
torstaina SS väittää. Kemissä oltiin muutekni 
suuresti ihmeissään SSn kokoutselos! 
Lehden etusivulla mainittuja kokouk 
ainakaan junltamiesten kokouksia, eikä mils 
03 tehdyt päätökset missään tapauksessa il 
malse kemiläisten tahtoa 


Kemin kaupungin työläiset, joika olivat oi+ 
leet paperityöläisten taistelun aikana kanna 
luslakossa, palasivat tänä aamuna tö 
tin tunnin jälkeen työläiset kuitenkin lopetti- 
vat työskentelynsä, koska töissä oll myös la- 
aikana rikkureina olleita. Työläiset I'moitti- 
ettk he eivät tule työskentelemään yh- 
6ess3 rikkureiden kanssa. Kaupungin työläisiä 
on a 350 

1 L 


Elvi Sinervo: 


Sinä tiedät luokkasi lait 


On heillä raha ja valta 


ja aseet ja patukat 


Ja painokonetsta tulviva myrkky 

ja oikeuslattos ja vankilat, ja 

ja raivoisa vimma käyttää nittä sinua vastaan 
Vaan sinulla, työmies, ainoastaan 


On kätesi aseettomat 


He pelkuavit kastas, työmie 
kun nyrkkiin ne puristetaan 


Kemijoelta vihasi tulvit 


ylitse maan. 


On totta: et taistella leivästä vain 
tämän päivän ja huomisen. 
He itse, murhaajat, määräsi sen 


nyt vuosiksi ratkaistaan 


sinun koitalos, 11 


Ovat kätesi tanaun kohtatos 


Alä niillä työtä tec, 
kun elämän oikeuksista 
sun luokkasi taistelee. 


Sinä tiedät sen lait, tkiankarat, kov 
Samat tänään kuin ellen ne ovat 
Alä, työmies. rikkurttyötä tee. 


kun luokkasi taistelee 


Lakko Kemin 
i vie. 

Lakonalaisten työmaiden 
min rakennustyöläisten. 1a 


sataimassa jatkuu Rikkureilo 


osalta jatkuu Ke- 
yksimielisenä 


VIIME HETKESSÄ 


Kunnantyöntekijät pitivät Vaasassa eiieri 
kokouksen, jossa Jänestettiin lakkoaslasta. 
Lakon puolesta annettiin 44 Jäntä ja lakkoa 
vastusti 15, joten työntekijäin lakko on odotet- 

ssa jo lählpäivinä. 


Putkimiesten palkka- 
taistelu laajenee 


Kotkan putkimiehet ovat ryhtyneet lake 
koon tästä aamusta alkaen. Lakko on 100 %e 
nen ja käsittää n. 80 työläistä. 

Porin putkityölliset ovat ryhtyneet 1d- 
v)3n lakkoon 

Tampereen putkimiehet ovat päättäneet 
yksimielisesti ryhtyä perjantaina 1k. 26 pnä 
lakkoon, koska heidän palkkakysymystään et 
muulla tavoin ole saatu järjestykseen. 


AAA LT PT I PTL PPSPPIT I PL Pe PL rr SLL SL ALL L 


AAA AA AA PPSL LSL PSP ISAS Pros n 

voimallaan palkkataistelua 


SAKn työvallokunnan enemmistö eilen tekemään päätökseen neljän jäsenls- 
lönsä vaatimuksesta palkkataisteluun ryhtyneet ammattiliiton erottamisesta SAKsia 


O n 1yöv 
Me 


allekirjoittaneet 


SAKn 


päättävän vastalauseemme työvaliokunnan 


työvaliokunnan 


lokunman vähemmistö liittänyt seuraavan vastalauseen 


jäsenet esitämme 


ouksessa elok 24 pni 


1949 tehtyyn päätökseen. jolla S. Rakennustyöläisten Liitto, S Kulje- 


tustyöntekijäin Liitto, S. Metsä: ja uiltotyöväen Liitto ja $ Elintarvi- 


ketyöl 


Tällä kahden jäsenen enemmisöllä tehdyllä 


isten Liitto on erotettu SAKn jäsenyydestä. 


äätöksellä yritetään 


murtaa se palkkataistelu, johonka edellämainitut jäsenliitot jäsenten- 


sa vaatimuksesta ja sääntöiliinsä nojaten ovat laillisessa järjestyk- 


sessä ryhtyneet 


Tämä päätös mer 


itsee työläisten yhteisesti raken- 


taman ammatillisen liikkeen tletoista hajoittainista. 


Ammattiyhdistysliikkeemme 


ja koko 


maamme palkkatyöväen 


etujen mukaista olisi ollut sen elidotuksemme hyväksyminen, jossa 


esilimme. että SAKn työvaliokunnan on peruutettava asettamansa 


jäsenliittojen —erottamisuhka 
koko 


palkkataistelua. 


joukkovoima tukemaan 
Katsomme, että 
sestä lankeaa yksinomaan niille 


"roltumispäätöksen puolesta. 


jäsenliittöjen aloittamaa oike 


vastuu ammolt 


jotka ovat an 


ja asetettava ammattiyhdistysliikkeen 


tua 

(Rakentaja n:o 3—1949) 


Todellisuus on tarua 
ihmeellisempi 


eli tiilenkantaja Topi Saturnuksen merkillinen 
uni 


Tiilenkantaja Topi Saturnus näki unta. Hän oli päässyt ns. 
paremmiille päiville, eikä siis ollut enää mikään tavallinen työ- 
läinen. Tiilimiehen tallukkaat ym. arkiset kamppeet oli hei- 
tetty nurkkaan ja pakattu naftaliiniin. Topi vaelsi nyt kes- 
kellä kirkasta arkipäivää kengät huolellisesti kiillotettuina, 
salkku kainalossa ja kynä rintataskussa. 

Muuan toiminimi — OY Psykoteknillinen mielipiteenmuok- 
kaus AB — oli pestannut hänet palvelukseensa suorittamaan 
mielipiteiden tutkimis- ja muokkaamistehtäviä kansan syvien 
rivien keskuudessa, ja nyt hän — urallaan aloitteleva psyko- 
tekniikan kisälli — sonnustautui ensimmäiselle haastattelu- 
kierrokselleen. 


— Nykyisinä sekavina aikoina eivät tavalliset yksinkertai- 
set työläiset itsekään tiedä mitä he kulloinkin ajattelevat eivät- 
kä, mikä ikävintä, mitä heidän kulloinkin pitäisi ajatella. On- 
neksi tiede on viime aikoina kehittänyt varman ja luotettavan 
psykoteknillis-metafyysillisen menetelmän, minkä avulla pys- 
tymme tällaisia asioita hoitelemaan vakavaraisten ja arvoval- 
taisten asiakkaidemme yleiseksi tyytyväisyydeksi, selitti fir- 
man johtaja, ja teroitti samalla Topin mieleen, että isiltä pe- 

rityn pohjoismaisen oikeusjärjestyksen ja yrittäjävapauden, 
työnantajain oikeutettujen liikevoittojen ym. pyhien arvojen 
puolustaminen vaatii nykyhetkellä jokaisen valveutuneen kan- 
salaisen tarmokasta toimintaa, sillä kaikenkarvaiset marxilai- 
set ovat verkkoineen ja rysineen liikkeellä kalastelemassa en- 
nen kaikkea työläisten sieluja. 

Entisenä rakennusmiehenä Topi tunsi olevansa paremmin 
kotonaan rakennustyömaiden liepeillä ja suuntasi ensimmäi- 
seksi askeleensa rakennustoimisto Ruuki ja Tiili OY:n suurelle 
kaupungin keskustassa olevalle työmaalle. Täällä hänen ei tar- 
vinnutkaan etsiä haastateltavia, sillä heti kun hän pisti ne- 
nänsä portin sisäpuolelle, huomioi hänet laastinkantaja Läp- 
piskä, jonka kanssa Topi oli työskennellyt rinta rinnan monilla 
työmailla. Pyhäpukuinen Topi oli kuitenkin Läppiskälle siinä 
määrin outo ilmiö, että hän aluksi katsoi pitkään varjostaen 
kädellään silmiään ja sen jälkeen heitti tyhjän konttinsa maa- 
han, löi käsiään yhteen, ja lausui välittömään tapaansa: 


— Kas Topiko se onkin. Minä kun luulin, että aivan Singerin 
ompelukoneasiamies tai joku muu herrasluokan ihminen saa- 
pastelee tännepäin. Mutta millä asioilla liikut, oletko ...? 

Topilla oli niin paljon suhteellisuustajua, että hän oivalsi, 
ettei hänen tässä tilanteessa, suuren ja hienon firman virkai- 
lijana, sovi osoittaa tarpeetonta tuttavallisuutta ja hän kes- 
keyttikin Läppiskän puhetulvan kaivamalla salkustaan esiin 
mielipidetutkimuskaavakkeen D II/49 (toimistolla oli parhail- 
laan työn alaisena useita suurisuuntaisia tutkimuksia ja kaa- 
vakkeet oli numeroitu niiden mukaan). 


— Mitä mieltä olette hinnanalennuspyrkimyksistä ? 
— Tyydyttekö kuoppakorotuksiin ? 
— Tietenkin vastustatte yleistä palkkojen korotusta? 


Lateli Topi virallisesti, ottaen kynän esiin ja höristäen kor- 
viaan huomioidakseen tarkoin mitä Läppiskä vastaisi. 

Välittömästi ei Läppiskä vastannut mitään. Hän veti hen- 
keä ja katsoi Topia silmät selällään, mutta kun se alkoi, niin 
vastauksessa oli tulta ja temperamenttia. 

— Jumalaut! — ihmisellä on tosi ikenissä kun hän yritte- 
lee näillä palkoilla elätellä itseään ja neljää kakaraa ja sitten 
häneltä tuollainen hyypiö tulee kysymään, että kai hän vas- 
tustaa palkkojen korotusta ja tyytyy hinnanalennuspyrkimyk- 
siin. Haista p.ska ja mene niiden omiesi tykö viemään ter- 
veisiä, että... 

Läppiskä oli vain tavallinen laastinkantaja ja vaistovarainen 
proletaari, eikä hän raskaan päivätyön ohella ollut ehtinyt 
harjoittamaan esteettisiä opintoja eikä käyttämään hyväkseen 
erilaisten kansansivistyslaitosten tarjoamia mahdollisuuksia, ja 
niinpä hänen vastauksestaan ei soveltuisi painettavaksi kuin 
murto-osa. Eikä liioin Topin lomakkeissakaan ollut tilaa pi- 
demmille vuodatuksille eikä erikoissaraketta voimasanoille, ja 
niinpä hän jättikin Läppiskän puimaan nyrkkiä sotatantereelle 
ja peräytyi hyvässä järjestyksessä. 

Toistakaan haastateltavaa Topin ei tarvinnut sen paremmin 
etsiä, sillä kaitselmus lähetti hänen tielleen tuntikirjuri Rin- 
kilän, ja kun oli kyseessä tällainen henkisen työn tekijä, niin 
Topi nosti kohteliaasti lakkiaan ja aloitti kysymyssarjansa: 
”Tyydyttekö hinnanalennuspyrkimyksiin jne.” 

Tuntikirjuri Rinkilä oli eteenpäinpyrkivä perheellinen mies, 
joten hän ei vastannut suoralta kädeltä näin monimutkaisiin 
ja arkaluontoisiin kysymyksiin, vaan pistäytyi ensin mestarin- 
kopissa kysymässä. Palattuaan hän ilmoitti olevansa kuoppa- 
palkkojen tarkistuksen kannalla, mikäli nämä tarkistukset 
eivät johtaisi palkkojen korottamiseen, kannattavansa hinnan- 
alennuspyrkimyksiä, jos ne jatkuvat samantapaisina kuin tä- 
hänkin asti ja tietenkin vastustavansa yleisiä palkkojen koro- 
tuksia. Topi kirjoitti kuulemansa tyytyväisenä muistiin ja kos- 
ka toimistossakin oli teroitettu, että haastatteluissa on huo- 
mioitava kaikki ammattiryhmät, hän ryhtyi huutelemaan ky- 


20 


symyssarjaansa toisen kerroksen korkeudella telineillä työs- 
kentelevälle muurari Laastikarille. ”Vastustatteko palkkojen 
korotuksia. Tyydyttekö ...” 

Topi ei tiennyt, että muurari Laastikarin urakkapalkkoja oli 
äskettäin hallinnollista tietä palkkaviranomaisten myötävaiku- 
tuksella ”tasailtu” hänelle epäedulliseen suuntaan, ja niinpä 
hän hädin tuskin ehti väistämään korvansa juuresta maata 
kohti Newtonin, Arkimedeen ja muiden fyysikkojen lakien mu- 
kaan vaeltavan tiilikiven. Vaikka muurari Laastikari ei suu- 
sanallisesti vastannutkaan mitään, kirjoitti Topi papereihinsa: 

”Erinäisistä haastateltavan käyttäytymistä haastattelun ai- 
kana koskevista tekemistäni huomioista voi päätellä, ettei 
haastateltava tyydy hinnanalennuspyrkimyksiin eikä vastusta 
palkkojen korotusta.” 

Kuten sanottu, Topin huomiokyky oli terävä ja näin ollen hän 
tällaisessakin tapauksessa kykeni vetämään oikeat johtopää- 
tökset. Saadakseen mahdollisimman täydellisen ja puolueetto- 
man haastattelusarjan hän kyykistyi erään montun reunalle 
ja huusi kahdelle alhaalla lapioivalle miehelle: 

— Tyydyttekö kuoppakorotuksiin, kannatatteko hin... 

Ennen kuin hän oli lopettanut ulkoläksynsä, tuli pohjalta 
vastaukseksi: 

— Syvemmäksihän tämä kuoppa pitäisi saada eikä korottaa 
ja jos sinä äijä jotain myyt tai karhuat vanhoja veroja, niin 
me emme voi nyt ostaa emmekä maksaa mitään, rahat ovat 
lopussa, kun palkat ovat niin pirun pienet ja herrat ja halli- 
tus tappelevat vastaan ettei korotettaisi ... 

Vaikka tämäkään lausunto ei sisältänyt suoranaisia vas- 
tauksia kaavakkeen kysymyksiin, päätteli Topi, etteivät nä- 
mäkään harhaanjohdetut sielut vastustaneet palkkojen koro- 
tuksia ja teki senmukaiset merkinnät papereihinsa. 

Tämä riittikin Topille rakennustyöläisten osalta, mutta kos- 
ka hän oli kuullut väitettävän, että kaikenkarvaiset turkis- 
kauppiaat ja muut pienyrittäjät sabotoivat nekin ja yhteis- 

kunnan päänmenoksi kannattavat palkkojen korotuksia hän 
päätti paluumatkalla ottaa asiasta selvää. Astuessaan sisään 
yksityisyrittäjä Sillikorven sekatavarakauppaan ei myymälässä 
ollut muita kuin kauppias itse ja kuultuaan kysymykset hän 
selitti epäröimättä olevansa hinnanalennuspyrkimysten kan- 
nalla niin kauan kuin ne rajoittuvat vain pyrkimyksiin ja tie- 
tenkin vastustavansa palkkojen korotuksia muiden työnanta- 
jain rinnalla. Tämä käynti olikin Topille hedelmällinen, sillä 
kauppias lupasi, että Topi saa täyttää kaavakkeet hänen kol- 
men apulaisensakin osalta. Nämä liikeapulaiset tosin sattuivat 
olemaan juuri päivällistunnilla, mutta kuuluivat olevan kai- 
kissa kysymyksissä samaa mieltä kauppias Sillikorven kanssa. 


Hypätessään raitiovaunuun välähti Topin mieleen, että hä- 
nen on myös tiedusteltava viran- ja toimenhaltijapiirien mie- 
lipidettä ja ojentaessaan lippuaan rei'itettäväksi hän kysyi 
totuttuun tapaan: 


— Mitä mieltä olette hinnanalennuspyrkimyksistä ? 


— Se on kaks' reikää, hinnat nousi taas eilen, menkää eteen- 
päin älkääkä seiskö käytävällä, sanoi konnari ja katsoi Topiin 
epäluuloisesti. 

Raporteeratessaan OY Psykoteknillisen mielipiteenmuok- 
kauksen toimistossa tutkimuksensa tuloksia oli Topi hieman 
alakuloinen, mutta johtaja taputti häntä ystävällisesti olalle. 


— Sellaisessa firmassa kuin meillä muuttuvat pienet tap- 
piotkin voitoksi. Menkää rauhassa kotiinne! Huomenna voitte 
lukea kaikista yksimielisyysrintaman sanomalehdistä tutki- 
mustemme tuloksista. Mainosmiehemme ovat jo suunnitelleet 
vetävät ja sopivat neljän palstan otsikotkin ... ”Työläiset vas- 
tustavat 99,5-prosenttisesti palkkojen korotuksia ... jne.” Joh- 
taja löi toisen kerran Topia olalle, ja Topi kuuli unen lävitse 
rakkaan aviopuolisonsa arkipäiväisen äänen kun tämä ravisti 
häntä olkapäästä ja julisti: 


22 


— Nousehan Topi ylös! Kello on jo puoli kuusi ja ulkona 
sataa lumiräntää, joten ratikat ovat tupaten täynnä. Pidä 
kiirettä! Vai luuletko eläväsi ilman työntekoa? 

— Tyydy hinnanalennuspyrkimyksiin, murahti Topi ja ryh- 
tyi vetämään housuja jalkaansa. 

(Kansan Uutiset 28. 10. 1958) 


Suuret teollisuusliitot 
taistelukykyisen 
ammattiyhdistysliikkeen 
perusedellytys 


Eri maiden kommunistiset puolueet 


ja niiden riveissä toimivat palkkatyöläiset ovat varauksetto- 
masti ja johdonmukaisesti asennoituneet ammatillisen yhtenäi- 
syyden puolelle. Tähän yleiseen periaatteelliseen kannanmää- 
rittelyyn liittyen ovat ne ja niiden jäsenet tuoneet selvästi 
julki, miten rakennettu ja miten organisoitu ammattiyhdis- 
tysliike parhaiten palvelee työväenluokan etuja ja muodostuu 
tehokkaaksi aseeksi taisteltaessa paremmista työ- ja palkka- 
ehdoista ja muista työläisten oikeuksista. 


Marxin ja Engelsin lausunnot ammattiyhdistysliikkeestä ei- 
vät jääneet vain yleisiksi toteamuksiksi ammattiyhdistysliik- 
keen merkityksestä. Päinvastoin he alleviivasivat lukuisissa 
1800-luvun jälkipuoliskon kirjoituksissaan, puheissaan ja artik- 
keleissaan laajalle pohjalle rakentuvien, kaikkia saman alan 
ja työpaikan työläisiä yhdistävien ammatillisten järjestöjen 
välttämättömyyttä. Tässä mielessä he kritikoivat terävin sa- 
noin mm. englantilaisia, vanhoillisia, ahtaan ammattikuntape- 
riaatteen mukaan muodostettuja järjestöjä. He tervehtivät 
tyydytyksellä jokaista askelta kohti suurten ja voimakkaiden 
koko työ- ja teollisuusalan ammattiliittojen muodostamista. 


Kun tsaarin Venäjällä v:n 1905 vallankumousvaiheessa ryh- 
dyttiin perustamaan ammatillisia järjestöjä, esittivät bol$evikit 

välittömästi tunnuksen suurista kaikkia ao. alan työläisiä yh- 
distävistä teollisuusliitoista, kun taasen menSevikit kannattivat 
pieniä kapealle ammattikuntapohjalle rakentuvia liittoja. Myös 
Englannissa myöhempinä vuosina ja edelleen tänäkin päivänä 
ovat kommunistit toimineet vanhan trade unionismin jätteiden, 
pienten ja eristyneiden ammattiliittojen yhdistämiseksi ja näin 
muuttamiseksi ajanmukaisiksi taistelujärjestöiksi. 

Amerikan Yhdysvalloissa perustettiin vanhoillisen AFL:n 
rinnalle v. 1933 CIO (Congress for Industrial Organisations). 
Sen muodostaminen ilmensi tyytymättömyyttä teollisuusliitto- 
periaatetta vieroksuvaa ja toimintansa pääasiallisesti ”työläis- 
aristokratian” piiriin rajoittanutta AFL-järjestöä kohtaan. 
CIO-järjestön ja sen jäsenliittojen johtajien keskuudessa oli 
runsaasti USA:n työväenluokan edistyksellisiä voimia, joiden 
maailmankatsomus oli sosialistinen. 


Kun meillä Suomessa 


v. 1920 uudistettiin ammattiyhdistysliikkeemme järjestömuo- 
dot sille pohjalle, millä ne pääasiallisesti vieläkin ovat, esiin- 
tyivät kommunistiset ja muut vasemmistolaiset työläiset va- 
rauksettomimmin ja päättäväisimmin teollisuusliittolinjan puo- 
lesta. Tästä johtui, että sosialidemokraatit tekivät järjestö- 
muotojen uudistamisesta suorastaan poliittisen kysymyksen. 
SAJ:n jäsenistön ylivoimainen enemmistö oli järjestörakenteen 
uudistamisen ja suurempien teollisuusliittojen kannalla, joten 
tämä linja voitti myös edustajakokouksessa. 

Miksi kommunistit ovat teollisuusliittoperiaatteen kannalla? 
He tietävät, miten kapitalismi on vuosi vuodelta keskittynyt 
yhä suurempiin ja suurempiin yrityksiin. Meidän maassamme 
ei turhaan puhuta niistä 20 perheestä, jotka hallitsevat koko 
tuotantoelämää. Esim. koko metalliteollisuutta vallitsevat 
muutamat yhden käden sormilla luetellut suuryrittäjät, pape- 
ri- ja muuta teollisuutta samoin. Nämä yhtymät hallitsevat 
myös suuria työnantajaliittoja. 

Myös solidaarinen palkkapolitiikka työväenluokan kannalta 
oikein ymmärrettynä ja yleensä toiminta työläisten elin- ja 
työehtojen parantamiseksi edellyttää lujia, sellaisia järjestöjä, 
joissa kaikki saman työpaikan työläiset ovat mukana. Todel- 
linen työläisten keskinäinen solidaarisuus edellyttää sitä, että 
palkkauksessa ja muissa työehdoissa korkeamman järjestynei- 
syytensä tai muiden syiden vuoksi edelle päässyt työntekijä- 
ryhmä tukee muita jälkeenjääneitä työntekijöitä. 

Yksi työpaikka — yksi ammattiosasto — yksi työala ja yksi 
ammattiliitto, on meidän perusohjelmamme ammattiyhdistys- 
liikkeen järjestömuodossa. 


Viime vuosina 

on maamme ammattiyhdistysliikkeessä ilmennyt lukuisia uusien 
pienten ammattikuntapohjalle rakentuvien liittojen muodosta- 
mispyrkimyksiä. Monissa tapauksissa, esim. metallityöväen lii- 
tossa, näitä virtauksia on kannustanut oikeutettu tyytymättö- 
myys liiton johdon palkkapolitiikkaan. Varsinkin sellaiset pää- 
alaan rinnastettuna pienet työntekijäryhmät, kuten putkimie- 
het, sähkötyöntekijät, valimotyöläiset jne. ovat katsoneet jää- 
neensä vielä muita enemmän lapsipuolen asemaan palkoissa ja 
muissa työehdoissa. Kahdessa ensin mainitussa tapauksessa 
seurauksena on ollut oman liiton perustaminen. 


SAK:n ja sen jäsenliittojen toimihenkilöitä yhteisessä neuvottelu- 
kokouksessa vuonna 1957 kuvattuna HTY:n talon edustalla. Kuut- 
ta lukuunottamatta henkilöt on vielä nyt tunnistettu ja heidän ni- 
mensä ovat vasemmalta lukien: Artturi Mäkinen, Alarik Katra 
(keskellä), Frans Hiillos (yllä), ylinnä ja alinna olevia ei tunnis- 
tettu, Niilo Wälläri (alla), August Valta (keskellä), yllä tunnista- 
maton, Uuno Nurminen (ylinnä), hänestä oikealla K. F. Kristians- 
son, Einari Aittola, Antti Luostarinen (alinna), Väinö Koivisto, 
Jorma Tuominen (ylinnä), Aaro Kauhanen, Akus Sumu (alla), 
Kaisa Hiilelä, Eero A. Vuori (ylinnä), Akseli Heinonen, Erkki Sa- 
lomaa, Vilho Viitanen (yllä), Eino Hyvärinen, Aarne Happonen, 
Erkki Härmä (yllä), tunnistamaton, Emil Huunonen, Hjalmar 
Lappalainen (ylinnä), Johan Virtanen, Tuomas Bryggari (alla), 
Bruno Airola, E.J. Savelli (ylinnä), Toivo Espo (alla), tuntema- 
ton, Viljo Valander (yllä), Olavi Karttaavi (alla), tuntematon, 
A. O. Nyman (ylinnä) ja E. K. Louhikko laitimmaisena oikealla. 

Laitosmiesten liiton perustaminen kutomateollisuusalalle, pa- 
perikoneenhoitajain liiton muodostaminen jne. kuvastavat puo- 
lestaan lähinnä muista työläisistä eristäytymishalua ja toiveita 
oman palkkatason kohottamiseen erikoisammatin turvin. 

Niin luonnolliset syyt kuin useissa tapauksissa uusien am- 
mattiliittojen perustamiseen ja sellaisten suunnitteluun on ol- 
lutkin, ei tie ole oikea. Jokainen vähänkin arvostelukykyinen 
ammattiyhdistysliikkeessä mukana oleva työläinen tietää, ettei 
edellytyksiä entistä tehokkaammalle toiminnalle luoda organi- 
soimalla ammattiyhdistysliike uudelleen siten, että sen muo- 
dostaisivat lukemattomat pikkuliitot. 

Ajatelkaamme vaikkapa paperiteollisuuslaitosta, jonka työ- 
läiset kuuluisivat 7—10 ammattiliittoon. Ensin olisivat paperi- 
koneenhoitajat omassa ylhäisessä yksinäisyydessään erikois- 
liitossaan, korjauspajan metallityöntekijät kuuluisivat metalli- 
liittoon, lukuun ottamatta tietenkin putki- ja sähkömiehiä, jot- 
ka olisivat omissa erikoisliitoissaan. Tehtaan rakennusosastolla 
työskentelevät 2—3 maalaria olisivat omassa liitossaan, sa- 
moin kirvesmiehet ja muut teollisuuslaitoksen palveluksessa 
olevat rakennusalan työntekijät. Liiketyöntekijäin liittoon kuu- 
luisi muutama varastotyöntekijä ja loput sitten paperityöväen 
liittoon. 

Teollisuuslaitos pyörisi kuitenkin yhtenä kokonaisuutena. 
Sitä hallitsisi esim. Yhtyneet Paperitehtaat Oy tai Serlachius- 
yhtymä, jotka kummatkin kuuluvat samaan ja yhtenäiseen pa- 
periteollisuuden työnantajaliittoon. Eri aikoina palkkaliikkei- 
siin lähtevät ammattiryhmät eivät tätä työnantajarintamaa 
murtaisi. 

Pienet työnantajaliitot eivät saa allekirjoittaa sopimuksia 
ilman Suomen Työnantajain Keskusliiton ja suurempien saman 
alan työnantajaliittojen suostumusta. Esim, maalausalan työn- 
antajilla on oma liittonsa, mutta se ei ole voinut vuosikymme- 


SAK:n edustajakokous, joka pidettiin vuonna 1947 HTY:n juhla- 
salissa. 

niin sopia itsenäisesti ilman rakennusteollisuusliittoa maala- 
rien palkka- ja työehdoista. Jos maalarit perustaisivat oman 
ammattiliiton, ei se mitenkään muuttaisi tilannetta. 


Eri maiden kommunistisissa puolueissa 


on määrätietoisesti kamppailtu kaikenlaista ammattiyhdistys- 
liikkeen aliarviointia ja muita virheellisiä asennoitumisia vas- 
taan. On selvää, että ammatillisten järjestöjen jättäminen sik- 
si, että niiden johdon sen hetken palkkapolitiikka ja mahdolli- 
sesti muu toiminta on työväenluokan etujen vastaista, on virhe. 
Sellaisen vasemmistolaisuuden tuomitsi terävin sanoin Lenin 
usein mainitussa Penikkatauti-teoksessaan. 

Niin painavia syitä kuin tyytymättömyyteen onkin, ei tilanne 
parannu järjestöjen ulkopuolelle jättäytymisestä. Ammatti- 
yhdistysliikkeen oikeasta, luokkataisteluhenkisestä ja työväen 
etujen mukaisesta suuntautumisesta on taisteltava liikkeen 
sisällä. 

Tämä totuus pätee miltei kaikissa tapauksissa myös teolli- 
suusliittojen jättämiseen pienten erikoisliittojen muodostamis- 
tarkoituksessa. Tietenkin jonkinlaiseen todelliseen ammatilli- 
seen järjestöön kuuluminen ja sen riveissä toimiminen on pa- 
rempi kuin järjestymättömyys. Tästä huolimatta oman am- 
mattiryhmän liiton perustamisen kannustimena on usein sama 
pohjimmiltaan väärä asennoituminen, sellaisissa ammatillisissa 
järjestöissä toimimisen välttäminen, joiden johto ja asennoitu- 
minen ei juuri sillä hetkellä ole tyydyttävää. Syntyy tilanteita, 
jolloin jonkin työpaikan tai työntekijäryhmän enemmistö on 
päättänyt jättää alan ammattiliiton ja siirtyä toiseen, ehkä 
uuteen järjestöön, ja kommunistit seuraavat mukana rivien 
yhtenäisinä säilyttämiseksi. Tällainen menettely on eräissä ta- 
pauksissa oikein ja perusteltua, mutta sitä ei voida hyväksyä 
yleistettynä. Kommunistien on aina ja kaikkialla osoitettava, 
että suuret ja voimakkaat teollisuusliitot ovat parhaita mah- 

dollisia järjestymismuotoja. Niistä luopuminen on yhtä kuin 
kehityksen pyörän kääntäminen taaksepäin. 


Kun SAK perustettiin 


v. 1930, seurattiin sen järjestömuotopäätöksissä v:n 1920 lin- 
jaa, mikä osoittaa silloin tehtyjen päätösten, vaikka niistä 
kiisteltiin, olleen oikeita. Nyt kun taistelu ammattiyhdistys- 
liikkeen yhtenäisyydestä on siirtynyt entistä kärkevämpään 
vaiheeseen ja uusi keskusjärjestö on marssitettu esiin, yrite- 
tään työläisiä houkutella siihen mukaan myös ”omilla” eri- 
koisliitoilla. Siksi meidän on jokaisella työpaikalla ja kaikissa 
ammatillisissa järjestöissä paljastettava tämäntapainen pro- 
paganda. Kyseessä ei missään tapauksessa ole syvä ja vakava 
huolestuminen esim, sähkötyöntekijäin palkka- ja työehdoista. 
Kysymys on vain keinoista, millä SAK:ta voitaisiin heikentää 
ja työläisryhmä toinen toisensa jälkeen saattaa hajotuskes- 
kuksen vaikutuspiiriin. 


Tämän vuoksi SAK:n yhtenäisyyden puolustamiseen liittyy 
erottamattomasti myös kaikkia kunkin alan työläisiä yhdistä- 
vien teollisuusliittojen lujittaminen. Jos nykyisiä järjestömuo- 
toja halutaan ja voidaan tässä tilanteessa uudistaa, olisi lä- 
hinnä muutamia ja varsinkin sellaisia, jotka II maailmansodan 
jälkeen liitettiin SAK:hon poliittisista syistä enemmistön tur- 
vaamiseksi liikkeen silloiselle johdolle, yhdistettävä ao. alojen 
pääliittoihin. 

Jotta SAK säilyy yhtenäisenä kokonaisuutena, missä rungon 
muodostavat suuret ja taistelukykyiset teollisuusliitot, on myös 
eräiden ammattiyhdistysjohtajien korkea aika tarkistaa kan- 
taansa. SAK:n ja metallityöväen liiton johtoportaan menette- 
ly palkka- ja työehtoasioissa ja muissakin kysymyksissä on 
antanut aseita hajottajaryhmän käsiin. Olisi vihdoin uskot- 
tava, ettei työntekijäryhmiä pidätellä missä tahansa ammatti- 
liitossa ja estetä jättämästä sitä uhkailemalla. Vielä vähem- 

män liittoa pidetään koossa julistamalla lakkoja ”laittomiksi” 
ja työpaikkoja ”vapaiksi”. Tällaisella politiikalla aiheutetaan 
sellaista katkeruutta, jonka jälkien poistaminen vaatii vuosia. 


Koko SAK:n 


ja sen jäsenliittojen yhtenäisinä säilyttämisen perusedellytys 
on ensinnäkin sellainen palkka- ja muu politiikka, joka vastaa 
jäsenistön etuja. Toiseksi on huolehdittava siitä, ettei eri am- 
mattiryhmät ja liitot tunne itseään ja etujaan syrjityiksi. Jon- 
kin ammattiryhmän suhteellinen pienuus rinnastettuna koko 
liiton tai SAK:n jäsenmäärään, ei saa olla esteenä neuvotte- 
luille ja sovitteluille. Muistettakoon, että SAK:n jäsenistö koos- 
tuu sadoissa luettavien ammattien ja työalojen työntekijöistä. 
Keskusjärjestöllä ja sen jäsenliitoilla ei ole varaa menettää 
ainoatakaan niistä. Jotta niin ei tapahtuisi vaaditaan siis pe- 
rusteellista asian selvittelyä kaikilla työpaikoilla ja tilanteen 
uudelleen arviointia SAK:n ja sen eräiden jäsenliittojen joh- 
doissa. 

Suomen Kommunistinen Puolue kehotti jäseniään ja koko 
työväenluokkaa liittymään SAK:hon ja sen jäsenjärjestöihin 
v. 1933. Seurauksena siitä oli ammattiyhdistysliikkeen nopea 
elpyminen. Tätä kantaa SKP ei ole sen jälkeen muuttanut, ei 
silloinkaan, kun SAK:n johto v. 1949 erotteli keskusjärjestön 
jäsenyydestä kymmeniä tuhansia työläisiä. 

Nykyisessä tilanteessa SKP on vedonnut toistuvasti työväen- 
luokkaan kehottaen sitä yhteisin voimin torjumaan kaikki kes- 
kusjärjestön repimisyritykset. Tässä yhteydessä korostetta- 
koon työpaikoittain ja työaloittain rakentuvien järjestöjen, 
joiden kannalla SKP on aina samoin ollut, merkitystä. Se oh- 
jelma, minkä pohjalla maamme ammattiyhdistysliikkeen jär- 
jestörakenne uudistettiin 1920-luvulla, pitää paikkansa myös 
tällä vuosikymmenellä. 

(Rakentaja n:ot 17 ja 20 — 1966) 


Demokratia 
eri näkökulmista 


”Demokratia on moniselitteinen, laaja käsite ja aikam- 
me käytetyin poliittinen iskusana. Sen olennaisimpana 
sisältönä voitaneen pitää sitä, että hallittavilla on oikeus 
ja mahdollisuus tosiasiallisesti määrätä, ketkä heitä hal- 
litsevat ja kuinka heitä hallitaan, laajimmillaan demo- 
kratia on eräänlainen humaani filosofia tai elämänmuo- 
to, joka korostaa yksilön arvoa inhimillisenä olentona ja 
kaikkien yksilöiden tasa-arvoisuutta sekä vaatii jokai- 
selle samoja oikeuksia ja samoja mahdollisuuksia yhtei- 
sön asioiden hoitoon. Ihanteellinen, täydellinen demo- 
kratia on abstraktio, aina on olemassa tekijöitä (esim. 
ikä ja henkinen kypsyys), jotka estävät kaikkia yksilöi- 
tä samalla tavoin osallistumasta sosiaaliseen elämään, ja 
lisäksi on käytetty muita rajoituksia (mm. rotu, uskon- 
tunnustus, sukupuoli, varallisuus ja syntyperä).” 

Uusi tietosanakirja IV osa siv. 599. 


Erään toisen tietosanakirjan mukaan kansanvalta, demo- 
kratia, on hallitustapa, jonka vallitessa kansa, so. täysi-ikäiset 
kansalaiset (ainakin miespuoliset, lisätään sulkumerkeissä) 
joko välittömästi kansankokouksissa tai välittömästi valittu- 
jen edustajiensa kautta ratkaisee valtion tärkeimmät asiat. 
Määritelmän mukaan demokratiat voivat olla joko tasavaltoja 
tai monarkioita. Sen mukaan siis naisten äänioikeuden puuttu- 
minen tai elinikäisen ja perinnöllisen valtionpäämiehen, sellai- 

sen, jonka valintaan kansalaiset eivät voi osallistua, vallan- 
käyttö ei estä maata olemasta demokraattinen. 

Diktatuuri esitellään demokratian vastakohtana ja myös 
siitä on olemassa lukuisia määritelmiä. Tietosanakirjassa, jota 
jo edellä siteerasin, se on hallitustapa, jolle on ominaista voi- 
makas vallankeskitys ja jonkin yksilön, ryhmän tai puolueen 
rajoittamaton vallankäyttö. Nykyaikaisen diktatuurin olennai- 
simpana piirteenä voitaneen pitää sitä, että hallittavilla ei ole 
oikeutta eikä mahdollisuutta määrätä, ketkä heitä hallitsevat 
ja miten heitä hallitaan. 

Jo näistä lyhyistä määritelmistäkin käy selville, varsinkin 
kun rinnastamme niitä jokainen omiin käsityksiimme, että mie- 
lipiteet itse demokratian ja diktatuurin käsitteistä vaihtelevat. 
Lisäksi on todettava, että vaikka pääsisimmekin yksimielisyy- 
teen jostakin ylimalkaisesta ja pyöreästä demokratian ja dik- 
tatuurin määritelmästä, eroavat käsitykset heti kun ryhdym- 
me näiden käsitteiden sisältöä syvällisemmin selvittelemään. 
Toisin sanoen mainittujen latinalaisperäisten sanojen suomen- 
taminen ja yksimielisyys käännöksen täsmällisyydestä ei ole 
yhtä kuin sama käsitys sisällöstä. 


Myös tämän päivän yhteiskunta 


missä elämme, on jakautunut erilaisiin ryhmiin, yhteiskunta- 
luokkiin, joilla on erilaiset käsitykset mitä moninaisimmista 
asioista. Eri yhteiskuntaluokilla on oma ideologiansa, aate- 
maailmansa ja siitä heijastuvat käsityksensä päivänpolitiikas- 
sa. Erilaisten poliittisten puolueiden olemassaolo ja toiminta 
ilmentävät juuri tätä tosiasiaa. Aivan samoin kuin näillä eri 
ryhmillä on omat käsityksensä uskonnosta, valtiosta, historial- 
lisista tapauksista, niiden syistä ja seurauksista, on niillä myös 
enemmän tai vähemmän selvät mutta joka tapauksessa omat 


Mielenosoitus 8-tuntisen työpäivän puolesta vuonna 1917 Helsin- 
gissä toisella linjalla 

mielipiteensä demokratiasta ja diktatuurista. Vuosikymmenien 
varrella on ilmestynyt lukuisia teoksia, enemmän tai vä- 
hemmän tieteellisiä, joissa näitä kysymyksiä on yritetty va- 
laista ja joista monien kirjoittajat ainakin omasta mielestään 
ovat luulleet sanoneensa viimeisen sanan. 

Miten käsite demokratia on moniselitteinen, siitä voidaan 
tuoda esiin lukuisia esimerkkejä. Sellainen käsite kuin ”isiltä 
peritty suomalainen” tai ”pohjoismainen demokratia” on meille 
kaikille tuttu. Sen merkeissä on lähdetty toiseen maailmanso- 
taan ja käyty sodan jälkivuosina monia vaalitaisteluja. Ne 
piirit, jotka tätä käsitettä viljelevät, ovat sitä mieltä ja heidän 
historiankirjoituksensa on sen mukainen, että Suomessa sekä 
Skandinavian maissa on vallinnut demokraattinen järjestelmä 
vuosisatoja. Maan sisäpolitiikassa ja ulkopolitiikassa, viime 
kädessä sen jatkon — sodan — kautta, ne ovat oman vuoren- 
varman käsityksensä mukaan taistelleet tämän perityn demo- 
kratian puolustamiseksi. 


Kun me kuulemme toista osapuolta 


tässä tapauksessa työväenluokkaa ja työväenliikettä, nousee 
heti kysymys: ilmensivätkö säätyvaltiopäivät, joiden vaaleihin 
vain runsas 30 % kansasta sai osallistua ja joiden ulkopuo- 
lelle nouseva ja lukumäärällisesti kasvava työväenluokka oli 
kokonaan suljettu, demokratiaa? Edelleen samassa mielessä 
voidaan kysyä, miten itsenäisyysaikana lapuanliikkeen kau- 
desta aina toisen maailmansodan päättymiseen oli asianlaita. 
Työväenliike ei voi pitää demokratiana sellaista mielivaltaista 
perustuslakiin (valtiopäiväjärjestykseen) sisällytettyä säädös- 
tä, jonka mukaan vaalioikeus voitiin riistää kansalaisilta vain 
heidän ammatillisiin järjestöihin kuulumisensa vuoksi tai kan- 
sanedustajan vaalikelpoisuus päättyneeksi, kun hänet oli ase- 
tettu syytteeseen, ei siis vielä edes tuomittu valtiopetoksesta 
tai sen valmistelusta. 

Kuitenkin tämän meidän yhteiskuntamme vallassa olevien 
ryhmien oikeuskäsitys on ollut sellainen, että kaikki tämä on 
mahtunut käsitteen — demokratia — sisälle. Kun 1800-luvun 
aatelissäädyn tai porvarissäädyn jäsen vastusti eduskunta- 
uudistusta, ei hän missään tapauksessa pitänyt itseään demo- 
kratian vapauden vihollisena. Hän ei mitenkään ihmisenä 
ollut paha. Hänen oikeuskäsityksensä ja koko maailmankatso- 
muksensa oli sellainen, ettei sen mukaan mikään omistamatto- 
man kansanosan, palkkatyöläisten ja maaseudun tilattoman 
väestön osallistuminen vallankäyttöön ollut mahdollista. Tässä 
mielessä hän sulki käsitteen — kansa — ulkopuolelle juuri 
nämä väestöryhmät. Muistettakoon myös, että 1930-luvun tait- 
teessa lapuanliikkeen voimalla toteutetut kansalaisoikeuksien 
ja -vapauksien kavennukset suoritettiin demokratian nimissä. 
Varmasti niiden puuhaajien keskuudessa oli lukuisasti sellaisia 
yksilöitä, jotka vilpittömästi olivat mielestään demokratian ja 
isänmaan asialla. 

Jopa Amerikan Yhdysvaltojen neekeriorjuuskin todisteltiin 
aikanaan demokratian kannalta välttämättömäksi ja väistä- 
mättömäksi. Muuan John Calhoun -niminen arvostettu valtio- 
tieteilijä todisteli orjuutta demokraattisena laitoksena siten, 
että vain orjajärjestelmän vallitessa voivat todellinen yhden- 
vertaisuus ja demokratia olla vapaiden kansalaisten välisen 
suhteen tunnusmerkkinä. Omaisuutta vailla oleva, oletetusti 
tyytymätön luokka olisi silloin kokonaan eristetty vaikutus- 
vallasta. Orjuus on siis oikeastaan demokratian edellytyksenä, 
minkä kansanhallituksen antamat kokemukset osoittavat, se- 
litti hän ja vakuutti orjuuden olevan välttämätön myös tasa- 
valtaisen hallitustavan aikana. Ilman sitä ei kestävä tasaval- 
talainen hallitustapa ole ajateltavissa. Siirtyessämme Amerikan 
sisällissodan ajoista nykypäiviin todettakoon, että Etelä-Afri- 
kan Liittotasavallan johtavat valtiomiehet pitävät varmasti 
maataan esikuvallisena demokraattisena valtiona. Heidän käsi- 
tyksensä mukaan mustaihoisen ja yleensä värillisen alkuasu- 

kasväestön pitäminen vailla kaikkia demokraattisia oikeuksia, 
sellaisia, jotka nykyisin yleisimmin niiksi nimitetään, ei ole 
mitenkään demokratian vastaista. He eivät missään tapauk- 
sessa myönnä, että sellaiset piirteet olisivat heidän valtionsa 
osalta diktatuurin tunnusmerkkejä. Heidän demokratia-käsit- 
teensä on johdettu suoraan antiikin orjavaltioista siten, että 
ns. vapaat miehet päättävät valtion asioista, mutta asukkaiden 
enemmistön muodostavat orjat, tässä tapauksessa värilliset, 
ovat ja heidän tulee olla vailla kansalaisoikeuksia. 


Eräänä demokratian tunnusmerkkinä 


on teollisuuden vallankumouksen ajoista asti tarjottu kansa- 
laisten työvoiman mahdollisimman rajoittamatonta hyväksi- 
käyttämisoikeutta. Taloudellisen liberalismin — englantilaisen 
tekstiiliteollisuuskaupungin Manchesterin mukaan tunnetun 
kansantalous- ja yhteiskuntatieteen suunnan — mukaan kaikki 
valtion puuttuminen työnantajan ja työläisten välisiin suhtei- 
siin oli pahasta ja vapauskäsitteen vastaista. Kummatkin, niin 
selitettiin ylevästi, olivat vapaita kansalaisia, jotka saavat 
tehdä keskenään sopimuksia kenenkään siihen puuttumatta. 
Sellainen sisältö annettiin Ranskan suuren vallankumouksen 
vapaus-, veljeys- ja tasa-arvoisuus-käsitteille. Lailla rajoitta- 
maton 15—16-tuntinen työpäivä, alkeellistenkin työturvalli- 
suusnormien puuttuminen, häikäilemätön nais- ja lapsityövoi- 
man hyväksi käyttäminen, olivat luonteenomaisia tämän ajan 
ilmiöitä. Lopulta valtion oli tultava väliin, sillä kansakuntia 
uhkasi todellinen sukupuuttoon kuoleminen, ja ryhdyttävä lain- 
säädäntötoimenpitein  säännöstelemään työvoiman käyttöä. 
Tässä mielessä meidänkin perustuslaeistamme keskeisin — 
FHallitusmuoto — sai pykälän, jonka mukaan kansalaisten työ- 
voima on valtion erityisessä suojeluksessa. 

Juuri tähän asiaan pelkistyvät tänäkin päivänä eri yhteis- 
kuntaryhmien toisistaan eroavat käsitykset demokratian ole- 
muksesta ja soveltamisesta. Erilaiset porvarilliset koulukun- 

nat, sana porvarillinen on ehkä vähemmän tieteellinen, ei-so- 
sialistiset voi olla parempi, pitävät eräänä demokratian kaik- 
kein olennaisimpana tunnusmerkkinä ns. yrittämisen, taloudel- 
lisen toiminnan vapautta. He katsovat, jos ei nyt aivan kaik- 
kia niin kuitenkin ratkaisevaa laatua olevat valtion toimen- 
piteet kansalaisten taloudellisen toiminnan rajoittamiseksi, 
hyökkäyksiksi demokratiaa vastaan. Ruotsalainen, poliittisilta 
mielipiteiltään oikeistolainen, professori Herbert Tingsten täh- 
dentää, että taloudellista edistystä suosii verrattain vapaa kil- 
pailu, joka palkitsee aloitteita ja yritteliäisyyttä ja vie sillä 
tavalla mahdollisimman suureen tuotantoon. Köyhilläkin kan- 
sanryhmillä, niin hän jatkaa, sanotaan tämän järjestelmän 
avulla olevan eniten voitettavissa, sillä niiden asema paranee 
verrattoman paljon nopeammin kuin sosialistisen järjestelmän 
aikana. Taloudellista ja yhteiskunnallista tasa-arvoisuutta ei 
tätä tietä kylläkään saavuteta, mutta käytännössä ei myös- 
kään mitään muuta, sillä kokemus osoittaa tulojen erilaisuu- 
den olevan työnteon tehostamiseksi välttämätöntä. 

Jo nykyisenkin yhteiskuntajärjestyksen puitteissa toteutet- 
tava taloudellinen suunnitelmallisuus, jos se yleensä on mah- 
dollista, katsotaan tämän käsityksen mukaan vastakkaiseksi 
demokratialle, puhumattakaan siirtymisestä sosialistiseen ta- 
lous- ja yhteiskuntajärjestelmään. Se rajoittaa yksilön vapaut- 
ta. ”Demokratialle saattaa mahdollisesti olla vaarallinen sellai- 
nen jokseenkin yleinen sosialisoiminen tai suunnitelmatalous, 
josta ohjelmat ja teoreetikot puhuvat”, korostaa edellä sitee- 
raamani prof. Tingsten ja viittaa joukkoon eteviä ruotsalaisia 
porvarillisia poliitikkoja, jotka väittävät sosialismin ja suun- 
nitelmatalouden olevan soveltumatonta valtiollisen vapauden 
säilyttämiseen. 


Työväenliike laajasti otettuna 


siis kaikki suunnat ja koulukunnat ovat toista mieltä. Demo- 
kratia ei voi olla täydellistä eikä sitä monissa tapauksissa ole 

lainkaan, jos yhteiskunnan taloudelliset avainasemat ja siihen 
liittyen myös poliittinen vallankäyttö ovat harvalukuisten 
suuromistajain hallussa. Muuan usein siteerattu valtioteoree- 
tikko Maurice Duvenger toteaa, että on olemassa suuri joukko 
aivan teennäisiä valtiosääntöjä, joiden perusteella ei voida 
saada mitään käsitystä siitä, miten kulloinkin kysymyksessä 
olevaa kansakuntaa todellisuudessa hallitaan, koska valtio- 
säännön esittämä poliittinen järjestelmä palvelee ainoastaan 
todellista järjestelmää kätkevänä verhona. (Duvenger: Poliit- 
tiset järjestelmät s. 7.) 

Tämä määritelmä ei ole syntynyt työväenliikkeen piirissä, 
mutta se mielestäni liittyy työväenliikkeen keskuudessa suori- 
tettuihin arviointeihin demokratiasta. Aivan viime vuosina meil- 
lä on liitetty valtio-opilliseen sanontaan käsite — painostusryh- 
mä. Selvitellessään tätä käsitettä monet valtiotieteilijät kes- 
kittyvät kuvailemaan erilaisten työntekijä- ja virkamiesjärjes- 
töjen sekä maataloustuottajien yhteenliittymien toimintaa ja 
vaikutusta yhteiskunnassa. He ottavat mukaan kyllä varsinai- 
set työnantajajärjestöt, mutta eivät astu edemmäksi ja selvit- 
tele, miten tuotantovälineiden, tehtaiden, liikeyritysten, pank- 
kien omistajat, ts. eri tavoilla sukulais- ja taloudellisten suh- 
teiden kautta toisiinsa kytkeytyneet suuryhtymät toimivat täl- 
laisena painostusryhmänä. Ne eivät esiinny niinkään minkään 
järjestön nimissä eivätkä läheskään aina näkyvästi, mutta mo- 
nilla tavoilla kuitenkin. määräävästi koko yhteiskunnan asiois- 
sa. Tällainen suuri ja mahtava painostusryhmä on ollut mei- 
dänkin maassamme vuosikymmeniä, vaikka valtiotieteilijät nyt 
vasta ovat sitä suomen kielelle muotoilemassa. 


Syventyessämme työväenliikkeen kantaan 


tämän painostusryhmän merkityksestä ja vaikutusvallasta, 
voimme vetää valokeilaan minkä teollisuusyhdyskunnan ta- 
hansa, maaseudulla asiat näkyvät vielä selvemmin kuin kau- 

pungeissa, joissa on monien eri alojen yrittäjiä ja enemmän 
erilaisia väestöryhmiä. Palkkatyöläisillä ja pienviljelijöillä on 
yleinen ja yhtäläinen äänioikeus. He valitsevat edustajiaan 
kunnallisvaltuustoon ja eduskuntaan. Teoreettisesti he nautti- 
vat Hallitusmuodon takaamista kansalaisten yleisistä oikeuk- 
sista, yhdistymis-, kokoontumis-, paino- ja lausuntovapaudesta 
jne. 

Miten asia on ollut ja miten se on monessa suhteessa vie- 
läkin käytännössä? Vaikka Hallitusmuodossa oli 1930-luvulla 
sama momentti yhdistymisvapaudesta kuin nykyisinkin, oli 
monelle urheilijalle määrätty ns. porvarillinen urheiluseura 
ainoa, mihin hän sai liittyä. Hän sai vapaasti ja demokraatti- 
sesti suorittaa valinnan sen ja lopputilin välillä. Samanlaisen 
valinnan hän suorittaa ammattiosastoon kuulumisesta, työ- 
väen näyttämöllä esiintymisestä ja jopa edistysmielisen osuus- 
kaupan jäsenyydestäkin. Vaalisalaisuuskin yritettiin mitätöidä 
monella tavalla ja eräissä tapauksissa siinä onnistuttiinkin. 

Paikkakunnalla oleva teollisuuslaitos muodosti sellaisen pai- 
nostusryhmän, että se määräsi myös pienempien yrittäjien työ- 
voimasta. Joka kerran tämän suuryhtymän kiroihin joutui, hä- 
nellä ei ollut mahdollisuuksia työnsaantiin ja toimeentuloon 
sillä paikkakunnalla. Muodollista demokratiaa ei aina tarvin- 
nut loukata. Voihan työnantaja vapaasti päättää, ketä hän 
pitää palveluksessaan. Toisaalta vastavuoroisesti työntekijällä 
on oikeus lähteä pois sellaisen työnantajan palveluksesta, josta 
hän syystä tai toisesta ei pidä. Eikö kuitenkin vallinnut lähin- 
nä diktatuuriksi luonnehdittava tilanne? 


Voidaan väittää, 


että kyseessä oli poikkeuksellisten aikojen ilmiö tai että yh- 
teiskuntamme on muuttunut niin perusteellisesti II maailman- 
sodan jälkeen, ettei sellainen enää ole mahdollista. On totta, 
että edellä luetellut karkeat tapaukset eivät ole sellaisissa muo- 

doissa toistuneet viime vuosina. Kuitenkin saman painostus- 
ryhmän ote on säilynyt ja ilmenee edelleen sekä vanhoissa 
että uusissa muodoissa. Vaatimaton palkkatyöläinen, joka ehkä 
ansaitsee tunnissa 1,50—3,00 markkaa ja suuryhtymän osak- 
keiden omistaja ja johtoportaan jäsen ovat kyllä kumpikin 
tasaveroisia vaalipaikalla, missä heillä kummallakin on yksi 
ääni. Mutta vaalipaikan ulkopuolella, kun tulee kysymykseen 
muu yhteiskunnan asioihin vaikuttaminen, ovat kumpikin niin 
eriarvoisia kuin ihmiset suinkin voivat suhteessa toisiinsa olla. 
Työläinen saa työpaikastaan lopputilin huomenna ilman, että 
työnantajan tarvitsee sen antamista tarkemmin perustella. 
Työvoimaviranomainen kirjoittaa hänelle komennuksen 100 
kilometrin päässä olevalle työllisyystyömaalle, Hänen on läh- 
dettävä, jos hän haluaa elää perheineen. Jos hän tovereineen 
tekee lakon vaikkapa kurjien majoitusolojen parantamiseksi, 
eivät sanat riitä hänen paheksumisekseen. 

Vaikka hänellä olisi säännöllisesti ja jatkuvasti omaa am- 
mattityötäänkin, ei hänellä ole taloudellisten syiden vuoksi 
mahdollisuuksia läheskään kaikkien perustus- ja muiden lakien 
takaamien oikeuksien hyväksikäyttämiseen. Käytännössä hän 
ei voi vapaasti valita asuinpaikkaansa tässä maassa, vaan se 
määräytyy hyvinkin täsmällisesti työnsaantiin liittyen. Hän 
ei voi käyttää monissa yhteyksissä alleviivattua oikeutta mat- 
kustaa vapaasti ulkomaille. Painovapauskin on hänelle osa- 
tovereineen monessa suhteessa teoreettinen käsite, sillä sano- 
malehden julkaiseminen kysyy suuria pääomia. 


Vaikka työläiset muodostavat enemmistön 


jopa määräenemmistön kunnallisvaltuustossa, ovat heidän 
mahdollisuutensa puuttua kunnan alueella liike- ja tuotanto- 
toimintaa harjoittavan yrityksen asioihin melko rajoitetut. 
Viime lainmuutosten yhteydessä suuryhtymien verotusmah- 
dollisuudetkin supistuivat entisestään. Samanaikaisesti kun- 

nassa toimiva suuryritys, vaikka sen johtoportaan jäsenten 
äänet laskettaisiin yhden käden sormilla, voi eri keinoja käyt- 
täen saada aikaan haluamiaan ratkaisuja myös kunnallisissa 
elimissä. Onhan selvää, että sosiaalitoimistossa asioiva pulassa 
ja työttömänä oleva perheenhuoltaja on kokonaan toisessa 
asemassa kuin kunnan kanssa maa-alueista tinkivä tehtaan- 
johtaja, vaikka kummatkin ovat samalla tavalla kunnan jä- 
seniä. Heidän neuvottelupohjansa on niin erilainen. Nimen- 
omaan kunnallisessa elämässä on viime vuosina tullut entistä 
näkyvämmin esiin sellainen teollisuusyrityksen johto, joka il- 
moittaa joko tuovansa kuntaan teollisuuslaitoksen tai vievän- 
sä sen pois kunnasta, josta kunnallisvaltuusto päättää niin 
tai on päättämättä näin. Työttömyydellä uhkaileminen ja ran- 
kaiseminen kuuluu päiväjärjestykseen tässä yhteydessä. Ei 
niinkään harvoin teollisuusyrityksen isännät sanovat viimei- 
sen sanan ja kunnan jäsenten ylivoimaista enemmistöä edus- 
tavan kunnallisvaltuuston on jäätävä toiseksi. Muodollinen 
päätös syntyy kyllä täysin kunnallislain mukaisessa järjes- 
tyksessä, mutta itse asia on ennen sitä ratkaistu muita keinoja 
käyttäen. Tässäkin yhteydessä voitaneen puhua diktatuurista. 


Tutkittaessa ja pohdittaessa 


tätä asiaa edelleen työväenliikkeen näkökulmasta, tulee esille 
valtion luonne. Edellä ilmeni, miten eri yhteiskuntaluokilla 
on toisilleen täysin vastakkaisia mielipiteitä demokratia-käsit- 
teen sisällöstä. On täysin luonnollista ja johdonmukaista, että 
niiden käsitykset, jotka ovat käyttäneet viimeistä sanaa vuon- 
na 1919, kun maamme aikaisempi oikeus- ja yhteiskuntajär- 
jestys uudistettiin ja täydennettiin silloin säädetyllä perustus- 
lailla, ovat antaneet oman värinsä tälle lainsäädännölle. Se 
ilmentää myös monissa muodoissaan säätäjiensä käsityksiä 
demokratiasta ja valtion velvollisuuksista demokratian yllä- 

pitäjänä ja vaalijana, Tämä oikeuskäsitys tulee meidänkin 
päivinämme esiin toistuvasti. 

Kun esim. II maailmansodan jälkeen oli työtä runsaanpuo- 
leisesti saatavana, korostettiin, että Suomessa vallitsee kan- 
santalouden lakien vastainen ylityöllisyys, mistä on pikaisesti 
päästävä. Kun poliittinen tilanne 1950-luvun taitteessa muo- 
dostui tässä mielessä suotuisaksi, pantiin toimeen mm. raken- 
nussäännöstely, mitä nimenomaan perusteltiin ylityöllisyyden 
poistamisella. Rakennustoimintaa supistamalla valtiovalta pyr- 
ki siihen, että työvoimaa olisi enemmän tarjolla kuin työpaik- 
koja ja siten palkat alenisivat. Tätä pyrkimystä ei mitenkään 
salattu. Päinvastoin sen merkitystä ja oikeutusta korostettiin. 
Valtion erääksi tehtäväksi katsottiin nimenomaan työnantajil- 
le edullisen työvoiman tarjonnan aikaansaaminen. Sellaista ti- 
lannetta, missä työnantajat kilpailisivat työvoimasta ja työ- 
läisillä olisi valittavana useampia työpaikkoja, ei pidetty nor- 
maalina ja luonnollisena. Pääjohtaja ja ministeri Teuvo Auran 
mukaan palkkoja kohottava työvoiman ylikysyntä oli vaarana 
koko vakauttamiselle. 

Valtiossa, jonka tehtävät palkkapolitiikan piirissä katsottiin 
tämänlaatuiseksi, vallitsee yleinen ja yhtäläinen äänioikeus ja 
kiitos II maailmansodan jälkeen tapahtuneiden muutosten, en- 
nen kaikkea rauhansopimuksen melko laaja yhdistymis-, ko- 
koontumis- ja painovapaus. Siis kansalla on kyllä erilaisia de- 
mokraattisia oikeuksia, jotka yleisesti todetaan sellaisiksi, 
mutta vallankäyttäjien demokratia-käsite on olennaisesti toi- 
senlainen kuin työväenluokan ja työväenliikkeen. 


Tarkasteltaessa edelleen 


demokratian olemusta ja sille eri yhteiskuntaryhmien ja etu- 
piirien antamaa sisältöä, ei voida välttyä sivuamasta päivän- 
politiikkaa. Viime vuosina on noussut esille sellainen kaikkea 
muuta kuin tieteellinen termi tarkoituksenmukaisuusdemokra- 
tia. 

Tätä sanaa on viljelty 


ja sen sisältöä moneen kertaan selvitelty erityisesti ammatti- 
yhdistysliikkeen piirissä. Tämän käsitteen luojat selittävät sel- 
västi ja avoimesti, että oman mielipideryhmän ulkopuolella 
oleviin yksilöihin nähden voidaan käyttää millaisia keinoja ta- 
hansa ja heidän etenemisensä voidaan estää moraalisesti kaik- 
kea muuta kuin hyväksyttävillä keinoilla. Demokratiaa louka- 
taan vasta silloin, kun näitä keinoja käytetään omaan väkeen 
ja oman ryhmän sisäisessä valtataistelussa. ”Tällaista tarkoi- 
tuksenmukaisuusdemokratiaa voidaan pitää hyväksyttävänä 
silloin kun taistellaan puolueen vihollisia vastaan”, selitetään 
eräässä tunnetussa aikakauslehdessä. 


Emme voi tätä ilmiötä tarkastella pidemmästä historialli- 
sesta perspektiivistä. Tästä huolimatta se antaa oman kiintoi- 
san värinsä keskusteluun demokratiasta varsinkin, kun mai- 
nitun tarkoituksenmukaisuusdemokratian soveltajat selittävät 
sitä tarvittavan taistelussa diktatuuria vastaan. Ulkopuolinen 
ammattiyhdistysliikkeen tutkija professori Carl Erik Knoellin- 
ger toteaa selostaessaan II maailmansodan jälkeisiä tapauksia 
Suomen ammattiyhdistysliikkeessä em. tarkoituksenmukaisuus- 
demokratian soveltamista, että se on luultavasti erittäin suu- 
ressa määrässä vaikuttanut länsidemokraattisen poliittisen 
järjestelmän säilymiseen maassamme. Ajatusta edelleen kehit- 
tämällä tämän pohjalla voimme kysyä, että millainen on sisäl- 
löltään se länsimainen demokratia, joka säilyäkseen tarvitsee 
sellaisia keinoja. 


Tämä edellä mainittu tarkoituksenmukaisuus ei ilmene vain 
meidän omassa sisäisessä elämässämme. Jos olemme seuran- 
neet II maailmansodan jälkeistä valtiollista kehitystä esim. 
Italiassa ja Ranskassa, olemme todenneet, miten näissä maissa 
ja muuallakin on valtiosääntöjä, perustuslakeja, muutettu 
useampaan otteeseen. Muutoksia on perusteltu samalla tarkoi- 
tuksenmukaisuudella, ts. on selitetty, että länsimaisen demo- 

kratian vastustajat voivat muuten päästä demokraattista tietä 
valtaan. Siis pelin sääntöjä on tarpeen tullen muutettu niin, 
että toisen osapuolen voittomahdollisuudet ovat säilyneet ole- 
mattomina. Tämä ei ole mitenkään peitelty, vaan se on esitetty 
yleisesti hyväksyttävänä toimenpiteenä. 

Työväenliike kokonaisuutena on sitä mieltä, että demokratia 
edellyttää taloudellista yhdenvertaisuutta, sellaista yhteiskun- 
ta- ja talousjärjestelmää, missä kansalaiset eivät ole eriarvoi- 
sia heidän varallisuutensa mukaan. Eri sosiälistisilla koulu- 
kunnilla, työväenliikkeen suunnilla oli tietenkin erilaisia käsi- 
tyksiä, miten tähän olotilaan päästään ja millaiseksi se hah- 
mottuu käytännössä. Tästä huolimatta sosialismi ensimmäisenä 
ja yleensä demokratian perusedellytyksenä tunnustetaan ylei- 
sesti, vaikka sen sisällöstä ollaan eri mieltä. 


Marxilaisen sosialismin 


peruskäsitysten mukaan niin kauan kuin yhteiskunnan talou- 
delliset avainasemat, suuret tuotantolaitokset ja muut yrityk- 
set, pankit, liikennevälineet ja luonnonrikkaudet ovat yksityis- 
ten omistajain hallussa, ei täydellinen demokratia, todellinen 
kansanvalta ole mahdollista. Kun yhteiskunnan tuotantoko- 
neistoa ja luonnonrikkauksia käytetään yksityisen voitonta- 
voittelun hyväksi ja kaikessa tuotanto- ja muussa taloudelli- 
sessa toiminnassa ovat määräävinä omistavien luokkien edut, 
ei kansanvaltaa voida toteuttaa valtiosäännön julistamasta 
muodollisesta demokratiasta huolimatta. Siirtyminen kansan- 
valtaan edellyttää siis yhteiskunnan rakenteen perusteellista 
muuttamista. 

Kommunistinen manifesti, vuonna 1847 julkisuuteen saatet- 
tu Marxin ja Engelsin laatima sosialismin todellinen perus- 
kirja, julistaa lennokkain sanakääntein, miten kapitalistisen 
suurtuotannon vallitessa itse työprosessi on muuttunut yhteis- 
kunnalliseksi, ja miten tultiin vaiheeseen, missä omistussuhteet 

muodostuivat kahleeksi tuotantovoimien kehitykselle. Nämä 
omistussuhteet, jotka monin tavoin kahlehtivat tuotantovoi- 
mien edelleen kehittymistä, estävät myös demokratian toteu- 
tumisen. Tämän ohella yhteiskunnan talouselämää hallitsevat 
vaikutusvaltaiset voimat saattavat määrätyssä tilanteessa 
puuttua peliin, ja erilaisilla keinoilla joko rajoittaa tai koko- 
naan tuhota ne demokraattiset oikeudet, joita kansalla on sii- 
hen asti ollut, Saksan ns. Weimarin tasavalta, ennen Hitleriä, 
sen tuho oli tyypillinen esimerkki tästä. Kun keisarivalta lu- 
histui I maailmansodan päättyessä, oltiin myös työväestön 
keskuudessa verrattain optimistisia. Valtiomuodon muuttumi- 
nen, tasavallan perustaminen, katsottiin sellaiseksi olennaisek- 
si muutokseksi, joka siirsi työväenliikkeen kamppailun sosia- 
lismin puolesta historiaan. Tämän ajatustavan tunnetuimpiin 
edustajiin kuuluva sosialistinen teoreetikko Karl Kautsky luon- 
nehti tätä käsitystä väittämällä, että nykypäivien, siis 1920- 
luvun Saksassa vallankumouksesta puhuminen oli yhtä kuin 
julistaisi tulevaa auringonnousua puolenpäivän vaiheilla. Hän 
leimasi sellaiset sosialistit suorastaan naurettaviksi, jotka, kos- 
ka aikanaan olivat julistaneet tulevaa muutosta, eivät voineet 
luopua sen saarnaamisesta sittenkään, kun se oli jo todelli- 
suudessa tapahtunut. Nämä ajatukset sisältyvät Kautskyn suo- 
meksikin julkaistuun teokseen Köyhälistön vallan- 
kumous. 

Miten kävi Weimarin tasavallan? II maailmansodan jälkeen 
selviteltiin Niirnbergin —sotasyyllisyysoikeudenkäynnissä = ja 
monessa muussa yhteydessä, miten saksalaiset suurteollisuu- 
denharjoittajat nostattivat valtaan Hitlerin ja hänen kansallis- 
sosialistisen puolueensa. Miten liike rahoitettiin ja miten sitä 
johdettiin, tuli silloin laajempaan tietoisuuteen. Sellaiset kuin 
Krupp-yhtymä ja monet muut konsernit vedettiin julkisuuden 
valokeilaan. Saksassa oli 1930-luvun alun suurtyöttömyyden 
ja kansanjoukkojen tyytymättömyyden kaudella tultu vaihee- 
seen, missä edellä mainitut suuromistajat pelkäsivät koko hei- 

dän asemansa turvaavan järjestelmän olevan sellaisenaan riit- 
tämätön. Siksi he työnsivät demokraattiset muodot syrjään 
ja nostattivat valtaan diktatuurin. 


Jos haemme esimerkkejä lähempää 


on meillä runsaasti aineistoa siitä, mistä suomalainen fasisti- 
nen lapuanliike sai varansa ja mistä sitä todellisuudessa joh- 
dettiin. Näin ollen on ymmärrettävää, että työväenliike toi- 
miessaan demokratian laajentamiseksi ja lujittamiseksi suun- 
taa huomionsa tällaisiin demokratian vastaisiin voimiin ja nii- 
den yhteiskunnalliseen mahtiin. Se on ehdottomasti sitä mieltä, 
että jollei tätä taloudellista valtaa ja siihen liittyviä poliittisen 
vallankäytön mahdollisuuksia murreta, ei todellista kansan- 
valtaa voida toteuttaa. 

Nyt tulemme tähän liittyen käsitteeseen — diktatuuri. So- 
sialismin vastustajat selittävät tavallisesti diktatuurin erääksi 
ja olennaiseksi tunnusmerkiksi yhteiskunnan puuttumisen omis- 
tussuhteisiin, lähinnä tuotanto- ja liiketoiminnan harjoittami- 
seen. Valtio, missä ei vallitse sellaista yrittämisen vapautta, 
on diktatuurivaltio, mutta toisaalta valtio, missä suurteollisuu- 
denharjoittajilla ja muilla omistajilla on mahdollisimman täy- 
delliset vapaudet huolimatta kansan suurten joukkojen alkeel- 
listenkin oikeuksien puuttumisesta, on demokraattinen valtio. 
Marxilaisen käsityksen mukaan toisen ihmisen hyötyminen toi- 
sen työn tuloksista, riisto, kuten vanha marxilainen sanonta 
kuuluu, on ensimmäinen kansanvallan tiellä oleva este. Sen 
mukaan toisen kansalaisen työn tulosten hyväksi käyttämi- 
nen hyötymistarkoituksessa ja pakkotila, missä kansalaisten 
on elääkseen hyödytettävä toisia kansalaisia, on demokratian 
vastaista. 


Kun tarkastelemme marxilaisesta 


näkökulmasta valtiota ja minkä tahansa maan valtiollista jär- 
jestelmää, suuntaamme huomion kaikkein ensimmäiseksi omis- 

tussuhteisiin, Miten tarkastelun alaisessa yhteiskunnassa on 
järjestetty tuotanto ja muu liiketoiminta? Onko siellä ja missä 
laajuudessa suuryhtymiä, jotka eri tavoilla vaikuttavat rat- 
kaisevasti koko maan ja sen kansalaisten elämään? Marxilai- 
sen käsityksen mukaan yhteiskunnassa ovat taloudelliset sei- 
kat syvimmin määrääviä. Yhteiskunnan taloudellisesta perus- 
tasta heijastuu sen päällysrakenne, siis myös valtiorakenne ja 
siihen liittyen kansalaisten oikeudet. Maassa, missä suurpää- 
oman valta on poistettu, on niin luotu edellytykset kansan- 
vallan luomiselle ja edelleen kehittämiselle. Sen laajuus vastaa 
yhteiskunnan kunkin hetken kehitysastetta. 

Tuotantovoimien vapauttaminen yksityisen voitontavoitte- 
luun tähtäävien omistussuhteiden kahleista on siis tämän kä- 
sityksen mukaan kansanvallan toteuttamista. Tässä mielessä 
siis sosialismi ilmentää pakkoa, mutta sen kannattajat perus- 
televat sen oikeutusta toteamalla sen olevan kansan valtavan 
enemmistön etujen mukaista. 

Sosialismista eri yhteiskuntaluokkien edustajat löytävät joko 
diktatuuria tai demokratiaa oman luokkanäkemyksensä mu- 
kaisesti. Teollisuudenharjoittaja tuomitsee sen ilman muuta, 
koska hän ei sen vallitessa voi pitää palveluksessaan esim. 100 
työntekijää ja hyötyä heidän työstään. Maaseudun pieneläjä 
olisi toisaalta tyytyväinen, koska hänellekin avautuisi mah- 
dollisuus lähettää lapsensa oppikouluun ja korkeampiin sivis- 
tyslaitoksiin. Niin kaupunkien kuin maaseudunkin palkkatyö- 
läinen tervehtisi ilolla sellaista perustuslakia, joka takaisi oi- 
keuden työhön ja riittävään sosiaaliturvaan sairauden ja van- 
huuden tullessa. 

Hän on sitä mieltä, että eduskunta ja sille vastuullinen hal- 
litus käyttää maassa myös korkeinta taloudellista valtaa koko 
kansan etujen mukaisesti. Kapitalisti pitää sitä diktatuurina 
ja työläiset sekä muut omalla työllään itsensä elättävät kan- 
sankerrokset demokratiana. 

(Ylioppilaslehti n:o 10 — 1966) 


Sosialistisen Suomen 
valtiojärjestys 


Sosialistisen Suomen julkisoikeuden professori tuo varmasti 
esiin aloittaessaan luentosarjansa, miten yhteiskuntajärjestel- 
män perustan muodostaa tuotantovälineiden ja luonnonrik- 
kauksien yhteiskunnallinen, sosialistinen omistus. Maan ta- 
louselämää johdetaan ja kehitetään suunnitelmallisesti. Myös 
korkein taloudellinen vallankäyttö on keskitetty parlamentille. 
Sen ulkopuolella ei ole sellaisia voima- ja painostusryhmiä, 
jotka hallitsemiinsa suuromaisuuksiin nojautuen voivat käyt- 
tää sekä taloudellista että poliittista valtaa kansanedustuslai- 
toksen ohi ja yläpuolella. 

Ei kukaan yhteiskunnan jäsen voi käyttää hyväkseen toisen 
kansalaisen työvoimaa voiton hankkimiseksi itselleen. Klassil- 
lista marxilaista sanontaa käyttäen toisen ihmisen toiseen 
ihmiseen kohdistuva riisto on lopetettu. Kenenkään yksityisen 
hallinnassa ei ole sellaisia perittyjä tai muuten hankittuja 
omaisuuksia, jotka soisivat heille etuoikeuksia tai enemmän 
valtaa kuin muille kansalaisille, Siksi perustuslakien takaama 
kansalaisten yhdenvertaisuus kaikessa yhteiskuntaelämässä on 
sitä myös käytännössä. 

Hänen virkaveljensä kapitalistisessa Suomessa korostaa luon- 
nollisesti: ”Yksityisomistusjärjestelmä on meidän valtiojärjes- 
tyksemme kulmakiviä ja sen vuoksi onkin yksityisen omistus- 
oikeuden suojaaminen yksi valtion tärkeimpiä tehtäviä...” 


50 


(V. Merikoski: Suomen julkisoikeus pääpiirteittäin II, s. 240). 
Sosialistisessa maassa vastaava oppituolin haltija puhuu tie- 
tenkin sosialistisen koko kansan omistusoikeuden suojaamises- 
ta valtion keskeisenä tehtävänä. Hän korostaa, miten valtio- 
vallan sisältö, koko oikeus- ja yhteiskuntajärjestys, määrään- 
tyy sen mukaan, mitkä yhteiskuntaluokat ovat vallassa. Hän 
mainitsee ehkä hymynväre suupielessä Robert Hermansonin 
selityksen jumalan tahdosta oikeusnormien perustana. Maini- 
tun professori Hermansonin mielestä itse jumala oli aikanaan 
tiukasti yleistä ja yhtäläistä äänioikeutta vastaan, ei hyväk- 
synyt kahdeksan tunnin työpäivää, painovapautta jne. Valtio 
oli aateliston, suurmaanomistajien, korkeiden virkamiesten ja 
papiston yhteisyritys. He johtivat valtansa suorastaan juma- 
lasta. 

Sosialistisessa valtiossa parlamentti on kohotettu sille kuu- 
luvaan arvoonsa. Vuoden 1919 Hallitusmuodon 2 8:n säädös: 
”Valtiovalta Suomessa kuuluu kansalle, jota edustaa valtio- 
päiville kokoontunut eduskunta”, on muuttunut ehdottomaksi 
todellisuudeksi. Yleinen ja yhtäläinen äänioikeus (vaalioikeus 
18 vuotta täyttäneillä) on selviö. Kansalaisten perusoikeudet, 
sananvapaus, yhdistymis- ja kokoontumisvapaus, uskonnon- 
vapaus, yhdenvertaisuus lain edessä ym. ovat vahvistuneet ja 
laajentuneet sosialistisen Suomen perustuslaeissa. Selostaes- 
saan, miten nämä oikeudet ja vapaudet ovat toisenlaisia so- 
sialismin vallitessa edellä mainittu julkisoikeuden professori 
saattaa poimia kapitalismin kauden eduskunnan pöytäkirjoista 
muutamia valaisevia esimerkkejä. 

Hän selostaa Kajaani Oy:n menettelyä 1930-luvun taantu- 
musvuosina. Työläiset pakotettiin työstäerottamisen uhalla 
hankkimaan itselleen vaaliote ja viemään se tehtaan kontto- 
riin. Niin he eivät voineet käyttää äänioikeuttaan. Hän mainit- 
see myös edelleen eduskunnan pöytäkirjoja siteeraten, miten 
Kajaanin selluloosatehtaalla työläisten oli julkisesti poltetta- 
va tehtaan konttorin uunissa ammattiosaston jäsenkirjat. Var- 

masti hän viittaa myös vuoden 1956 yleislakkoon, jonka jäl- 
keen satoja työläisiä oli syytettyjen penkillä. Heidän viakseen 
luettiin vedoten vanhoihin tsaarivallan kaudelta periytyneisiin 
lakimääräyksiin jopa kapina. Työnantajat eivät syyllistyneet 
minkäänlaisiin rikkomuksiin, joista heitä olisi syytetty. Oliko 
työmarkkinoiden toinen osapuoli todella niin lainkuuliaista 
väkeä vai olivatko lait ehkä alkujaan laadittu vain toisen osa- 
puolen — työläisten — kurissapitämistä varten? saattaa pro- 
fessori kysyä oppilailtaan. 


Koska sosialismin vallitessa ei ole sellaista valtaa ihmisten 
ylitse käyttäviä työnantajia ja heidän käytössään olevaa 
virkakoneistoa, ovat edellä mainitut tapaukset ja mahdollisuu- 
det siirtyneet historiaan yhdessä koko kapitalismin kanssa. 


Yhdistymis- ja kokoontumisvapaus edellyttää myös sosia- 
lismin vallitessa kansalaisten poliittista järjestymisoikeutta, 
puolueiden muodostamista ja osallistumista parlamenttivaalei- 
hin erilaisin tunnuksin ja ohjelmin. Suuren rahan osuus vaali- 
taistelussa ja muussa mielipiteenmuodostuksessa ei enää tun- 
nu. Sellaisia suuryhtymiä ja niiden etujärjestöjä, jotka aikoi- 
naan rahoittivat fasistisen lapuanliikkeen ja edelleenkin huo- 
lehtivat määrättyjen porvarillisten ehdokkaiden vaalikuluista, 
ei sosialismin vallitessa ole. 


Oppositio sosialismin vallitessa on jatkuvasti päiväjärjes- 
tyksessä oleva keskustelun aihe. Mielestäni sosialistinen valtio 
voi suoda rajoituksitta kaikille kansalaisille, entisille suurka- 
pitalisteillekin, samat vapaudet ja oikeudet. Jos viimeksi mai- 
nitut ”mies ja ääni” -pohjalla toimivat kapitalismin palautta- 
miseksi, ei sellainen oppositio ole vaarallinen. Jos he sen sijaan 
pyrkivät tavoitteisiinsa siihen tapaan kuin Suomen vuosien 
1944—45 asekätkijät tai lapuanliikkeen kauden murhamiehet, 
työväentalojen tuhopolttajat ja kirjapainojen särkijät, on yh- 
teiskunnalla moraalinen ja lakeihin perustuva oikeus tämän 
opposition vaarattomaksi tekemiseen. 

Käsitellessään tätä mainittu julkisoikeuden professori tus- 
kin sanoo sosialistisen valtion turvautuvan väkivaltaan ja tar- 
vitsevan väkivaltaisia menettelytapoja sellaisen mahdollisen 
tilanteen varalta. Hän luettelee joukon oikeusjärjestyksen 
edellyttämiä ja julkisen vallankäyttäjän hallinnassa olevia kei- 
noja. Ne perustuvat täsmällisiin lakisäädöksiin. ”Vapaus on 
välttämättömyyden tuntemista”, painottaa Friedrich Engels 
tunnetussa Anti-Diihring -teoksessaan. Välttämättömyy- 
den sosialistisessa yhteiskunnassa muodostaa sen oikeusnor- 
mien kokonaisuus. Sosialismi avaa tien pitkälliseen ja moni- 
vaiheiseen kehitysprosessiin, jota marxilaisessa teoriassa ni- 
mitetään valtion kuolemiseksi Marxismin-leninis- 
min perusteet -teoksessa todetaan pakottamisen tarpeen 
yhteiskunnassa vähitellen häviävän. Se johtaa valtiokoneiston 
asteittaiseen supistumiseen. Kansalaiset noudattavat sosialis- 
tisen yhteiselämän normeja ja sääntöjä ilman yksityiskohtais- 
ta hallinnollista sääntelyä. Tämä marxilaisen valtioteorian pe- 
rusasettamus tulee ilmenemään myös sosialistisen Suomen oi- 
keus- ja yhteiskuntajärjestyksen kehityksessä. Mitä pidem- 
mälle yhteiskunta kehittyy, sitä vähemmän tarvitaan lain 
muotoon puettuja ja viimekädessä pakkoon turvautuen yllä- 
pidettyjä normeja. Kapitalistisen Suomen tunnettu oikeusoppi- 
nut professori R. A. Wrede julistaa: ”Oikeusjärjestys on pe- 
riaatteessa pakkojärjestys.” Sosialistisen Suomen julkisoikeu- 
den professori todistelee, miten pakko siirtyy historiaan rinnan 
yhteiskuntaluokkien häviämisen kera. Oikeusjärjestys voi olla 
olemassa ilman sitä. 


N 

(Ajankuvat n:o 7 — 11/1963) 


Ennen myrskyä 


Suomen ulkopolitiikka suursodan aattona 


Neuvostoliitto on historioiden ja vielä enemmän muistelmien 
kirjoituksissa pyritty kuvaamaan idän sfinksinä, jonka mieli- 
piteistä ja aikeista ei kenelläkään ollut tietoja. Samalla esi- 
tetään silti varmoina totuuksina tarkistamattomista lähteistä 
ammennettuja väitteitä, huhuja ja selviä valheita. Tässä hä- 
märässä valossa Neuvostoliiton ja erityisesti sen ulkopolitii- 
kan tavoitteista, jopa aikeistakin, osataan esittää varauksetto- 
mia ja vastaansanomattomia mielipiteitä. 

Suomen ja Neuvostoliiton väliset suhteet I[ maailmansodan 
aattona ovat olleet ja ovat edelleen tämäntapaisen historian- 
kirjoituksen kohteina. Tavallisesti tällainen historiointi aloite- 
taan töksähtäen Neuvostoliiton maallemme sodan syttymisen 
jälkeen esittämistä vaatimuksista. Jos tämän edellistä vaihetta 
selostetaan, siitä annetaan täysin totuudenvastainen kuva. 
Suomen ja Neuvostoliiton välisten suhteiden ja kehityksen 
täydellinen ymmärtäminen ja ennen kaikkea talvisotaan joh- 
taneiden syiden selvittely edellyttää kuitenkin II maailman- 
sodan edellä tapahtuneen Suomen ja Neuvostoliiton välisen 
mielipiteiden vaihdon, suurvaltojen Suomea koskeneiden neu- 
vottelujen ja Suomen harjoittaman ulkopolitiikan tuntemista. 
Vaikka käytettävissä oleva aineisto on toistaiseksi verrattain 

suppea, yritetään seuraavassa syventyä tähän kiintoisaan ja 
miltei unhoon jääneeseen esivaiheeseen. 


Kansainvälinen anarkia 


Arvi Korhonen, joka sekä historioitsijana että poliitikkona 
kuuluu vanhoilliseen, konservatiiviseen leiriin, toteaa Suo- 
men historian käsikirjassa kehityksen alkaneen 
vieriä v. 1935 kohti kansainvälistä anarkiaa. Kansallissosialis- 
tinen Saksa sanoutui yksipuolisesti irti Versaillesin rauhanso- 
pimuksesta ja ryhtyi laajoihin sotavarusteluihin. Marssi Itä- 
valtaan v. 1938 ja sitä seurannut Tshekkoslovakian paloittelu 
sekä seuraavana vuonna suoritettu täydellinen miehitys ilmen- 
sivät voimiensa tuntoon nousevaa etenevää fasismia. Kun vielä 
Italia Kansainliiton johdolla toimeenpannuista pakotteista 
huolimatta valloitti Abessinian ja miehitti pienen Albanian ja 
kun vaaka Espanjassa alkoi kallistua Francon puolelle, syntyi 
helposti myytti fasismin ylivoimaisuudesta. Kaukana Euroo- 
pan sydämestä olevan Japanin samoin menestykselliset sota- 
toimet Kiinassa lujittivat tätä käsitystä. 

Hitlerin 1920-luvun alkupuolella kirjoittamassa ”Mein 
Kampf” (Taisteluni) -teoksessa, mistä kansallissosialismin 
valtaantulon jälkeen muodostui Saksan sisä- ja ulkopoliittinen 
ohjelma, kaavailtiin uuden ”elintilan” valloittamista idästä. 
Jotta kukaan ei jäisi epätietoiseksi, ilmoitettiin vielä täsmälli- 
sesti, että laajentuminen tulee tapahtumaan Neuvostoliiton 
kustannuksella. Samalla tämä leimattiin romahduksen aattoa 
eläväksi savijalkaiseksi jättiläiseksi. 

Läntisten demokratioiden yleisnimellä tunnetut valtiot eivät 
alkuvaiheessa olleet erityisemmin huolestuneita fasismin val- 
taannoususta. Esim. Eirik Heinrichs selostaa Mannerheim-elä- 
mäkerrassaan erästä Englannin kuninkaan Edvard VIII:n lau- 
suntoa, missä tämä yhtyi Mannerheimin kantaan siitä, että 
oltiin kansallissosialismista mitä mieltä tahansa, niin se on 

länsimaiden kulttuurin eduksi tehnyt lopun kommunismista 
Saksassa. Pienen Suomen presidentin Svinhufvudin suurpoliit- 
tiseen lausuntoon, jonka mukaan Hitler oli ehdottomasti pa- 
rempi kuin Weimarin tasavallan presidentti Stresemann, ei täs- 
sä yhteydessä kannata laajemmin puuttua, 


Kollektiivinen turvallisuus 


Tässä kärjistyneessä kansainvälisessä tilanteessa Neuvosto- 
liiton ulkopolitiikka asetti perustavoitteekseen kollektiivisen 
turvallisuusjärjestelmän rakentamisen, jotta etenevä fasismi 
pysähdytettäisiin ja pakotettaisiin perääntymään. Silloisen ul- 
koasiainkomissaarin Litvinovin nimi liittyi erottamattomasti 
näihin pyrkimyksiin. Kansainliitossa ja muuallakin hänen sa- 
nansa, joita ei tosin aina otettu riittävän vakavasti, korosti- 
vat valtioiden välisiä sopimus- ja liittosuhteita fasismin nujer- 
tamiseksi. Ranskan ja Neuvostoliiton välinen liittosopimus, 
mihin myöhemmin yhtyi Tshekkoslovakia, ilmensi tätä poli- 
tiikkaa. 

Niihin aikoihin Ison-Britannian vanhoilliset piirit arvioivat 
melkoisessa laajuudessa tilanteen uudelleen. Vaikka Hitlerin 
esiinmarssia oli aluksi katseltu suorastaan suopeasti, ei kan- 
sallissosialistisen Saksan laajentumispolitiikka voinut pidem- 
mälle täysin tyydyttää brittiläisiä vallanpitäjiä, koska heidän 
mielestään imperiumin edut joutuvat vaaranalaisiksi, jos Hit- 
lerin annetaan jatkaa samaan tapaan. Winston Churchill lau- 
sui eräässä julkisessa puheessaan v. 1938 mm. seuraavaa: 
”Itä-Euroopassa on Neuvostoliitto valtavine voimineen. En 
ole sen hallitusmuodon kannattaja... Minä en tosiaan halua, 
että kulkisimme käsi kädessä Neuvostoliiton kanssa. Mutta 
kuinka tyhmiä ja ajattelemattomia ovatkaan ne, jotka vas- 
tustavat kaikkia yhteistyön yrityksiä valtavan Neuvostoliiton 
kanssa natsilaisen hyökkäyksen estämiseksi... Jos kaikki nä- 
mä maat, Ranska, Iso-Britannia, Euroopan demokraattiset pik- 

kuvaltiot ja Neuvostoliitto liittyisivät yhteen, voitaisiin tar- 
jota Puolalle, Baltian maille ja Skandinavialle todelliset rau- 
hantakeet ja sodanvaara olisi todennäköisesti poistettu koko- 
naisen sukupolven ajaksi eteenpäin.” 


Neuvottelut liittosopimuksesta 


Vuoden 1939 alkupuolella aloitettiin kolmen vallan — Neu- 
vostoliiton, Ison-Britannian ja Ranskan väliset neuvottelut 
liittosopimuksesta. Olennaisimpiin sopimuskohtiin olisi kuulu- 
nut Euroopan pienten valtioiden — lähinnä sellaisten, joita 
voitiin käyttää hyökkäyslähtöasemina Neuvostoliittoa vastaan 
ja jotka olivat Saksan hyökkäysuhan alaisia — itsenäisyyden 
ja riippumattomuuden takaaminen. Kun sopimusneuvottelut 
saman vuoden elokuussa katkesivat, esiintyi julkisuudessa tie- 
toja, joiden mukaan nämä takuut olisivat olleet kompastus- 
kivenä. Eniten vaaravyöhykkeessä silloin ollut Puola kielsi 
jyrkästi Neuvostoliitolta oikeuden marssia sodan syttyessä 
alueidensa lävitse Hitlerin Saksaa vastaan ja muutkin takui- 
den kohteiksi suunnitellut valtiot suhtautuivat niihin kieltei- 
sesti. Näin tämä jo neuvotteluvaiheessa pitkälle kehitetty kol- 
lektiivisen turvallisuuden suunnitelma raukesi. 


Neuvostoliiton historiankirjoitus korostaa, miten Ison-Bri- 
tannian ja Ranskan taantumukselliset voimat ja niitä myö- 
täilevien pienten valtioiden johtopiirit pyrkivät ajamaan neu- 
vottelut karille ja sen sijaan muodostamaan Neuvostoliiton 
vastaisen rintaman. Litvinovin lennokas toteamus, että länsi- 
vallat olisivat taipuvia myöntämään Hitlerille metsästysluvan, 
kunhan viimeksi mainittu sitoutuisi suuntaamaan aseensa vain 
yhteen suuntaan — itään — kuvasti tätä käsityskantaa. Kun 
Neuvostoliitto julisti toistuvasti, että rauha on jakamaton ja 
että sen rikkoutuminen yhdessä paikassa tulisi merkitsemään 
sen päättymistä kaikkialla, puhuivat länsivallat selkkausten 
”paikallistamisesta” ja kieltäytyivät Wennakkositoumuksista. 

Miinchenin sopimus, millä Tshekkoslovakia paloiteltiin ja jonka 
Hitler myöhemmin rikkoi miehittämällä koko maan, oli juuri 
sellaista paikallistamista, jonka merkeissä Ison-Britannian 
pääministeri Chamberlain piirsi nimensä historiaan epäonnis- 
tuneena poliitikkona. 


Vahdinvaihto Suomessa 


Suomi, jolla on toista tuhatta kilometriä pitkä yhteinen maa- 
raja Neuvostoliitton kanssa ja jonka rajalta oli vain 32 kilo- 
metrin matka Leningradiin, ei silloin voinut muodostaa min- 
käänlaista poliittista tyhjiötä yhtä vähän kuin tänäkään päi- 
vänä. Oli täysin luonnollista, että maamme nimi tuli toistu- 
vasti esiin Neuvostoliiton, Ranskan ja Ison-Britannian välisiä 
neuvotteluja koskevissa uutisissa ja kommentaareissa. Kannuja 
valettiin ja mitä mielikuvituksellisimpia huhuja levitettiin. 
Siinä suhteessa 1930-luku ei poikennut 1960-luvusta. 

Suomelle onneksi T. M. Kivimäen hallitus oli kaatunut ja 
kansa oli v:n 1937 presidentinvaaleissa antanut epäluottamus- 
lauseen P. E. Svinhufvudille ja hänen edustamalleen sisä- ja 
ulkopoliittiselle suuntaukselle. Hallitusmuotomme mukaan ta- 
savallan presidentti on ensisijaisesti vastuussa maamme ulko- 
politiikan hoidosta. Monista sen piiriin kuuluvista olennaisista 
kysymyksistä hän tekee ratkaisut omalla vastuullaan ja vai- 
kuttaa lisäksi epäsuorasti nimitys- ja muilla toimenpiteillään 
ulkopolitiikan suuntaukseen. Syrjäyttämisensä johdosta perin 
juurin katkeroitunut Svinhufvud ei pannut kynttiläänsä vakan 
alle, vaan kuulutti maailmalle vielä lähtiessään omaa ja edus- 
tamiensa piirien ulkopoliittista ohjelmaa. Katsoipa hän sopi- 
vaksi käydä Berliinissäkin lokakuussa 1937 sitä todistamassa. 
Silloin hän tapasi mm. Heinrich Himmlerin ja von der Goltzin 
ja selitti, että Suomen täytyy aina pitää Venäjää vastustaja- 
naan. Jokainen Venäjän vihollinen on Suomen ystävä. 

Jumala ja Saksa 


Saksan Helsingin-lähettiläälle von Bliicherille Svinhufvud 
oli kiiruhtanut tiedottamaan, miten vastenmielisesti hän oli 
kutsunut Rudolf Holstin ulkoasiainministeriksi presidenttikau- 
tensa loppuvaiheessa muodostettuun Kallion hallitukseen. 
”Holsti on Geneven ilmapiirin (Saksa oli eronnut Kansainlii- 
tosta) ja menetelmien mies ja lisäksi Englannin ja Ranskan 
kannattaja, eikä hänen politiikkansa ole kansaan ankkuroitu. 
Hänen esiintymisensä on ohimenevä ilmiö, josta ei tule jää- 
mään jälkiä. Antaa Holstin yrittää hankkia maalle turvalli- 
suutta ja rauhoitusta tunnusteluin Venäjään päin; hän ei kui- 
tenkaan voi muuttaa Suomen ja Venäjän suhteiden perustaa, 
joka on maantieteellisten ja historiallisten tosiasioiden va- 
rassa... 

Venäjä on kertakaikkiaan Suomen vastustaja. Suomi on so- 
tilasmaantieteellisistä syistä johtuen alituisesti Leningradin 
uhan alaisena . .. Hädän hetkellä voi Suomelle tuoda apua vain 
yksi valta ja se on Saksa.” 

Useissa muissa esiintymisissään Svinhufvud liitti vielä Sak- 
san rinnalle jumalan tasaveroisena Suomen auttajana. 

Jos kysymyksessä olisivat vain katkeroituneen yksilön aja- 
tukset, ne voitaisiin syrjäyttää suuremmitta huomioitta. Koska 
kuitenkin Svinhufvudin suulla puhui vaikutusvaltainen poliit- 
tinen ryhmä, jolla oli hallussaan jatkuvasti monia poliittisia 
ja hallinnollisia avainasemia ja luja ote puolustusvoimiin, sen 
edellä selostetuilla ja muilla samantapaisilla mielipiteillä on 
ollut ratkaiseva merkitys maamme kohtaloihin. 

Näiden vaikutusvaltaisten voimien mielestä Neuvostoliitto 
oli ja tuli jatkuvasti olemaan Suomelle sama perivihollinen, 
joksi se oli julistettu v:n 1918 voittajien toimesta, myöhem- 
pien ”heimosoturien” kielenkäytössä ja erilaisten interventio- 
armeijoiden sotakuvauksissa. He sivuuttivat kevyesti sen tosi- 
asian, että Neuvostoliitossa vietettiin v. 1937 Lokakuun sosia- 

listisen vallankumouksen 20-vuotisjuhlia, joten siis tämä val- 
tio, jonka pikaista luhistumista oli vuodesta vuoteen odotettu, 
ei vain jatkanut olemassaoloaan vaan vieläpä lujittui. He sul- 
kivat silmänsä ja korvansa visusti kaikelta Neuvostoliittoa 
koskevalta vähänkin myönteiseltä aineistolta ja kieltäytyivät 
uskomasta, että Neuvostoliitolla on tai tulisi olemaan jonkin- 
laista merkitystä suurvaltana. 


Tuntematon Neuvostoliitto 


Sanonnoissaan pidättyvä ja varovainen J. K. Paasikivi to- 
teaa muistelmissaan, miten olojen kehitystä Neuvostoliitossa 
ei kyetty edes ulkonaisesti seuraamaan ja pääsemään selville 
tässä maassa tapahtuneesta kehityksestä. Moskovassa oli lu- 
kuisilla valtioilla, pienillä ja suurilla, virallinen edustuksensa. 
Neuvostoliiton olojen ja voiman yleinen väärinarvostelu ei 
ollut omansa antamaan erityisen hyvää todistusta diplomaa- 
teista, hän päättelee. Sosialismia ja kommunismia pidettiin 
sellaisina mielettöminä haaveina, ettei niiden varaan voitu 
länsimaiden porvarillisten poliitikkojen käsitysten mukaan ra- 
kentaa vahvaa kansantaloutta ja valtakuntaa. Neuvostoliitto 
oli muka heikko monien kansallisuuksiensa ja sisäisen yhteis- 
kunnallisen tyytymättömyyden vuoksi. 

”Ratkaiseva merkitys on ollut sillä, että neuvostoteollisuus 
on toistaiseksi lamautettu, puna-armeijan iskuteho heikennetty 
ja neuvostodiplomatia herpaannutettu. G.P.U:lle on yhden- 
tekevää, vieläpä edullista, että maa on eristäytynyt ulkomaail- 
masta.” Niin päätteli Suomalaisen Suomen ulkopoliit- 
tisten katsausten laatija nim. Rivimies v:n 1939 toukokuussa 
ja samaa mieltä olivat lukuisten muiden tunnettujen sanoma- 
ja aikakauslehtien toimitukset, jotka ammensivat ulkopoliit- 
tista tietouttaan yksipuolisesti vain Neuvostoliiton vannoutu- 
neiden vihollisten maailmalle toimittamasta aineistosta. 

Tätä taustaa vasten on ymmärrettävää, että maalaisliitto- 
lais-sosialidemokraattisen ”punamultahallituksen” verrattain 

varovaiset tunnustelut ja toimenpiteet Suomen ja Neuvosto- 
liiton suhteiden parantamiseksi herättivät suorastaan hystee- 
ristä raivoa oikeistopiireissä. Sanasta ”kansanrintama” yri- 
tettiin jo silloin saada poliittista haukkumasanaa. Svinhufvudin 
ja Kivimäen aikakauteen rinnastettuna tuntuvasti vapaamieli- 
sempi ja demokraattisempi, mutta silti porvarillisenemmistöi- 
nen Cajanderin hallitus leimattiin kansanrintaman suomalai- 
seksi ilmentymäksi. 


Häväisty ulkoministeri 


Varsinkin ulkoasiainministeri Holsti, joka kuului silloiseen 
Kansalliseen edistyspuolueeseen, keskustaan, jonka näkyvin 
johtaja oli J. K. Stählberg, joutui vainon ja häväistyksen koh- 
teeksi. Sen jälkeen kun hän v. 1937 oli tehnyt virallisen mat- 
kan Neuvostoliittoon, pani oikeisto kaikki voimat liikkeelle 
hänen syrjäyttämisekseen. Karkotus hoidettiin Berliinin kaut- 
ta niin, että Saksa vaati Holstin eroa. Lähettiläs von Bliicherin 
juorujen mukaan Folsti olisi suurehkossa seurassa nimittänyt 
Hitleriä hulluksi koiraksi ja Mussolinia syfiliittiseksi italia- 
laiseksi. 

Todellisuudessa Holsti oli niihin valtiomiehiin ja diplomaat- 
teihin verrattuina, jotka heiluivat ulkopolitiikan arkaluontoi- 
silla alueilla kuin karhut posliinikaupassa, muita päätään pi- 
tempi. Häntä arvostettiin myös vasemmiston keskuudessa niin, 
että Soihtu-lehdessä Cay Sundström totesi, että meillä vih- 
doinkin saatiin ulkoministerin paikalle diplomaatti ja demo- 
kraatti. Hänen viralliset lausuntonsa olivat monien muiden 
rinnalla todella hiottuja ja pienen valtion ulkoministerille 
sopivia. 

Holsti ei ollut sen enempää Neuvostoliiton ystävä kuin 
muutkaan maltilliset porvarilliset poliitikot. Hän joutui vain 
asemansa vuoksi toteuttamaan hallituksen ohjelmaan sisälty- 
vää pyöreätä mainintaa suhteiden parantamisesta Neuvosto- 

liittoon. Kun hän lähti Neuvostoliiton-matkalleen häntä eväs- 
tettiin selvittelemään maiden välisiä toisarvoisia raja- ja kalas- 
tusselkkauksia ja keskustelemaan ns. rajaloikkareiden palaut- 
tamisesta. Lisäksi hänen piti puhua itäkarjalaisten ja inkeri- 
läisten oikeuksista, joita Suomen hallituksen mielestä ei oltu 
järjestetty Tarton rauhansopimuksen mukaisesti. Maaperän 
valmistelu kauppavaihdon laajentamiselle ja neuvostohallituk- 
sen Suomea kohtaan tuntemien epäluulojen hälventäminen oli- 
vat suurpoliittisempia neuvottelukohteita. Neuvostoliitossa vie- 
railulle annettiin suuri merkitys. Ulkoasiainkomissaari Molotov 
korosti Holstin kunniaksi järjestetyillä juhlapäivällisillä, mi- 
ten vierailu on ilmaus Suomen pyrkimyksestä lujittaa suhtei- 
ta Neuvostoliittoon ja esimerkki ymmärtämyksestä ja myötä- 
mielisyydestä Neuvostoliiton politiikkaa kohtaan. 


Mistä Neuvostoliitto halusi keskustella 


Neuvotteluissa neuvostoliittolaiselta taholta tuotiin esiin 
huolestuneisuus fasistisen Saksan odotettavissa olevan hyök- 
käyksen johdosta ja esitettiin epäilyksiä Suomen ja Saksan 
liittoutumisesta Neuvostoliittoon suunnattavan hyökkäyksen 
merkeissä. Holsti yritti torjua neuvostoliittolaisten epäluuloja 
selittämällä, ettei Akateeminen Karjala-Seura (AKS) ollut 
yhtä kuin maan hallitus ja leimaamalla merkityksettömiksi 
hallitusvaihdoksesta huolimatta edelleen jokapäiväiset Neuvos- 
toliiton vastaiset mielenilmaukset. Neuvotteluissa ei päästy 
minkäänlaisiin konkreettisiin tuloksiin, mutta vierailu lähensi 
jossakin määrin naapurimaita toisiinsa. Vaikka tämä matka 
olisi ollut miten kemiallisesti puhdas tahansa kaikesta suoma- 
lais-neuvostoliittolaisesta —yhteisymmärryksestä, olisivat ne 
poliitikot, joiden päivittäinen uskottu ja neuvonantaja oli von 
Bliicher, olleet raivoissaan. Ulkoministerin vierailu Neuvosto- 
liittoon oli kerta kaikkiaan sopimaton kumarrus sille taholle. 

”Meillä ei ole varaa vieraantua Saksasta”, selitti Uusi Suo- 
mi 28.10.1938. ”Suomen ei pidä erottautua totalitäärisistä 

maista” (Saksa, Italia, Japani), laajensi sama lehti toisessa 
yhteydessä oikeiston ulkopoliittista linjaa ja syytteli Holstia 
puolueettomuudesta poikkeamisesta, koska hän luki Suomen 
kuuluvaksi demokraattisiin valtioihin. Lopulta hallitus taipui 
painostukseen ja Holsti vapautettiin tehtävästään v:n 1938 
lopulla. Kansallisen Kokoomuksen svinhufvudilainen ulkopoli- 
tiikka voi merkitä tililleen huomattavan voiton hallituksesta 
— jonka takana oli 3/4 eduskunnasta! 

Punamultahallitus pyrki kieltämättä tosissaan Suomen ja 
Neuvostoliitton välisten suhteiden parantamiseen. Sillä oli mel- 
koisesti siihen tähtäävää hyvää tahtoa, mutta ei riittävästi 
rohkeutta ja johdonmukaisuutta. Useat sen ministerit olivat 
arkoja ja taipuivat muissakin kuin Holstin tapauksessa pelot- 
telujen ja uhkausten edessä. Äärimmäinen oikeisto ei häikäil- 
lyt vetoamista v:n 1918 sisällissodan voittaneen puolen ”rinta- 
mamiehiin”. Useammin kuin kerran kyseltiin demagogisesti, 
miten he voivat sallia sellaisen ”kansanrintamahallituksen” 
vallassa olon, missä on mukana jopa entisiä punakaartilaisia. 


Oikea ja vasen käsi 


Eräät hallituksen toimenpiteet olivat senlaatuisia, että voi- 
daan kuvaannollisesti sanoa vasemman käden olleen tietämä- 
tön oikean käden teoista. Hallituksen sisällä oli sellainen 
”puolueeton” kokoomuslainen kuin oikeusministeri Ahmavaara, 
joka määräsi 1930-luvun alkupuolen tapaan syytteen aikakaus- 
lehti Soihtua vastaan. Mainitussa lehdessä oli näet Loka- 
kuun vallankumouksen 20-vuotismuiston merkeissä julkaistu 
mm. katkelmia aikaisemmin Suomessa täysin luvallisesti paine- 
tusta Leninin teoksesta Valtio ja vallankumous sekä 
artikkeli ”10 päivää, jotka järkyttivät maailmaa”. Tosin tämä 
oikeusprosessi meni myttyyn, mutta siitäkin kuvastui, miten 
hallitus oli kokoonpanoltaan kaikkea muuta kuin yhtenäinen. 
Pekka Peitsi (Urho Kekkonen) mainitsee hallituksen toimen- 

piteiden IKL:n lakkauttamiseksi (ne mitätöi Helsingin raastu- 
vanoikeus) osoittavan sen olleen valmis merkittäviin ulko- ja 
sisäpoliittisiin toimenpiteisiin, jotta Neuvostoliitto olisi voinut 
luottaa vakavasti puolueettomuustahtoomme. Tässä yhteydes- 
sä voisi johdonmukaisuuden nimessä kysyä, oliko Lokakuun 
vallankumousta koskevista historiallisista artikkeista nostettu 
syyte tarkoitettu vuorostaan osoittamaan muodostumassa ole- 
valle fasistiselle akselille, että silläkin taholla voitiin luottaa 
Suomeen. 

Soihtu edusti vasemmistososialidemokratiaa, joten sen 
vainoaminen ei ollut 1930-luvun yhteiskunnassa uutta ja outoa. 
Mutta myös silloin mielipiteiltään verrattain itsenäisen ja de- 
mokraattisen Vasabladetin päätoimittajan Sundgvistin 
asettaminen syytteeseen ja tuomitseminen Hitlerin kunnian 
loukkaamisesta oli selvää ulkopoliittista asennoitumista ilmen- 
tävä toimenpide, vaikka muodollisen vastuun siitä kantoi ns. 
riippumaton tuomioistuin. Saihan maassamme samanaikaisesti 
puhua ja kirjoittaa mitä vain neuvostoliittolaisista valtiomie- 
histä ilman pelkoa syytteeseen joutumisesta. Vasabladet tosin 
oli tohtori C. O. Frietschin sanontaa käyttääksemme ”terrieri 
niiden harvojen vahtikoirien joukossa, jotka sodan aikana yrit- 
tivät pitää ulkoministereitä säädyllisyyden rajoissa”. Tämä se- 
littää sen joutumisen jo ennen sotaa syytettyjen penkille yh- 
dessä vasemmistososialidemokraattien kanssa. 


Puolustusvoimain idänpolitiikka 


Korkeimmat virkamiehet sekä korkein sotilaspäällystö ja 
suurelta osaltaan heidän välittömässä johdossaan ollut virka- 
koneisto eivät halunneet tietää mitään hallituksen sellaisista 
ulkopoliittisista pyrkimyksistä, joilla tarkoitettiin parantaa 


”Rajakastetodistuksen” teksii osoittaa miten lapsellista, mutta 
härnäävää oli korkeimman virkamiehistön ja sotilaspäällystön suh- 
tautuminen Neuvostoliittoon mm. vuonna 1937. 

TUNNUSLAIUSE: 


EDESSÄ IDAN ORJUUS TAI KUOLO 
TAKANA KOTI JA SYNNYINMAA. 
JAAKARI, PAIKALLAS SEISO! 
SINUUN LUOTTAVI KANSA JA MAA. 


Tämän onislaja - 
Jääkäri 


on 2. | JP 1 en kuuiuvana tänään ottanut 
vastaan rajakasteen Kivennavan Joutselässä, Rajajoen 
rannalla. Täten on hänet vihitty täysiveriseksi raja- 
sissiksi, joka ymmärtää esi-isien sankarimaineen vel- 
voituksen siten, että vainolainen pääsee Suomeen 


vasta jääkärin haudan yli. 


Valtakunnan rajalia 


3 p:nä Heinä- kuuta 19 37. 
N 


Kapteeni; 


suhteita Neuvostoliittoon. Eräät hallituksen jäsenet eivät roh- 
jenneet suututtaa korkeita sotilas- ja siviiliviranomaisia vaati- 
malla mukautumista asiallisempaan idänpolitiikkaan. 

Niinpä puolustusvoimien eri yksiköissä käytännössä olevas- 
ta Suomen sotilaan lauluja -kirjasta laulettiin Aka- 
teemisen Karjala-Seuran kasvattamien upseerien johdolla en- 
tiseen tapaan esim. tällaista Pioneerilaulua: 


”Kerran vielä viime työksi, 
yöllä unta näämme näin: 
Suuremmaksi Suomen saamme, 
luisuu raja ryssään päin. 
Ilveen teemme iivanalle, 
pyroksylin panos alle. 

Miesi Volgan pyhän Olgan 
ilmaan lensi taivahalle.” 


Rajajoen Suomen puoleisella rannalla järjestettiin perin juu- 
rin lapsellisia mutta härnäävän luonteensa vuoksi edesvas- 
tuuttomia ”rajakasteita”. Joukko-osastojen komentajat valeli- 
vat asevelvollisten päälle Rajajoen vettä ja puheita pidettiin 
edellä siteeratun marssilaulun henkeen rajalla, mistä oli näkö- 
yhteys toiselle puolelle ja matkaa vain 32 kilometriä Neuvosto- 
liiton toiseksi suurimpaan kaupunkiin. Satojen 1930-luvun ase- 
velvollisten papereista löytynee vieläkin tästä AKS:n mys- 
tiikan värittämästä tilaisuudesta annettuja todistuksia, joita 
hurahtaneimmat ripustelivat kehystettyinä asuntojensa sei- 
nille. Hallituksen vaihdos ei merkinnyt loppua edes tälle vuo- 
desta vuoteen toistuvalle puolustusvoimien eri yksiköiden pääl- 
lystön järjestämälle provokaatiolle. 

Vastuuta eivät tällaisesta politiikasta kanna missään tapauk- 
sessa ne nuorukaiset, joilla tieten tahtoen ja pakolla laula- 
tettiin AKS:n marssia Me Vienan lahdesta Laatok- 
kaan miekalla piirrämme rajan... tai natsien 

Horst Wesseliä, Saksan toista kansallislaulua! Heistä 
huomattava osa menetti seuraavina vuosina henkensä tai palasi 
kotiin elinikäisinä invalideina, kun tämä nykykielellä sanottuna 
kylmä sota muuttui pian kuumaksi sodaksi. Vastuussa oli viime 
kädessä maan poliittinen johto, joka antoi sotilaspäällystön 
tehdä miltei mitä mieleen juolahti. 


Perushankintamäärärahat 


Kun eduskunnassa käsiteltiin puolustuslaitoksen määräraho- 
jen tuntuvaa lisäämistä, ns. perushankintamäärärahoja, oli 
työväenliike pahassa välikädessä. Useissa työväenjärjestöjen 
koollekutsumissa kansalaiskokouksissa todettiin aivan oikein, 
että kansanvaltaisten maiden on varustauduttava hyökkäävää 
fasismia vastaan. Toisaalta korostettiin Suomen armeijan joh- 
don taantumuksellista mielenlaatua ja sen mukaista henkeä 
joukko-osastoissa. Puolustusmäärärahojen lisääminen ilman 
takeita armeijan demokratisoimisesta tuntui arveluttavalta. 
Kun innokkaimpina sotilasmäärärahojen lisääjinä nähtiin oi- 
keistoainekset, jotka ulkopolitiikassa olivat hallitusta vastaan 
oppositioasenteessa, antoi tämäkin ristiriita tietyn värin koko 
kysymykselle. 

”Ne suurvallat, jotka ovat ymmärtäneet nykyisen jännitty- 
neen maailmantilanteen vaatimukset oikein — lähinnä Saksa, 
Italia ja Japani — ovat ottaneet tunnuksekseen viisaat sanat: 
Jos tahdot rauhaa, valmistaudu sotaan”, selitti Ajan Suun- 
ta (19. 8. 1936) ja alleviivasi samalla, etteivät niiden johtavat 
valtiomiehet ole neuvottelupöytien valtiomiehiä. Kun tämän- 
sisältöistä tekstiä tarjottiin sekä eduskunnan puhujalavalta 
että muualtakin perushankintamäärärahoja käsiteltäessä, oli 
tilanne kaikkea muuta kuin selvä. Ajan Suunta hengenheimo- 
laisineen kannatti varustautumista, joka liittyi edellä lueteltui- 
hin sotaan valmistautujien puuhiin, kun toisaalta demokraatti- 
sesti ajatteleva osa Suomen kansan tai ainakin tietoisimmat 

ainekset sen keskuudessa halusivat aseistusta, jotta maatamme 
ei kohdeltaisi samoin kuin Tshekkoslovakiaa ja Itävaltaa. 


Suojeluskunnat ja Hakkapeliitta 


Suojeluskuntien, jotka olivat lakisääteisesti osa valtakunnan 
puolustusvoimista, ulko- ja muu poliittinen toiminta jatkui 
entiseen tapaan. Suojeluskuntien erilaisissa tilaisuuksissa uhot- 
tiin edelleen vihamielisyyttä, jopa hyökkäyshalua Neuvosto- 
liittoa vastaan. Uudenmaan pohjoisen suojeluskuntapiirin pääl- 
likkö, eversti A. Kuistio sai 27. 2. 1939 pidetyltä piirikokouk- 
selta yksimielisen kiitoskirjeen, jossa mainittua everstiä kehut- 
tiin parhaana esikuvana oikeasta suojeluskuntalaisesta ja isän- 
maanystävästä, rehdistä valkoisesta Suomen miehestä. Syynä 
piirikokouksen mielenosoitukselliseen kiittelyyn oli se, että 
Kuistio oli julkaissut suojeluskuntapiirin äänenkannattajassa 
fasistista akselia, erityisesti Hitlerin Saksaa ihannoivan kir- 
joituksen, missä yhteydessä halvennettiin Suomen hallitusta 
ja hallitus puolestaan oli saanut aikaan, että Kuistio erotettiin. 
Piirikokouksessaan ponsia kyhääviä suojeluskuntajohtajia Suo- 
men hallituksen kunnia ei liikuttanut. 

Tällaiset ilmiöt aseellisessa järjestössä, joka toimi Suomen 
armeijan liikekannallepanokoneistona, eivät valitettavasti olleet 
poikkeuksia. Järjestön pää-äänenkannattaja Hakkapeliit- 
ta otti selvän natsilaisen kannan miltei kaikkiin kansainväli- 
siin tapauksiin. Espanjan tasavalta, joka silloin puolustautui 
Francon johtamaa fasistikapinaa vastaan, sai sen palstoilla 
mm. seuraavan arvion: ”Mitä moskovalaisen diktatuurin espan- 
jalaisiin elätteihin tulee, niin heihin nähden ei tarvitsisi mitään 
todisteita, niin luonnotonta heidän kansanvaltainen intonsa 
on... On vain ilettävää pelkuruutta, että bolSeviikit ja heidän 
apurinsa selittävät provokatoorisiksi jutuiksi ennustukset, että 


Hakkapeliitta-lehdessä vuonna 1939 julkaistu kuva, johon liittyi 
yllä olevan otsikon mukaista tekstiä. 

SAKSAN PUO- 
LUSTUSVOIMAT 


OVAT TODELLINEN RISTIRETKELÄISARMEIJA 


Saksan armeija 
ranskalaisen sil- 
millä nähtynä. 


he, bolSeviikit, korjaisivat kentän ja pystyttäisivät neuvosto- 
tasavallan ...” (Hakkapeliitta n:o 12—13 1937) 


Brittiläinen arvio 


Tällaiset seikat, joita hallituksen- ja presidentinvaihdos 
kyllä hillitsivät jossakin määrin, eivät voineet olla antamatta 
Suomen ulkopoliittisille pyrkimyksille tiettyä väriä myös maan 
rajojen ulkopuolella. Hovikelpoinen historiankirjoituksemme 
selittää halukkaasti kaikki kriittiset huomautukset ja arviot 
pahansuoviksi ja virheellisiksi. Kansainvälisesti tunnettu histo- 
rioitsija ja poliitikko, brittiläinen Arnold J. Toynbee, arvioi 
suomalaisia näköaloja puolivirallisessa Survey of inter- 
national affairs-vuosikirjassa 1936 tavalla, joka var- 
masti vastasi eri maiden ulkopoliittisten huomioitsijoiden käsi- 
tyksiä, mutta ei ollut missään tapauksessa vihamielinen maal- 
lemme. Toynbee lausui mm. seuraavaa: 


”Suomea saattavat ilmeisesti kannustaa kunnianhimoiset toi- 
veet päästä suurentamaan aluettaan Neuvostoliiton kustannuk- 
sella... Suomen epäonnistuttua yrityksessään saada Itä- 
Karjala itselleen rauhallista tietä Kansainliiton avulla sitä 
voisi houkutella Saksan tarjoama mahdollisuus — jos sellainen 
tarjous tehtäisiin — toteuttaa tähän suuntaan käyvät pyrki- 
myksensä Saksan sotavoimien avulla, mistä vastapalveluksena 
olisi Saksan joukkojen läpikulkuoikeus Suomen kautta sodan 
sattuessa Saksan ja Neuvostoliiton välillä.” 


Ei ole lainkaan kummastuttavaa, jos myös Neuvostoliiton 
ulkoasiainjohto päätyi samantapaisiin arvioihin seuratessaan 
jatkuvia vihamielisiä mielipiteenilmaisuja Suomesta. Mutta tä- 
män johtopäätöksen valossa oli myös selvää, että Neuvostolii- 
ton ulkopolitiikan johto ryhtyi ennakolta estäviin toimenpitei- 
siin, jotta ei tapahtuisi niin kuin merkit ennustivat. 


70 


Neuvostoliiton aloite 


Kevättalvella 1938 Neuvostoliiton Helsingin-lähetystön II 
lähetystösihteeri Boris Jartsev otti yhteyden ulkoasiainminis- 
teri Rudolf Holstiin pyytäen kiireellistä tapaamista. Sellainen 
järjestyi ja Jartsev ilmoitti saaneensa neuvostohallitukselta 
tehtäväksi keskustella Suomen ja Neuvostoliiton välisten suh- 
teiden parantamisesta. Neuvostohallitus tahtoo kunnioittaa 
Suomen itsenäisyyttä ja alueellista koskemattomuutta, mutta 
Moskovassa ollaan täysin vakuuttuneita siitä, että Saksalla on 
niin laajoja hyökkäysaikeita Neuvostoliittoa vastaan, että sak- 
salaisten armeijain äärimmäisen vasemman sivustan tarkoi- 
tuksena tulee olemaan nousta maihin Suomessa ja täältä käsin 
jatkaa hyökkäystä Neuvostoliittoa vastaan. Tällöin herää 
kysymys, miten Suomen hallitus tulee suhtautumaan näihin 
Saksan aikeisiin. Jos Saksa saa rauhassa suorittaa nämä ope- 
raatiot Suomessa, ei Neuvostoliitto tyydy toimettomana odot- 
tamaan saksalaisten saapumista Rajajoelle, vaan siirtää sota- 
voimansa niin kauaksi Suomeen kuin mahdollista, jolloin sak- 
salaisten ja venäläisten sotavoimien yhteenotto tulisi tapahtu- 
maan Suomen alueella. 


Jos sen sijaan Suomi asettuu vastustamaan saksalaisten mai- 
hinnousua, Neuvostoliitto tarjoaa Suomelle kaikkea mahdol- 
lista taloudellista ja sotilaallista apua sitoutuen sodan jälkeen 
vetämään joukkonsa pois Suomesta. Neuvostoliitto oli myös 
valmis laajaan taloudelliseen kanssakäymiseen. Suomalaisilla 
teollisuustavaroilla ja maataloustuotteilla olisi hyviä markki- 
noimismahdollisuuksia Neuvostoliitossa. Suomelle voitaisiin 
myös myydä sotatarvikkeita, jos olisi takeita siitä, ettei Suomi 
tulisi auttamaan Saksaa hyökkäyksessä Neuvostoliittoa vas- 
taan. 


Yhteydenpito jatkui pitkin vuotta 1938 ja mm. 11. 7. Jartsev 
korosti keskustellessaan pääministeri Cajanderin kanssa, että 
jos Neuvostoliitolle voidaan antaa takeet siitä, etteivät saksa- 

laiset saa Suomesta tukikohtaa, niin Neuvostoliitto puolestaan 
on valmis takaamaan Suomen koskemattomuuden. Elokuun 
lopulla Jartsev toisti tämän saman asian Suomen hallitukselle 
jättämässään täsmällisessä esityksessä. Jollei Suomen hallitus 
katso voivansa solmia täysin salaista sotilaallista sopimusta, 
voi Neuvostoliitto tyytyä kirjalliseen sitoumukseen, jonka mu- 
kaan Suomi on valmis torjumaan mahdolliset hyökkäykset ja 
tämän toteuttamiseksi ottamaan vastaan sotilaallista apua 
Neuvostoliitolta. Edelleen Neuvostoliitto suostuisi siihen asti 
kansainvälisillä sopimuksilla neutralisoidun Ahvenanmaan lin- 
noittamiseen, jos Neuvostoliitto saa osallistua tähän aseistuk- 
sella ja lähettämällä huomioitsijan töitä seuraamaan sekä 
myöhemmin linnoitusten käyttöä valvomaan. 

Tähän liittyen Neuvostoliitto halusi Suomen hallituksen 
suostumusta ilma- ja meripuolustusvarustuksen rakentamiselle 
Suursaareen. Edellä luetelluilla edellytyksillä Neuvostoliiton 
hallitus oli valmis takaamaan Suomen koskemattomuuden ja 
tarpeen vaatiessa aseellisesti auttamaan Suomea edullisilla eh- 
doilla. Myös tarjous Suomelle erittäin edullisesta kauppasopi- 
muksesta kytkeytyi tähän esitykseen. 


Hallituksen kanta 


Suomen hallituksen 29. 8. 1938 antamassa pääministeri 
Cajanderin muotoilemassa vastauksessa esitykset torjuttiin. 
Ne olisivat Suomen hallituksen käsityksen mukaan merkinneet 
Suomen suvereenisuuden loukkausta ja olleet ristiriidassa sen 
neutraliteettipolitiikan kanssa, jota Suomi yhdessä Skandina- 
vian valtioiden kanssa noudatti. Samassa yhteydessä esitetty 
maamme silloisen hallituksen mielipide taloudellisten suhteiden 
kehittämisestä Neuvostoliiton kanssa on nykyisen mittapuun 
mukaan lievemmin sanoen kummallinen. ”Kauppasuhteiden vil- 
kastuttamisen päämerkityksenä pidän sitä, että sellainen on 
omiaan parantamaan naapuruusvälejä. Puheena olevalla kau- 
palla sinänsä ei ole mitään vitaalista merkitystä Suomelle.” 

Neuvostohallitus, joka oli saanut näin ehdottoman kielteisen 
vastauksen, yritti jatkaa keskusteluja. Lähetystösihteeri Jart- 
sev neuvotteli vielä ulkoasiainministeri Holstin ja vt:nä samaa 
virkaa hoitaneen prof. Voionmaan kanssa. Saman vuoden jou- 
lukuussa keskusteluja jatkettiin Moskovassa Suomen uuden 
lähetystötalon vihkiäisten yhteydessä. Ulkomaankaupan kan- 
sankomissaari Mikojan neuvotteli silloin ulkoasiainministeriön 
vt. kansliapäällikön Urho Toivolan ja poliittisen osaston pääl- 
likön Pakaslahden kanssa. He saivat vt. ulkoasiainministeri 
Voionmaalta suulliset ohjeet, joiden mukaan Jartsevin esittä- 
mistä turvallisuustakeista ei pitänyt antautua keskusteluihin. 
Oli selitettävä, ettei Suomen hallitus vallitsevien sisäpoliittisten 
voimasuhteiden vuoksi voinut saada riittävää kannatusta 
uusille poliittisille sopimuksille Neuvostoliiton kanssa. Samalla 
oli mainittava, että Neuvostoliitto voisi vaikuttaa suopeasti 
mielialoihin Suomessa esim. lisäämällä tuontiaan Suomesta. 

Neuvotteluissa Toivola korosti Suomen puolueettomuustah- 
toa ja katsoi pohjoismaisen suuntauksen riittäväksi takeeksi 
sen noudattamisesta. Juuri sen vuoksi Suomi halusi linnoittaa 
neutralisoidut Ahvenanmaan saaret. Toivola esitti, että Neu- 
vostoliitto suhtautuisi myönteisesti tähän suunnitelmaan. Mi- 
kojan ei pitänyt tämäntapaisia turvallisuustakeita riittävinä, 
vaan puhui ”kolmannen vallan” laajentumispyrkimyksistä 
itään ja kysyi, voisiko Suomi torjua väkivaltaiset puolueetto- 
muuden loukkaukset. Lisäksi hän palasi Leningradin turvalli- 
suuteen ja tiedusteli, eikö Suomi voisi luovuttaa Suursaarta 
Neuvostoliiton käyttöön Leningradin puolustuksen vahvista- 
miseksi. Silläkään kerralla neuvottelut eivät johtaneet min- 
käänlaisiin tuloksiin ja niin esillä olleet kysymykset siirtyivät 
ratkaisemattomina seuraavalle vuodelle. 


Ratkaisivatko poliittiset voimasuhteet? 


Prof. Voionmaan ulkoasiainministerinä antama tieto, että 
hallitus ei voinut poliittisten voimasuhteiden johdosta saada 

kannatusta lähentymiselle Neuvostoliittoon, on kiintoisa. Se 
osoittaa, miten hallitus oli selvillä siitä, että suhteita Neuvos- 
toliiton kanssa olisi maan etujen nimessä parannettava, mutta 
ulkoparlamentaariset vahvoja taloudellisia ja poliittisia asemia 
hallitsevat voimat olivat toista mieltä. Myös hallituspuolueiden 
sisällä oli aineksia, jotka eivät sulattaneet eivätkä käsittäneet 
Suomen ja Neuvostoliiton välisten suhteiden parantamisen 
välttämättömyyttä. 

Hallituksen eduskunnalle antamassa toimintakertomuksessa 
ei v:n 1938 neuvotteluista mainita mitään. Siinä todetaan vain 
kansainvälisen tilanteen olleen mainittuna vuonna entistä vai- 
keampi ja synnyttäneen kaikkialla mielten levottomuutta ja 
jännitystä. ”Tässä kansainvälisessä yleistilanteessa Suomi on 
kertomusvuonnakin koettanut hoitaa ja kehittää kansainvälisiä 
suhteitaan ulkopolitiikassaan jo vakiintuneiden, täydelliseen 
puolueettomuuteen perustuvien periaatteiden mukaisesti. Se on 
niin ollen pyrkinyt ennen muuta hyvien välien kehittämiseen 
ja vahvistamiseen kaikkien ulkovaltain, lähinnä naapuriensa 
kanssa, samalla kun se on kertomusvuonnakin mahdollisuuk- 
siensa mukaisesti tahtonut edistää yleisen rauhantilan vah- 
vistamista kansainvälisessä politiikassa.” Niin jatkui hallituk- 
sen kertomus. Selostettaessa suhteiden kehittymistä eri mai- 
den kanssa siinä kuitenkin todettiin Suomen ja Neuvostoliiton 
rajoilla tapahtuneen vuoden alkupuolella eräitä valitettavia 
rajaselkkauksia, jotka olivat omiaan häiritsemään maiden 
välisiä suhteita. Toisaalta olivat neuvottelut eräistä perustavaa 
laatua olevista kysymyksistä edistyneet niin, että Suomen ja 
Neuvostoliiton välinen rajankäynti oli vihdoinkin vahvistettu 
vuosien kuluttua sen suorittamisesta. 


Berliini tiesi — ei Suomen eduskunta 


Vaikka eduskunnan ulkoasiainvaliokunta — tavallisista kan- 
sanedustajista puhumattakaan — oli pidetty täysin pimeydessä 
eikä sille annettu minkäänlaisia tietoja Neuvostoliiton esityk- 


74 


sistä ja neuvottelutarjouksista, oli niistä selvillä joukko polii- 
tikkoja ja korkeampia sotilas- ynnä muita viranomaisia halli- 
tuksen ulkopuolella. Jälkikäteen tätä menettelyä on perusteltu 
vetoamalla Neuvostoliiton toivomukseen neuvottelujen salai- 
sina pitämisestä. Koska kuitenkin Saksan Auswärtiges Amtin 
(ulkoasiainministeriön) nyt käytettävissä olevat sen kauden 
asiakirjat osoittavat ulkoasiainministeri Erkon selostaneen 
näitä neuvotteluja luottamuksellisesti saksalaisille, ei tuo pe- 
rustelu kestä. Joka tapauksessa Berliinin Wilhelmstrassella 
tiedettiin Suomen ulkopolitiikasta ja suhteista naapurivaltioi- 
hin paljon enemmän kuin hallitusmuodon kirjaimen mukaan 
korkeinta valtaa käyttävässä eduskunnassa. 

Jo aikaisemmin todettu ja seuranneina raskaina vuosina koko 
Suomen kansalle niin kohtalokkaaksi käynyt ulkopoliittinen 
kaksinaisuus ilmeni jälleen kaikessa surkeudessaan. Tulossa 
olevaan fasistisen akselin suurhyökkäykseen valmistautuvan 
Neuvostoliiton kanssa keskusteltaessa pyrittiin väistämään ja 
torjumaan kaikki sen esitykset — korrektin puolueettomuuden 
nimessä — ja samanaikaisesti kaikki Neuvostoliiton esitykset, 
niiden eri vaihtoehdot ja toivomukset, välitettiin uskollisen 
alamaisesti Wipert von Bliicherin välityksellä Ribbentropin 
ja Kumpp. käytettäviksi! Kun oli kysymyksessä Neuvostoliitto, 
silloin ei Suomen poliittisen johdon mielestä ilmeisesti tarvin- 
nut noudattaa sellaisia sopivaisuussääntöjä tai samaa diplo- 
maattista varovaisuutta, joka oli välttämätöntä selviteltäessä 
asioita muiden valtioiden kanssa. 


Miten oli neuvostodiplomatian laita ? 
Neuvostoliittoa pidettiin kansainvälisen politiikan ja diplo- 
matian alalla suuruudestaan huolimatta vailla taitoa ja mah- 
dollisuuksia olevana valtiona, jota ei tarvinnut ottaa vaka- 
vasti. Juuri Jartsevin neuvottelujen alkamisvaiheessa hallituk- 
sen äänenkannattajana esiintyneeseen ja myöhemmin nimen- 
omaan omistajansa ulkoministeri Erkon Helsingin Sano- 

miin ilmaantui 24. 4. 1938 pääkirjoitus: Moskovan poli- 
tiikan kirveleviä tappioita, joita luonnehdittiin 
seuraavaan tapaan: 

”Venäläinen diplomatia onkin viime aikoina kärsinyt petty- 
myksiä pettymysten jälkeen. Espanjan sota on saanut sille 
epäedullisen käänteen ja lisäksi Englanti, mutta myös Ranska, 
ovat puuttumattomuuspolitiikallaan tehneet tyhjäksi Mosko- 
van aktiivisemmat aikomukset tasavaltalaisen Espanjan hy- 
väksi. Neuvostoliiton yritykset tehdä jotain Kiinan hyväksi 
Genevessä menivät myttyyn. Sen kansainliittopolitiikka kollek- 
tiivisen turvallisuuden ja jakamattoman rauhan tunnuksineen 
on romahtanut ja ulkoministeri Edenin eroaminen vei viimei- 
setkin toiveet taipumattomasta politiikasta fascistisia dikta- 
tuurimaita kohtaan. Espanjan tasavaltalaisten jättäminen 
oman onnensa nojaan, samoin kuin Abessinian valtauksen tun- 
nustaminen ovat edelleen kirveleviä tappioita Moskovan poli- 
tiikalle.” 

Miten ulkoministeri Erkko ja hänen hengenheimolaisensa 
olisivatkaan vakavissaan pyrkineet sopimuksiin ja läheisem- 
pään yhteistoimintaan valtion kanssa, jonka kaikki yritykset 
heidän mielestään valuivat hiekkaan. Liekö sattuma, että lähe- 
tystösihteeri Jartsev oli juuri vähän ennen edellä selostetun 
pääkirjoituksen julkaisemista tavannut ensimmäisen kerran 
ulkoministeri Holstin. Olivatko Hels. Sanomien pääkirjoitus ja 
muut niihin aikoihin lehdissä olleet artikkelit tarkoitetut 
muokkaamaan mielialoja Neuvostoliiton neuvotteluesitysten 
torjumiseksi julkisuudessa siltä varalta, että eduskunta ja 
tavallinen kansa olisivat saaneet niistä tavalla tai toisella 
tietoja? 


Kohtalokas vuosi 1939 


Aloitettaessa vuotta 1939 Suomessa sen paremmin kuin 
muuallakaan ei aavistettu, että maailmansota, jonka uhka oli 


76 


kyllä kuukausi kuukaudelta lisääntynyt, puhkeaisi saman vuo- 
den syksynä. Olihan erilaiset kriisit voitu aina jotenkin selvittää 
antamalla periksi etenevälle fasismille. Suomen vastuunalaisen 
poliittisen johdon monia toimenpiteitä ei kuitenkaan voitane 
tulkita tietämättömyyden osoituksiksi. Myöhempi tapahtumien 
kehitys antaa oikeuden otaksua, että vaikka valtionjohtomme 
olisi ollut miten hyvin tahansa selvillä sodanvaarasta, tuskin 
sen politiikka Neuvostoliittoa kohtaan olisi ollut toisenlaista. 

Jo vuosia sitten hurmahenkinen AKS — samassa hengen- 
vedossa kun se julisti ikuista vihaa ”ryssää” vastaan — oli 
vaatinut linnoitusjärjestelmän rakentamista itärajallemme, en- 
sisijaisesti Leningradin tuntumassa olevalle Karjalan Kannak- 
selle. Kohtalokkaana vuonna 1939 hallitus hyväksyi tämän 
vaatimuksen. Kannasta ryhdyttiin linnoittamaan vapaaehtoisin 
työvoimin valtion varoilla ja johdolla. Puolustuslaitteiden ra- 
kentamista sellaisenaan ei luonnollisesti voida pitää hyökkäyk- 
sen valmisteluna, mutta puuhassa aloitteentekijänä ja vapaa- 
ehtoisen työvoiman värvääjänä toiminut avoimesti fasistinen 
liike antoi sille alusta lähtien kaikkea muuta kuin vain puolus- 
tuspoliittisen värin. ”Linnoittajat” liikkuivat aivan rajan pin- 
nassa ja järjestivät siellä ärsyttäviä mielenosoituksia. Sano- 
malehdet selostivat levennellen, miten vapaaehtoiset oli in- 
noittanut liikkeelle taistelutahto idässä olevaa perivihollista 
vastaan. ”Linnoittajain” julkisuudessa esittämät lausunnot oli- 
vat ulkopoliittisten suhteiden kannalta lievimmin sanoen varo- 
mattomia. 


Suomiko strateginen noja? 


Kun mielialaa muokattiin suotuisaksi linnoitussuunnitelmille 
ja hallitusta painostettiin niiden toteuttamiseksi, kirjoitti mm. 
IKL:n Karjalan Suunta seuraavaa: ”Akselin eteläisen 
pään strateginen noja on Saharan erämaa, pohjoisen pään 
noja on vielä avoinna, mutta sen pidennetyllä jatkolla on 

Suomi, joka on suojaava sen Pohjoiseen Jäämereen.” Tämän 
selvemmin ei asiaa voinut perustella. Voidaan tietenkin huo- 
mauttaa, että IKL muodosti vähemmistön sekä eduskunnassa 
että kansan keskuudessa. Kun valtiovalta ryhtyi linnoituspuu- 
hiin, syntyi kuitenkin vaikutelma, että se oli hyväksynyt aina- 
kin hiljaisesti myös innokkaimmin suunnitelmien puolesta 
peistä taittaneiden oikeistoainesten monet edellä tyylinäytteeksi 
lainatun artikkelin kaltaiset perustelut. 

Saksan yleisesikunnan päällikön Halderin, Saksan vakoilu- 
toiminnan ylipäällikön Canariksen ja lukuisten pienempien 
saksalaisten — sotilasjohtajien kuljettaminen = kirjaimellisesti 
miltei rajaviivalle linnoituspuuhien yhteydessä ei ollut liioin 
omiaan parantamaan Suomen ja Neuvostoliiton välisiä luotta- 
muksellisia suhteita. Elokuussa 1939 Kannaksella järjestetyt 
kaikkia siihenastisia suurimmat sotaharjoitukset, joita seuraa- 
massa olivat kaikkien mahdollisten valtioiden sotilasasiamiehet 
— Neuvostoliittoa lukuun ottamatta — saivat mielenosoituksen 
luonteen. 

Jo sekin seikka, ettei maan länsi- ja merirajoilla, joiden 
kautta yhtä hyvin voitiin hyökätä Suomeen, järjestetty vastaa- 
vanlaista toimintaa, korosti linnoitustöiden ja sotaharjoitusten 
yksipuolista luonnetta. Viipurin kaupungin ja Kannaksen 
merkityksen toistuva alleviivaaminen Pohjoismaiden suurim- 
pina joukko-osastojen rauhanaikaisina sijoituspaikkoina ei 
myöskään ollut omiaan luomaan Suomen ja Neuvostoliiton 
välille jännitystilasta vapaata ilmapiiriä. 


Ahvenanmaan linnoittaminen 


Myös Ahvenanmaan linnoittamissuunnitelmissa kulki inno- 
kas AKS:n joukko edellä. Ennen kuin hallitus ryhtyi asiaa 
harkitsemaan ja neuvottelemaan yhteistoiminnassa Ruotsin 
kanssa, oli pääkaupungissa ja muuallakin pidetty joukko kan- 

salaiskokouksia, joissa kaikkea muuta kuin diplomaattisen 
varovassa äänilajissa vaadittiin mainitun kansainvälisillä so- 
pimuksilla rauhoitetun saariryhmän linnoittamista. Järjestet- 
tiinpä Helsinkiin siihen tähtäävä mielenosoitusmarssikin, missä 
osanottajista tuntuvan osan muodostivat lehtitietojen mukaan 
reservinupseerit. Tässä yhteydessä yhtä vähän kuin voima- 
peräisessä sanomalehtipropagandassakaan ei suurta yleisöä jä- 
tetty epätietoiseksi siitä, että ”linnoittajien” käsityksen mu- 
kaan maamme ainoa mahdollinen vihollinen oli idässä. 

Saksa ei vain tuntenut kiinnostusta näitä suunnitelmia koh- 
taan, vaan esiintyi alusta lähtien niiden rohkaisijana. Jotta 
saksalainen mielipide varmasti tulisi Suomessa kaikkien siitä 
kiinnostuneiden tietoon, julkaisi Itsenäisyyden Liiton äänen- 
kannattaja Itsenäinen Suomi (1/1938) käännöksen sak- 
salaisen Zeitschrift fir Geopolitik-lehden kirjoi- 
tuksesta, minkä kirjoittaja Albrecht Joachim Griissner oli pa- 
rin vuoden ajan tutkinut Ahvenanmaan strategista asemaa. Kir- 
joittaja selosti ensin Ahvenanmaan yleistä sotilaspoliittista 
merkitystä ja ilmoitti, että voimakkaasti linnoitettu Ahvenan- 
maa muodostaisi Saksan kannalta parhaimman rauhantakeen 
Itämeren piirissä. Ahvenanmaan valloittaminen, jos se joutuisi 
Saksan vihollisen haltuun, olisi siksi paljon aikaa vievä teh- 
tävä, että sitä ratkaistaessa idästä päin tapahtuva Suomen rin- 
taman painostus ennättäisi käydä niin vaaralliseksi, että 
kaikki apu tulisi liian myöhään. 

Millaista ja mistä tulevaa apua tarkoitettiin, se ilmenee 
seuraavasta tämän artikkelin katkelmasta: ”Ilman Ahvenan- 
maan valloitusta ja hallussapitoa on taasen suoraan Suomen 
mantereelle lähetetty avustusretkikunta aina vaarassa joutua 
selkäpuoleltaan eristetyksi tukikohdastaan. Näitä näkökohtia 
silmälläpitäen järjestettiin myös 1918 von der Goltzin retki- 
kunnan maihinnousu Suomessa.” 

Neuvostoliiton kiinnostus 


Kun Suoni aloitti neuvottelut Ahvenanmaasta Ruotsin kans- 
sa, ilmoitti Neuvostoliitto suunnitelman kiinnostavan sitä yhtä 
paljon, — mikä on ymmärrettävissä ”apuretkikunta”-teorioiden 
valossa. Samalla ulkoasiainkomissaari Molotov pyysi tietoja 
siitä, millaisia linnoituksia ja mille saarille oli tarkoitus raken- 
taa ja miten paljon niille sijoitettaisiin sotavoimia. Suomen 
Moskovan-suurlähettiläs Yrjö-Koskinen sai tehtäväkseen il- 
moittaa, ettei tietoja voitu antaa. Ne olivat sotilassalaisuuksia, 
joita ei paljastettu edes Suomen eduskunnalle! Neuvostoliitto 
ei pitänyt tätä selitystä tyydyttävänä vaan vaati edelleen vä- 
hintään samoja tietoja kuin Ruotsikin jo oli saanut. 


Neuvostoliiton edustaja Kansainliitossa (Lontoon-suurlähet- 
tiläs Maiski) oli lisäksi sitä mieltä, ettei Suomi voinut yksipuo- 
lisella päätöksellään ilman Kansainliiton suostumusta linnoittaa 
näitä aikoinaan myös Kansainliiton vahvistamalla sopimuksella 
neutralisoituja saaria. Kun Ahvenanmaan linnoittaminen siitä 
huolimatta jatkuvasti oli Suomessa esillä sekä virallisesti hal- 
lituksessa että vähemmän virallisesti oikeisto- ja suoranaisten 
fasistijärjestöjen organisoimissa kokouksissa ja sanomalehti- 
kirjoittelussa, tämäkin lisäsi jännitystä. Nytkään ei maltettu 
olla julistamatta ja vihjailematta, että Neuvostoliiton vastai- 
nen rintama tulee aikanaan tarvitsemaan linnoitettua Ahve- 
nanmaata ... 


Kansainliiton neuvosto ei tehnyt selvää päätöstä. Pohdittiin 
kuuluiko asian käsittely lainkaan Kansainliitolle. Ulkoministeri 
Erkon lehti Helsingin Sanomat oli 30. 5. 1939 sitä mieltä, että 
asia oli käsitelty loppuun kansainvälisenä oikeuskysymyksenä 
ja Suomi ja Ruotsi voivat yhteistuumin ryhtyä linnoittamaan 
saaristoa. Suomen ulkoministerin äänitorvi — siis Erkko itse 
— oli sitä mieltä, että neutralisoimissopimuksen aikoinaan alle- 
kirjoittaneiden valtioiden suostumus oli jo saatu, Hän sivuutti 
lehdessä yliolkaisesti Ranskan ja Ison-Britannian pidättyvät 

kannanilmaisut, joissa edellytettiin suostumuksen pyytämistä 
ja saamista muilta asiaan kiinnostuneilta valtioilta, siis myös 
Neuvostoliitolta. Mainitut suurvallat olivat varovaisia eivätkä 
halunneet kärjistää välejään Neuvostoliiton kanssa sekaantu- 
malla virallisesti asiaan siten, että se voitaisiin tulkita Neu- 
vostoliiton vastaiseksi toimenpiteeksi. 


Suomen ulkopolitiikka sen sijaan ajoi eteenpäin täydellä 
vauhdilla, mutta Tukholmassa alettiinkin jo epäröidä. Ruotsin 
hallitus peruutti esityksensä linnoitussuunnitelmaan yhtymi- 
sestä, koska maan pelättiin kietoutuvan sitä kautta Suomen 
ja Neuvostoliiton välillä mahdollisesti syntyvään selkkaukseen. 
Tätä kantaa ei Helsingissä haluttu ymmärtää. Kansanedustaja 
Karl H. Wiikin varoittavat sanat — hän kun oli sitä mieltä, 
ettei Ahvenanmaata saanut linnoittaa vastoin Neuvostoliiton 
kielteistä kantaa — jäivät yksinäiseksi mielenilmaisuksi edus- 
kunnassa sen jälkeen, kun ministeri Erkko oli selostanut lin- 
noitussuunnitelmia. 


Neuvostoliitto jälleen aloitteentekijänä 


Vaikka Suomi oli ehdottomasti torjunut kaikki Neuvostolii- 
ton sopimusesitykset edellisenä vuotena, palasi neuvostohalli- 
tus uudelleen asiaan v:n 1939 maaliskuun alussa Suomen Mos- 
kovan-lähettilään välityksellä. Neuvostoliitto esitti nyt Suur- 
saaren vuokraamista 30 vuodeksi ja Leningradin sisääntuloväy- 
län ulkopuolella olevan neljän Suomenlahden saaren luovutta- 
mista vaihdossa, jossa Suomi saisi alueita itärajalta. Suomi 
vastasi välittömästi kielteisesti, mutta ulkoasiainkomissaari 
Litvinov ei pitänyt vastausta lopullisena. Maaliskuussa Hel- 
sinkiin saapui Neuvostoliiton Rooman-lähettiläs Boris Stein 
uudistamaan tämän esityksen. Neuvostoliitto korosti, että se 
tulisi käyttämään saaria vain havaintoasemina eikä linnoittaisi 
niitä. Vastikkeeksi tarjottiin 183 km? suuruinen alue Repolan 
ja Porajärven suunnalta. Ulkoasiainministeri Erkko pysyi tai- 

pumattomana, mutta suostui lopulta ottamaan asian esille 
hallituksessa. Suomen kanta säilyi edelleen kielteisenä. Vas- 
tausta lievennettiin kuitenkin ilmoituksella, että Suomi olisi 
edelleen halukas ajatusten vaihtoon Neuvostoliiton hallituksen 
esittämistä turvallisuustakeista. Litvinov ja Stein pyysivät nyt 
vuorostaan konkreettisia esityksiä. Vastaukseksi he saivat 
Erkon nootin, jossa vakuuteltiin Suomen pysyvän puolueetto- 
mana ja puolustavan sitä kaikilta tahoilta mahdollisesti tulevia 
hyökkäyksiä vastaan. Stein ilmoitti 3. 4. 1939 neuvostohalli- 
tuksen pitävän noottia arvottomana, jollei samalla ryhdyttäisi 
lisätoimenpiteisiin. 


Uudelleen pimennys 


von Bliicher lähetti 14. 3. 1939 jälleen kiireellisen salasähkeen 
Berliiniin ja selosti Erkon hänelle luottamuksellisesti antamia 
tietoja Neuvostoliiton esityksistä. Myös Yhdysvaltain lähetti- 
läs Schoenfeld oli niistä tietoinen. Eduskunnan ulkoasiainvalio- 
kuntaa ei nytkään pidetty sellaisen luottamuksen arvoisena, 
että sille olisi sopinut selostaa näitä keskusteluja. Siitä huoli- 
matta mm. New York Timesin Helsingin-kirjeenvaihta- 
jakin tuntui olevan niistä ainakin suurin piirtein selvillä, koska 
lehdessä oli 21. 4. 1939 hänen lähettämänsä Steinin Helsingissä 
käyntiä koskeva selostus. 

Jälkikäteen on tuotu esiin, etteivät hallitusta lähellä olleet 
piirit torjuneet Neuvostoliiton esityksiä yksituumaisen varauk- 
settomasti. Mannerheim selostaa laveasti muistelmissaan, miten 
hän oli vaihtokaupan kannalla ja korosti sen kohteena olevien 
saarien olleen Suomelle vähempiarvoisia. Olisipa hän vielä 
esittänyt rajan siirtämistä Karjalan Kannaksella, jotta Neu- 
vostoliitolla ei olisi huolta Leningradin turvallisuudesta. Man- 
nerheimin muistelmien historiallista pätevyyttä vastaan ovat 
kuitenkin tutkijat ja aikalaiset kuten prof. Korhonen ja Onni 
Talas esittäneet vakavia muistutuksia. Varsinkin ensin mainittu 

väittää Mannerheimilla olleen ratkaisujen hetkellä monta kan- 
taa, joista hän toistuvasti on valinnut muistelmiinsa sen, joka 
jälkikäteen tuntuu oikeammalta. Marnerheim valittaa sitä 
lyhytnäköistä pimitystä, että eduskunta jätettiin kokonaan 
tietämättömäksi Neuvostoliiton tarjouksesta. Olkootpa Man- 
nerheimin mielipiteet kumpaa lajia viisautta tshansa, jälkikä- 
teen syntynyttä tai tapahtumien keskellä esitettyä, hän oli 
varmasti tässä asiassa oikeassa. 

Kun Suomen ja Neuvostoliiton keskustelut keväällä 1939 
katkesivat, ne olivat olleet monin keskeytyksin käynnissä vuo- 
den päivät. Toistaiseksi niistä ei ole käytettävissä yksityis- 
kohtaista neuvostoliittolaista selostusta, joten neuvostohalli- 
tuksen esitykset ja kannanmäärittelyt esiintyvät toisenkäden 
tietoina, joiden täsmällisyys ja luotettavuus ei ole itsestään 
selvä. Kuitenkin tämä vuoden neuvottelukierros todistaa, että 
Neuvostoliitto pyrki sopimusteitse varmistamaan Leningradin 
alueen ja aina Jäämereen ulottuvan pitkän maarajansa tur- 
vallisuuden. Jos Neuvostoliitto, kuten tietty ”jos”-sanaa run- 
saasti käyttävä historiankirjoitus väittää, olisi vain odottanut 
sopivaa, tilaisuutta Suomen valloittamiseen, miksi se olisi vai- 
vautunut sitkeisiin neuvotteluyrityksiin. Vaikka todellisia neu- 
votteluja ei saatu lainkaan käyntiin — ne kun kilpistyivät suo- 
malaisen osapuolen ilmoitukseen, ettei se voi keskustella esite- 
tyistä asioista — toinen puoli esitti jo alkuvaiheessa siksi jous- 
tavia vaihtoehtoja, että voidaan syystä päätellä, että varsinais- 
ten neuvottelujen päästyä vauhtiin olisi tarjoutunut monen- 
laisia ratkaisumahdollisuuksia, niiden joukossa varmaan käyt- 
tökelpoisia. 


Maailmanpolitiikan polttopisteessä 


Suomen ja Neuvostoliiton välisten neuvottelujen katkea- 
minen alkuunsa ei merkinnyt maamme joutumista syrjään 
poliittisesta polttopisteestä. Käynnissä olevista Neuvostoliiton, 

Ranskan ja Ison-Britannian välisistä neuvotteluista julkisuu- 
teen tulleet niukat tiedot sisälsivät toistuvasti mainintoja myös 
Suomesta. Max Jakobson sanoo sattuvasti teoksessaan Dip- 
lomaattien talvisota, että näitä neuvotteluja seurat- 
tiin Suomessa tuskastuneina ja jännittyneinä, kuten ihminen 
yrittää kuunnella ravintolassa viereisen pöytäkunnan salape- 
räistä kuiskutusta, josta hän kykenee erottamaan vain irralli- 
sia sanoja ja niiden joukosta oman nimensä. Samaa kuvakieltä 
käyttäen voidaan jatkaa toteamalla Suomen ylenkatsoneen nyt 
siitä keskustelevaa pöytäkuntaa niin, että kieltäytyi jyrkästi 
istumasta samaan seuraan, mikä ei estänyt tätä pöytäseu- 
ruetta keskustelemasta myös läheisesti Suomea koskevista 
asioista. 

Rauhantakeet, joita koskevaa Winston Churchillin lausuntoa 
selostettiin edellä, olisivat koskeneet myös Suomea. Kyseessä 
ei ollut — vaikka usein harhaanjohtavasti niin väitetään — 
yksinomaan Neuvostoliiton esitys. Neuvottelujen osapuolet oli- 
vat takeista periaatteessa yksimieliset. Oli vain kysymys siitä, 
miten niitä sovellettaisiin käytäntöön, mitä valtioita ne koski- 
sivat, mitä olisi katsottava hyökkäykseksi tai sen uhaksi. Neu- 
vostoliiton esityksen mukaan olisi sopimuksen tekijäin kesken 
ollut solmittava kolmiliitto ja siihen kytkeytyvä sotilassopimus, 
joka olisi antanut takeet koko reunavaltiovyöhykkeelle Mus- 
tastamerestä aina Jäämeren rantaan asti. Suomen maantie- 
teellinen asema on sellainen — pitkä maaraja ja asema Itä- 
meren rannalla — että maamme ei voinut jäädä näiden neu- 
vottelujen ulkopuolelle. 


Mahtipontinen Eljas Erkko 


Suomen ulkopolitiikan johto asennoitui takuuneuvotteluihin 
yhtä kielteisesti kuin mielipiteiden vaihtoon Neuvostoliiton 
kanssa. Ulkoasiainministeri Erkko, joka edeltäjäänsä Rudolf 
Folstiin rinnastettuna oli kaikkea muuta kuin kouliintunut 

diplomaatti, käytti kieltä, joka tuo mieliin enemmän voimiensa 
tunnossa olevan suurvallan kuin pienen maan, joka sekavassa 
maailmantilanteessa yrittää hoitaa ulkopolitiikkaansa mahdol- 
lisimman taitavasti ja katkomatta välejään millekään taholle. 


Esiintyessään eduskunnassa 6. 6. 1939 Erkko viittasi aluksi 
sanomalehtitietoihin, joiden mukaan Neuvostoliitto oli kolmen 
vallan neuvotteluissa esittänyt Suomea ja eräitä muita pieniä 
valtioita käsittäviä, hyökkäyshetkellä automaattisesti voimaan- 
astuvia takeita, Tämän jälkeen hän julisti ponnekkaasti: ”Ja 
minulla on täysi syy tässä tilaisuudessa ilmoittaa, että tällaista 
garantiaa (takuuta) ei voida hyväksyä. Se ei ole sopusoinnussa 
Suomen itsenäisyyden ja suvereenisuuden kanssa ja Suomen 
on suhtauduttava jokaiseen valtioon, joka tämmöisen itse otta- 
mansa garantian perusteella aikoo tulla antamaan ns. apuaan, 
silloin kun se harkitsee muka takaamansa valtion tällaista 
tarvitsevan, kuin hyökkääjään.” 

Elokuussa Erkko selvitteli Suomen ulkopolitiikkaa sanoma- 
lehdenkustantajain kokouksessa Aulangolla ja valitteli, että 
Ranska ja Iso-Britannia ovat yleensä suostuneet neuvottele- 
maan Neuvostoliiton kanssa sellaisesta kysymyksestä. Samalla 
hän selitti ehdotetun takuusopimuksen aivan mahdottomaksi 
sen — hänen mielestään — epämääräisen ja kaksimielisen 
luonteen vuoksi ja koska se antaisi mahdollisuudet loputtomiin 
väärintulkintoihin ja rettelöihin. Kun toisaalta väitetään, ettei 
Suomessa tiedetty näiden takuuneuvottelujen yksityiskohdista 
muuta kuin mitä epämääräiset sanomalehtiuutiset kertoivat, 
tuntuu merkilliseltä, että ulkoministeri yhtä kaikki torjui koko 
takuut suoralta kädeltä aivan kuin hän olisi ollut yksityiskoh- 
taisesti perillä siitä millaisesta sopimuksesta oli kysymys! 


Kuka uhkasi? 


Erkon Helsingin Sanomat loitontui yhä enemmän siltä Hols- 
tin kauden linjalta, johon sisältyi edes lieväsanainen ulko- 

poliittisten päättömyyksien arvostelu ja tuomitseminen. Se 
käsitteli kolmen vallan neuvotteluja miltei samassa äänilajissa 
kuin äärioikeisto. Siitä kuvaava oli mm. pääkirjoitus 3. 7. 1939, 
jonka loppuveto kuuluu seuraavasti: ”Ruotsissa näytään 
nykyään yhä selvemmin käsitettävän se vaara, mikä uhkaa 
Pohjolan puolueettomuutta sen epäsuoran hyökkäyksen kautta, 
johon Moskova sitä vastaan on yhtynyt kolmen vallan neuvot- 
telujen yhteydessä tekemiensä ujostelemattomien ja häikäile- 
mättömien vaatimusten johdosta.” Selostaessaan 7. 7. 1939 
erään norjalaisen kirjoittajan artikkelia, jossa suhtauduttiin 
takuuneuvotteluihin ymmärtämyksellä, ulkoministeri Erkon 
lehti selitti, että mainittu kirjoittaja käyttää neuvostolaisia 
argumentteja yksipuolisesti sairaalloisella innolla ja väittää 
siten kansallissosialistisen Saksan uhkaavan Pohjolaa. Samalla 
kun Helsingin Sanomat leimaa nämä väitteet Saksan uhasta 
”todistamattomiksi”, se vielä tuttuun tapaan letkauttaa: 
”,.. riittää osoittamaan kenen asialla kirjoittaja kulkee.” Mos- 
kovan Pravdalle, joka aikaisemmin oli viitannut Tshek- 
koslovakian paloitteluun osoituksena, miten pienelle valtiolle 
saattaa käydä fasistisen akselin tulilinjalla, Helsingin Sanomat 
vastaa jälleen pääkirjoituspalstalla, että Suomi on saavuttanut 
taistelun avulla itsenäisyytensä eikä keinotekoisilla rauhansopi- 
muksilla. 

Suojeluskuntien Hakkapeliitta (24/1939) vakuutteli 
kesällä 1939 muutama viikko ennen sotaa, että Saksan armeija 
on todellinen ristiretkeläisarmeija, jonka katseet ovat käänty- 
neet itään. Itä on heikko, siellä on runsaasti tilaa, selitti kir- 
joittaja Armas J. Pulla lehden koko aukeaman käsittävässä 
artikkelissa. Kaiken takaa kuulsi svinhufvudilainen ajattelu 
Neuvostoliiton vihollisesta, joka automaattisesti luettiin Suo- 
men todelliseksi ystäväksi. Saksan laajentuminen naapuriensa 
kustannuksella ja viittaukset tulevaisuudessa tehtävästä risti- 
retkestä Neuvostoliittoon otettiin sotaintoilijoidemme keskuu- 
dessa vastaan kättentaputuksin. Vaikka virallinen ulkopoli- 

tiikka oli hillitympää, se imi herkästi vaikutteita Hakka- 
peliitan koulukuntaan luettavilta piireiltä. 


Aihetta epäillä 

Suomen Sosialidemokraatti osui varmasti oi- 
keaan, kun se kirjoitti 18. 8. 1939, siis Saksan armeijoiden jo 
odottaessa lopullista hyökkäyskäskyä, että näyttää siltä kuin 
Moskovan hallitus jollakin tavoin olisi saanut aiheen epäillä 
Suomen puolueettomuuspolitiikan kunniallisuutta. Lehti perus- 
teli olettamustaan viittaamalla Neuvostoliittoa kohtaan tunne- 
tun epäluulon maassamme saamiin suorastaan hyökkääviin 
muotoihin, jotka eivät voi olla herättämättä pahaa verta Neu- 
vostoliitossa. Hufvudstadsbladet vastasi leimaten tä- 
män mielenilmaisun aiheettomaksi ja harkitsemattomaksi ja 
väitti, etteivät joskus esitetyt ilkeät lausunnot edustaneet kan- 
san yleistä mielipidettä. Se, että epäluottamus Moskovaa koh- 
taan on yleinen, on kokonaan toinen asia, selitti lehti kaikkea 
muuta kuin loogisesti. Tästä kuten muistakin vastaavista 
kannanmäärittelyistä ilmeni, että Suomen ja Neuvostoliiton 
välisten suhteiden pysymistä kylmäkiskoisina ja epäluuloisina 
pidettiin suorastaan asiaankuuluvana ja väistämättömänä to- 
siasiana. 


Huono takuumies 


Samalla kun Saksa kaikin keinoin yritti estää Suomea lähen- 
tymästä länsivaltoja — Neuvostoliitosta puhumattakaan — 
se antoi ymmärtää tulevansa itse hädän hetkellä apuun. Kun 
maassamme oli vaikutusvaltaisilla paikoilla runsaasti varauk- 
settomia Saksan ja vieläpä sen kansallissosialistisen järjestel- 
män ihailijoita, otettiin sellaiset vihjailut tarkoin varteen, mitä 
ilmensi mm. Holstin ero. Myös ulkoministeri Erkon selitykset, 
että Suomi ei ole rinnastettavissa Saksan miehittämiin maihin, 
perustuvat tähän samaan ajatteluun. Ja mikä olennaisinta, 

koko Suomen ulkopolitiikka, Neuvostoliiton kaikkien esitysten 
torjuminen ja täysin kielteinen asennoituminen länsivaltojen ja 
Neuvostoliiton = kaavailemiin = turvallisuustakeisiin, rakentui 
taustalla olevan Saksan varmana pidettyyn tukeen. Saksan 
suosion menettämisen pelko vaikutti määräävästi kaikkiin ulko- 
poliittisiin toimenpiteisiin ja ratkaisuihin, suosion, jonka laa- 
dusta ja kestävyydestä ei ollut mitään takeita. 

Kun sitten II maailmansota alkoi, osoittautui, ettei Saksan 
suunnitelmiin siinä vaiheessa kuulunutkaan suomalaisten ihaili- 
joidensa toiveajattelun mukainen Suomen politiikka. Päinvas- 
toin annettiin Suomen ymmärtää, että sen olisi selvitettävä 
keskinäisiä asioitaan Neuvostoliiton kanssa välittömästi ja 
niin, ettei selkkauksia syntyisi. Vasta Saksan Neuvostoliittoon 
suuntautuvan hyökkäyksen aattona maatamme jälleen tarvit- 
tiin, sille osoitettiin huomiota ja sitä rohkaistiin neuvostovas- 
taisessa asennoitumisessa. Silloin Suomen poliittinen johto, 
joka ehdottomasti oli torjunut länsivaltojen ja Neuvostoliiton 
lähentymisyritykset, oli yhtä ehdottomasti valmis liittosuhtei- 
siin. Mihin ne maamme veivät, se ei kuulu tämän esityksen 
puitteisiin. 

Saksalaisia upseereja toimeenpanemassa kuolemantuomioita mie- 
hittämissään maissa. 

(Kommunisti n:o 8—1959) 


Ihanteista ja elämästä 


Irmari Rantamala ja Juhani Aho ajatusten 
vaihdossa 


Juhani Aho, jonka nykypolvi tuntee lähinnä klassikoihin 
luettavana kansalliskirjailijana, osallistui myös päivän politiik- 
kaan kirjoittelemalla sanomalehtiin» mm. Uuteen Suo- 
mettareen ja Helsingin Sanomiin. Vuoden 1905 
suurlakon jälkeen hän oli jättänyt vähäisen nuoruuden radi- 
kaalisuutensa kauas taakseen. Hän oli Ahlström-suvun hovi- 
historioitsija ja raamatunkäännöskomitean arvossapidetty jä- 
sen. Työväenliikkeen miehistä mm. Yrjö Sirola taittoi peistä 
Ahon kanssa Laukon torpparilakon yhteydessä. Muiden suo- 
mettarelaisten rinnalla Aho jyrisi silloin suurtilallisten ikuisen 
ja pyhän omistusoikeuden puolesta nälkiintyneitä torppareita 
vastaan. 

Irmari Rantamalan (Algoth Untola) astuttua lopullisesti työ- 
väenliikkeen riveihin v. 1917 ja alettua esiintyä Työmiehen 
palstoilla*), ei kulunut montaa kuukautta, kun hänellä oli 


*) Maiju Lassila-Seura on julkaissut v. 1948 (kustantaja Kansan- 
kulttuuri Oy) Irmari Rantamalan — Maiju Lassilan Työmies- 
lehdessä ilmestyneitä artikkeleita ja pakinoita kokoelmana T o- 
tuuden nimessä. 

Irmari Rantamala 

sanottavaa myös Juhani Aholle. Viimeksi mainittu oli vuoden- 
vaihteessa saanut valmiiksi Alakuloisen pakinan ro- 
mahtaneista ihanteista, joka julkaistiin Helsin- 
gin Sanomissa kolmessa osassa 6—10. 1. 1918. Tässä 
kirjoituksessa Aho luo historiallisen katsauksen poliittiseen 
tilanteeseen I maailmansodan alkamisesta vuoden 1917 päätty- 
miseen ja toteaa tilinteossaan niiden ihanteiden, joita hän on 
pitänyt pyhinä, sortuneen toinen toisensa jälkeen. Miltei jo- 
kainen inhimillinen ja jumalainen käsky on poljettu maahan. 

Kuten Laukon lakon päivinäkin hän tuomitsi työväestön 
vallankumouksellisen liikehtimisen. Hän ei tajunnut eikä ha- 
lunnut tajuta kokonaisuutta, vaan takertui tuomittaviin yksi- 
tyistapauksiin. Suomalaisten työläisten veljeilyä venäläisten 
vallankumouksellisten kanssa hän piti kovana kolauksena. 
Samalla hän vakuutti, että ”en ole niitä, jotka ovat kuvitelleet 
Suomen kansan surkeutta heti kohta, kun joku osa siitä ei ole 
näyttänyt polveutuvan Saarijärven Paavosta tai tyyneestä Pie- 
tari torpparista”. 

Toisaalta Ahon kirjoitus kuvasti sitä kannattomuutta ja 
päättämättömyyttä, mitä Yrjö Sirola oli ruoskinut 10 vuotta 
aikaisemmin. Hän myönsi porvarillisten luokkapyyteiden pitä- 
neen puolensa yhteisvaltakunnallista parasta vastaan. ”On 
pälyilty itään, on salakurkkailtu länteen ja etelään ja toivo- 
teltu uusia tilanteita, joista yleisten etujen ohella olisi ollut 
etua yksityisillekin.” Henki on sama kuin Hajamietteis- 
sä, missä Aho ensin punaiset suoraviivaisesti tuomittuaan, ky- 
syy itseltään: ”Taistelemmeko me ehkä jonkun vanhan ja kuo- 
lemaantuomitun puolesta, jonka köyhälistö käsittää vaistomai- 
sesti nyt, mutta joka meille ennakkoluuloinemme on vieras?” 

Leninin rauhanpykälät ja niiden perustelut ovat kuin runoa, 
vakuuttaa Aho. ”Einsi kerran ne semmoiset säkeet soivat dip- 
lomaattisen neuvottelupöydän ääressä ja sanellaan heidän pöy- 
täkirjoihinsa. Jääneehän runo runoksi. Mutta se oli sittenkin 
sen lintusen laulua, joka voi ennustaa kesää. Ja on sitä tuo- 

nutkin ainakin meille.” Seuraavat lauseet jo kuitenkin vetävät 
jälleen takaisin tämän tunnustuksen, sillä Ahon käsityksen 
mukaan ko. kevättä ennustavan linnun nokka kuuluu peto- 
linnulle ja sen kynnet ovat pelottavat... 

Irmari Rantamalan vastine Ihanteista ja elämästä 
on lähetekirjelmän mukaan saapunut Työmiehen toimitukselle 
22. 1. 1918. ”On vain ylimalkaista juttelua”, mainitsee kirjoit- 
taja itse siitä. Ehkä luokkasodan alkaminen tammikuun 28 päi- 
vänä siirsi ensin tämän kirjoituksen julkaisemista ja sitten se 
sai jäädä muun päivänpolttavamman aineiston täyttäessä leh- 
den palstatilat. Joka tapauksessa sitä ei lehdessä ole ollut ja 
Irmari Rantamalan tämä sanoma Juhani Aholle on jäänyt ar- 
kiston pimentoon. 

Rantamala mainitsee aluksi, että on vaikea sanoa, miten 
epäonnistunut Ahon pakinan otsikko on, mutta itse kirjoitus 
on sitä ehdottomasti, Köyhälistöllä ja porvari Juhani Aholla 
on aivan vastakkaiset käsitykset ihanteista. Ahon ihanne on 
tämä yhteiskunta, missä hänellä on hyvä olla ja köyhälistön 
ihanteena on sosialistinen yhteiskunta. Esim. Iisalmen pappilan 
herrasväelle on porvarillinen yhteiskunta suorastaan ihanaa 
runojen isänmaata. Pelloilla heiluvat rengit ja piiat sekä päi- 
väläiset, jotka valmistavat huolettoman toimeentulon pappilan 
pojille ja tyttärille. Tarvitsi vain aamuisin herätä ja piika kan- 
toi kahvia vuoteen viereen. 

”Ei ole ihme, että hra Aho tätä ihannettansa muistelee ala- 
kuloisesti”, jatkaa Irmari Rantamala armottomasti. Kun se 
alkaa romahtaa, Aho asettaa syntipukeiksi ne, jotka siellä 
pappilan pelloilla ovat alkaneet napista. Ne hän julistaa ihan- 
teettomiksi. Ahon olisi kokeeksi mentävä vuodeksi rengiksi 
Iisalmen pappilaan, neuvoo Rantamala. Silloin hän oppisi tun- 
temaan elämää, ihmispsykologiaa ja sen tekijöitä. Työmies 
astuu historiaan ja niin pappiloiden kuin muutkin rengit alka- 
vat aavistaa, että ihanteeksi on otettava uusi yhteiskunta, uusi 
valoisa tulevaisuus. 

Leninistä Aho sanoi Rantamalan mielestä aivan oikein. Leni- 
nillä on todella sellainen nokka, jolla voi ”nokata herkkupalat 
siellä pappilan poikien pöydältä pellolla ahertaville orjille”. 
Suomen itsenäisyys toteutettiin työväenaatteen innoittamalla 
voimalla, Leninin ja muiden työväen edustajain toiminnan tu- 
loksena. 

Ei ole pysähdyttävä porvarillisten teorioiden ja pykälien 
eteen — on yksi suuri sana — oikeus. Köyhälistö voi lähteä 
vallankumouksen tielle. Porvaristo voi tehdä sen tyhjäksi 
yhdellä iskulla, suostumalla köyhälistön vaatimuksiin. ”Sen 
lujan iskun edessä laskeutuisivat köyhälistön aseet heti alas.” 
Tiedän, että työväestö toivoisi kaiken ratkeavan rauhassa par- 
lamentaarista tietä, toteaa Rantamala, mutta 49 orjuutettua 
ei voi alistua orjuuteen vain siksi, että 51 äänestää orjuuden 
puolesta. 

Jos ei porvaristo laske aseitaan, ei työväelle ole muuta 
tietä kuin orjuus tai verellä ostettava vapaus. Sen puolesta 
työväki lyö pöytään viimeisenkin korttinsa, henkensä ja veren- 
sä. Anarkismi pois. On alistuttava sovinnollisin mielin johdon 
määräyksiin. ”Hetki on vakava. Kyseessä ei ole leikki vaan 
taistelu kuolemasta ja elämästä. Taistelu, jossa on alistuttava 
kuriin, ellei totella, joukkohenki pettää.” Näin lopetti Ranta- 
mala kirjoituksensa. 

Juhani Aho puolestaan kirjoitti Helsingin Sanomiin joukon 
”teesejä” sen jälkeen, kun suojeluskunnat oli julistettu halli- 
tuksen joukoiksi ja Mannerheimista oli tehty suojeluskuntien 
ylipäällikkö. Hän leimasi sitä vastaan äänestäneet kansanedus- 
tajat punakaartilaisiksi, jotka on asetettava kansan edessä 
syytteeseen heidän kanssaan. Irmari Rantamala ruoti edelleen 
Juhani Ahoa Työmiehen Tasavallan päiväkirja 
-nimisessä Maiju Lassilan nimellä kirjoittamassaan pakinasar- 
jassa (4. 2. 1918). Siinä esiintyi vannoutunut porvari Pekka 
Kaikkonen koko omistavan luokan henkilöitymänä, ja Ranta- 
mala syytteli Ahoa, että hän oli lähtenyt laihalla konilla aja- 

maan lihavan ”Kaikkois-keljun” asiaa. Aho oli nimittäin paki- 
nassaan väittänyt venäläisten syöttävän täällä heinät hevosil- 
leen niin tarkoin, että tasavallan hevoset laihtuivat luuran- 
goiksi. Rantamala kertoo lukeneensa tämän ”runon” myös 
pakinahenkilölleen Lotta Pauliinalle ja kysyneensä: 

”Etkö jo taivu uskoon? 

Mutta sitä akkaa! Hönkäsi: Milloinkas tässä maassa on se 
hevonen työläistä vetänyt. Eivätkö ne ole jalkaisin taivaltaneet 
kilometritehtaalla?” Näin Rantamala ja luovutti puheenvuoron 
Pekka Kaikkoselle: ”Kansa kukisti minut Kaikkosen sinä sa- 
mana tammikuun 27 päivänä, jona Juhani Aho minut aamulla 
niin valkeaksi värjäsi” Samalla Kaikkonen oli tyytymätön 
Juhani Ahoon ja muihin runoilijoihin, jotka ajoivat perin huo- 
nosti ja epäonnistuneesti hänen asiaansa. 

Rantamalan suoraviivaiset hyökkäykset pelottivat Juhani 
Ahoa siinä määrin, että hän pelkäsi henkeään punaisten hal- 
lussa olevassa Helsingissä. Hän aprikoi, voitiinko häntä pitää 
riistäjänä ja oliko hän pitänyt toisten työn tuloksesta enem- 
män kuin olisi välttämättä tarvinnut. Mutta minkä hän sille 
voi, että syntyi yläluokkalaiseksi eikä työmieheksi. ”Vaik' en 
enää voisikaan ruveta työläiseksi, voisin ehkä supistaa meno- 
jani, tehdä, mitä en ollut tehnyt, lakata käyttämästä hyväkseni 
riistettyä pääomaa”, kaavailee hän Hajamietteissä. 

Niin terävästi kuin Yrjö Sirola, Irmari Rantamala ja monet 
muut olivatkin hyökänneet Juhani Ahoa vastaan hengen aseil- 
la, suoranaisesti haastaneet häntä taisteluun ja vaatineet esit- 
tämään mielipiteensä ajan suurista kysymyksistä, eivät Ahon 
henki ja vapaus olleet vaarassa punaisten valtakaudella. Hänen 
ei tarvinnut piileskellä. Hän liikkui vapaasti, tapasi ystäviään 
ja seurusteli vilkkaasti porvarillisten poliitikkojen kanssa. Ir- 
mari Rantamalan elämä sen sijaan päättyi teloituskomennus- 
kunnan käsissä muutaman viikon kuluttua Helsingin valtauk- 
sesta. Valkoinen Suomi oli tuntuvasti armottomampi niille, 
jotka olivat sitä vastaan vain sanan miekalla taistelleet. 

(Ajankuvat n:o 13 —1963) 


Karl Karlovits 
kenraali 
menneeltä aikakaudelta 


Carl Gustaf Emil Mannerheimista on vuosikymmenien var- 
rella piirretty monia luonnekuvia, joille yhteistä on tietty 
ristiriitaisuus. Myös ne piirit, jotka pitävät Mannerheimia 
suurimpana suomalaisena, nerokkaana sotapäällikkönä ja tai- 
tavana valtiomiehenä, tekevät häntä syvällisemmin luonneh- 
tiessaan monia varauksia. Toistettakoon vain Helsingin 
Sanomain pääkirjoituksen viimeiset rivit Mannerheim- 
patsaan paljastuspäivänä 4. 6. 1960. Lehti lopetti huolella 
muotoillun juhlatyyliin puetun arvionsa seuraavasti: ”Niin 
vähän kansallinen kuin kosmopoliittinen Mannerheim henkilönä 
olikin, oli hänen elämäntyönsä kuitenkin suomalaisesti leimau- 
tunutta.” 

Mannerheim-suku lienee hollantilaista tai saksalaista alku- 
perää. Suvun Suomessa asunut haara polveutuu v. 1824 krei- 
villiseen arvoon korotetusta Carl Erik Mannerheimista. Carl 
Gustaf Emil Mannerheimin (etunimet ovat venäläisessä muo- 
dossa Karl Karlovits, Suomessa lapuanliikkeen kaudella käy- 
tettiin myös muotoa Kaarle Kustaa) vanhemmat olivat kreivi 
Carl Robert Mannerheim ja Hedvig Charlotta Helena von 
Julin. Suomenruotsalaisen von Julinin suku tuli kuuluisaksi 
jo 1800-luvulla kartanotehtaista suurteollisuuslaitoksiksi paisu- 
neiden Fiskarsin, Antskogin, Kosken ja muiden teollisuuslaitos- 
ten omistajana. Työväenyhdistyksiin liittymiskielto ja sitä 

uhmanneiden työläisten häädöt liittivät von Julinin nimen 
maamme työväenliikkeen varhaisvaiheiden historiaan. 


”Vaikeasti kesytettävät vaistot” 


Gustaf Mannerheim — tuleva kenraali — syntyi 4. 6. 1867 
ja aloitti opintonsa Haminan kadettikoulussa v. 1882. Ellämä- 
kertojen laatijat tietävät hänen tuota pikaa kohonneen johta- 
vaan asemaan luokallaan. Viime vuosien lähteissä todetaan 
myös avomielisesti, että hänet erotettiin koulusta eräiden val- 
lattomuuksien vuoksi, mitä sanontaa Anni Voipio käyttää. Niin 
siis suomalainen upseerintutkinto jäi suorittamatta. V. 1887 
aloitti 20-vuotias Mannerheim opintonsa Nikolajevin ratsu- 
koulussa Pietarissa ja valmistui siellä Venäjän armeijan up- 
seeriksi kahden vuoden kuluttua. 

Eräs Mannerheimin rykmenttitoveri, vallankumouksen jäl- 
keen maanpaossa oleillut eversti Paul Rodzianko kertoo muis- 
telmissaan, miten Karl KarlovitSin ainoa takaisku sotilaallisen 
nousun tiellä (hän ei mainitse mitään erottamisesta Haminan 
kadettikoulusta) tapahtui Nikolajevin ratsukoulussa. Ryhmä 
kadetteja aloitti eräänä yönä kasarmille palatessaan keskinäi- 
sen tappelun. Siinä ei tyydytty vain nyrkkien käyttöön. Mie- 
kat vedettiin esille, ja Mannerheim haavoitti erästä kadetti- 
toveriaan niin, että toinen korva oli miltei irti sivallettu. Pit- 
källiset kuulustelut seurasivat, ja korpraaliksi alennettu Man- 
nerheim sai ponnistella vuoden saavuttaakseen menetetyn ase- 
mansa. Rodziankon mukaan Mannerheim päätti tällöin oppia 
hallitsemaan vaikeasti kesytettävissä olevat vaistonsa. 

Rodzianko kuvaa suorastaan lennokkaasti tämän Aleksanteri 
II:n ajan kadettien ja nuorten upseerien elämää (ruotsal. pai- 
nos: Mannerheim-krigaren och människan, teosta ei ole suo- 
mennettu). Se Venäjä, jonka yläluokan menneen loiston me 
tunnemme kymmenistä katkeroituneiden emigranttien kuvauk- 
sista, levittäytyy eteemme. Pietarin yöllisiä katuja ja ympä- 
ristön viertoteitä kiitävät troikat ja ravintoloiden mustalais- 

tyttöjen kauniit silmät, joita katselemasta tuleva tsaarin va- 
lioväki palaili vasta aamutunneilla, kuuluvat kuvaan. Musta- 
laissoitto ei kertojan mukaan jättänyt edes Karl KarlovitSia 
välinpitämättömäksi. 


Tietä tasoitetaan ”kavaljeerikaartiin” 


Nuoren kornetin palvelu Aleksandrinskin rakuunarykmen- 
tissä ratsukoulun jälkeen ei muodostunut pitkäaikaiseksi, sillä 
hän pyrki keisarilliseen chevaljerkaartiin, missä sosiaalinen 
asema, hovimuodollisuudet ja kalliit elämäntavat merkitsivät 
enemmän kuin sotilasarvo. Rodzianko kuvaa, miten chevaljer- 
kaartiin tulo oli yhtä kuin todellinen astuminen hienoston seu- 
rapiireihin, Marinskin teatteri, missä suuriruhtinaan rakasta- 
jatar, kuuluisa KsesetSinskaja tanssi, lukemattomat hovin 
juhlat ja vastaanotot, olivat palvelukseen kuuluvia tehtäviä. 
On ymmärrettävää, että tällaisella ”sotilasosastolla” oli houku- 
tuksensa. 

Tietä sinne tasoitettiin tsaarin Venäjän ylhäisölle luonteen- 
omaiseen tapaan. Mannerheimin Lukinovkassa asuva kummi- 
täti Alfhild Colignynil kääntyi Mannerheimin pyynnöstä sota- 
ministerin ja keisarinna Maria Feodorovnan puoleen. Niin 
Mannerheim nousi nuorten nimettömien ratsuväen upseerien 
yläpuolelle ja marssi yllään musta asetakki ja siniset housut 
ilmoittautumaan kannusten kilistessä ja kypärän miltei hipoes- 
sa oven kamanaa hänen majesteettinsa keisarinna Marian 
eskadroonaan mainitussa chevaljerkaartissa. Elämäkertakir- 
jailijat tietävät hänen olleen leskikeisarinna Dagmarin suo- 
siossa ja herättäneen sekä älykkyydellään että hienolla käy- 
töksellään ja komealla ulkomuodollaan huomiota hovissa. Tie- 
detään jopa nuorten suuriruhtinattarien silloin tällöin koetta- 
neen nähdä vilahduksen komeasta upseerista. Koska aliratsu- 
mestariksi ylentynyt Mannerheim oli yksi niistä neljästä, jotka 
armeijan komeimpina upseereina valittiin astumaan loistavan 
kulkueen edessä Nikolai II:n kruunajaisissa v. 1895, ei näitä 

Nikolai II oli minun keisarini, sanoi C.G. Mannerheim. Tässä ku- 
vassa hänet nähdään keisarinsa kruunajaiskulkueessa keskeisel- 
lä paikalla 


tietoja voitane pitää liioiteltuina. Tiedetäänhän lisäksi, että 
Mannerheimilla aina viimeisiin elinvuosiinsa asti oli pöydällään 
omistuskirjoituksella varustettu Nikolai II:n kuva, minkä keisa- 
rin hän esitti suomalaisten kielteisiä käsityksiä uhmaten ”mi- 
nun keisarinani”. 

Moskovan poliisipäällikön vävypojaksi 

Avioliitto nuoren 18-vuotiaana Pietarin seuraelämään astu- 
neen elegantin neitosen Anastasia Arapovan kanssa v. 1892 
lujitti ja vakiinnutti Mannerheimin asemaa hovissa. Morsiamen 
isä oli Moskovan ylipoliisimestari, kenraalimajuri ja keisarin 
seurueen jäsen Nikolai Arapov. Suuren 25-osaisen tsaarin ajan 
biografica-ensyclopedian sivuille on kelpuutettu vain kaksi 
Arapovia ja toinen heistä oli Mannerheimin appi. Kenraali 
Arapovin asema keisarihuoneen uskottuna on ymmärrettävissä 
aikansa taustaa vastaan tarkasteltuna. Työväenliikkeen aika 
ei ollut vielä tullut, mutta miljoonakaupunki Moskovaa vah- 
vahdutti itsevaltaa vastaan suuntautunut sivistyneistön vallan- 
kumouksellinen liike. TSernySevski, Belinski, Dobroljubov, 
Herzen ja monet muut vetosivat ennen kaikkea nuoreen sivis- 
tyneistöpolveen ja ylioppilaslevottomuudet olivat jokapäiväisiä 
ilmiöitä. Nuori Venäjä-niminen edistykselliseen sivisty- 
neistöön vetoava julistus syntyi Moskovassa v. 1862. Näitä 
liikehtimisiä voimakeinoin tukahdutettaessa oli ylipoliisimes- 
tari Arapov luonut itselleen aseman, minkä loistosta sai per- 
hepiiriin liittynyt vävykin nauttia. 

Kreikkalaiskatolisin menoin solmittu avioliitto teki Manner- 
heimista myös venäläisen tilanomistajaluokan jäsenen. Yhdessä 
puolisonsa kanssa hän omisti Aleksandrovka-nimisen maatilan 
VoroneZin kuvernementissa. Vielä v:n 1917 aateliskalenterissa 
tämä maatila oli perheen nimissä. Avioliitosta syntyi kaksi 
tytärtä: Anastasia ja Sofia. Ensin mainittu siirtyi kreikkalais- 
katolisuudesta roomalaiskatolisuuteen ja meni englantilaiseen 
karmeliittaluostariin nunnaksi. Sen jätettyään hän on asunut 
Englannissa. Sofia on asunut Pariisissa. Vapaaherratar Man- 
nerheim ei koskaan käynyt Suomessa, mutta tyttäret ovat 
vierailleet täällä muutamia kertoja. Tämä avioliitto, josta elä- 
mäkerroissa mainitaan niukkasanaisesti, päättyi viralliseen 
avioeroon v. 1919. Vapaaherratar Mannerheim asui Pariisissa, 
missä hän kuoli v. 1936. 

Ovet aukenevat tsaarin hovimiehelle 


V. 1901 chevaljerkaartin komentaja, kenraali von Griinwald 
nimitettiin keisarillisen hoviministeriön johtoon ja hän valitsi 
Mannerheimin apulaisekseen. Everstin palkka, vapaa asunto 
eräässä Pietarin hienoimmassa korttelissa ja tilaisuus keskit- 
tyä jalorotuisiin hevosiin, liittyivät tähän siirtoon. Osanotto 
venäläis-japanilaiseen sotaan ja ylennys everstiksi 37-vuotiaana 
kuvastivat edelleen sotilasuran nousua. Pietarin varusväki ei 
tosin aluksi ollut erityisesti innostunut tähän sotaan. Sitä 
pidettiin liian vähäpätöisenä ja vastustajaa halveksittiin. Li- 
säksi luultiin, että Euroopassa voisi tapahtua selkkauksia, 
joissa tsaarin armeijaa tarvittaisiin ja jotka toisivat upseereille 
enemmän mainetta ja kunniaa kuin kaukana maailman äärissä 
käytävä siirtomaasota. Tämän vuoksi Mannerheim epäröi luo- 
pua erinomaisen tavoitellusta asemasta pyrkiäkseen kaukaiseen 
sotaan. Hän ei kuitenkaan lyönyt vetoa väärän hevosen puo- 
lesta. Vaikka sota päättyi tsarismille tappiollisesti, palkittiin 
Mannerheim paitsi ylennyksellä myös kolmella kunniamerkillä 
miekkoineen. 


Venäläis-japanilaista sotaa seurasi tiedustelumatka Aasian 
halki ja sen jälkeen venäläisen ulaanirykmentin päällikkyys 
Puolassa. Ylennys v. 1910 hänen majesteettinsa keisarin hen- 
kikaartin ulaanirykmentin komentajaksi kenraalimajurin va- 
kanssilla, mitä seurasi vuotta myöhemmin ylennys kenraali- 
majuriksi, liittyi tähän nousuun. V. 1912 määrättiin Manner- 
heim keisarin seurueen jäseneksi, mikä arvoasema toi tulles- 
saan monia etuoikeuksia. Hänellä oli mm. oikeus päästä kei- 
sarin puheille milloin tahansa ilman pidempiä muodollisuuksia. 
Puolan-vuosinaan Mannerheim oli tietenkin mukana maahan 
sijoitettujen korkeimpien sotilas- ja virkamiesperheiden seura- 
elämässä. Lisäksi hän solmi suhteita loistavuudestaan ja yl- 
peästä eristyneisyydestään tunnettuihin puolalaisiin ylimystö- 
piireihin. Vaikka hänen asuinpaikkakuntanaan oli Novominsk 

Puolassa, löytyi hänen nimensä jatkuvasti ranskankielisestä 
Pietarin hienoston ”Kuka kukin on” -kalenterista (Almanach de 
St. Petersbourg). Ne noin 3.500 ylhäisöperhettä, jotka siihen 
kelpuutettiin, edustivat todella tämän jättiläisvaltakunnan 
kermaa, johon siis luettiin myös Mannerheim Bn Gustave 
Carlovitch, Colonel Chef du 15 reg. des Lanciers de Wladimir 
MC. 


Yhtä uskollisesti ja valansa velvoituksella kuin Mannerheim 
palveli tsaaria rauhanaikana hovin liepeillä, johti hän, Varso- 
vassa olevan sotaneuvoston jäsen, venäläisiä sotavoimia I 
maailmansodan itärintamalla saksalaisia ja itävaltalaisia jouk- 
koja vastaan. Tosin hän ei ollut ainoa kenraalin arvoon kohon- 
nut |aktiivipalveluksessa ollut suomalaissyntyinen upseeri. 
Tämä loistava ura katkesi v:n 1917 vallankumoukseen, joten 
ei ole merkillistä, että Mannerheim ei vain v:n 1905 ja v:n 
1917 vaiheilla leimaa suoraviivaisesti kaikkia tsaarin itsevaltaa 
vastaan nousseita väestöryhmiä roskaväeksi, vaan tekee sen 
myös katkeruudella vielä v. 1950. Rodziankon mukaan Karl 
KarlovitS kulki v. 1917 ympäri kuin tiikeri kylärakkien jou- 
kossa eikä rakastanut seuraa. 


Olot hyvät — toiveet toteutuneet 


Muistelmissaan Mannerheim tilittää suhdettaan tsaarin ai- 
kaan seuraavasti: 

”Kun silmäilen taaksepäin tuohon aikaan, minkä olin kul- 
kenut tsaarin univormussa, myönsin kiitollisena, että toiveeni 
olivat täysin toteutuneet. Olin päässyt suurempiin oloihin, 
jotka olivat tarjonneet väljempiä näköaloja kuin mihin minulla 
1800-luvun viimeisillä vuosikymmenillä olisi ollut mahdolli- 
suutta Suomessa.” Hän mainitsee, miten v. 1887, jolloin hän 
astui Venäjän armeijaan, Venäjä oli valtansa huipulla. Luja- 
tahtoinen Aleksanteri II ilmensi olemuksessaan valtakuntaa, 
joka tuntui turvalliselta ja varmalta ja jonka mahti oli paljon 

Karl Karlovitös H.M. keisarinna Maria Feodorovnan chevalier- 
kaartin upseerina v. 1892 eskadroonan vahtimestarin, aliupseerin 
ja ratsupalvelijan seurassa. 


yläpuolella muiden suurvaltojen. Hän oli kuin luotu yksin- 
valtiaaksi, joka ohjasi jättiläisvaltakuntaansa antamatta ke- 
nenkään vaikuttaa itseensä. Tsaari oli itse Venäjän henkilöi- 
tymä. Valtakunnan perustuslain nojalla keisarilla oli ehdoton 
valta. 


Edelleen Mannerheim on sitä mieltä, ettei tsaarin Venäjä 
ollut poliisivaltio. Kansalaisten yksityiselämään sekaantuminen 
oli siellä vähäistä. Tsaarinajan tuomiot vastustajille olivat hu- 
maanisia ja yritteliäs karkotusvanki saattoi hyvinkin päästä 
uuden elämän alkuun ja hankkia itselleen jopa varallisuutta. 
Tavallisen kansan, vailla alkeellisempiakin oikeuksia olevan 
teollisuustyöväestön ja talonpoikaiston Venäjä, kansojen van- 
kila, missä kymmeniä vähemmistökansallisuuksia eli orjuu- 
dessa, oli hänelle tuntematon käsite. Hän ei ymmärtänyt edes 
maailmankatsomukseltaan vankasti porvarillisen väestön tsaa- 
rinvastaista asennetta, puhumattakaan vallankumouksellisesta 
työväestöstä ja talonpoikaistosta. 


”Mannerheim on palannut ja tarvitsee työtä” 


Kenraali, joka siirtyi Suomeen vasta kuudennellakymmenen- 
nellä ikävuodellaan, oli maan oloista vieraantunut. Niin totea- 
vat lukuisat elämäkerta- ja muistelmakirjoittajat. Heistä vii- 
meisin ja varmasti myös objektiivisin, kenraali Erik Heinrichs 
tiivistää tämän tosiasian seuraaviin sanoihin: ”Keisarin palve- 
luksessa olevana upseerina hän oli jäänyt niiden unelmien ja 
pyrkimysten ulkopuolelle, jotka olivat juuri menneinä vuosi- 
kymmeninä antaneet sisällön ja värin hänen omalle sukupol- 
velleen samoinkuin nuoremmillekin.” Kai Donnerin mukaan 
Mannerheimin Suomeen kutsumista ajateltiin syksyllä 1917 
silloisen Svinhufvudin hallituksen suunnitellessa sotilasdikta- 
tuurin perustamista. Hallituspiireissä eräät henkilöt pitivät 
häntä kuitenkin liian suuressa määrin venäläisenä tai venäläis- 
tyneenä kenraalina, jonka nimittäminen kyseiselle paikalle ei 

olisi ollut omiaan rauhoittamaan levottomia aineksia. Sisällis- 
sodan esivaiheissa suojeluskuntajoukkojen ylipäälliköksi ni- 
mettiin aluksi toinen tsaarin kenraali Claes Charpentier, jonka 
valinnan perusteina virallisluontoinen Suomen vapaus- 
sota-teos mainitsee myös sen, että hän osasi suomen kieltä, 
mikä taito oli harvinainen Venäjällä palvelleiden suomalaissyn- 
tyisten upseerien keskuudessa. Charpentier arvostettiin ete- 
väksi sotilaaksi, mutta häneltä puuttui valitsijainsa käsityksen 
mukaan tarpeellista lujuutta. 


Ministeri Carl Enckell kertoo kiintoisissa muistelmissaan, 
miten hän vuodenvaihteessa 1917—18 tapasi Mannerheimin 
serkun Jacob von Julinin, jonka lausui: ”Meidän on ehdotto- 
masti hankittava paikka Mannerheimille, joka on palannut 
Venäjältä ja tarvitsee työtä.” (Carl Enckell: Poliittiset muis- 
telmat II, s. 332). Kun Mannerheim sitten peri Charpentier'in 
paikan ja julistettiin ylipäälliköksi Svinhufvudin hallituksen 
päätöksellä, ilmeni toistuvia ristiriitoja myös suomalaisten 
konservatiivisten poliitikkojen kanssa. Niitä valottaa osaltaan 
myös mainitun hallituksen ministeri Onni Talas. Hänkin 
muistuttaa, miten hallituksen ympärille ryhmittyneet piirit 
olivat johtaneet passiivista vastarintaa tsaaria vastaan silloin, 
kun Mannerheim palveli Venäjän armeijassa. Siksi he tunsivat 
kansamme paremmin kuin Mannerheim, jolle itsenäisyyskysy- 
myksen tunteminen oli huomattavan vieras. Vielä Talas lukee 
heidän itsenäisten luonteidensa ansioksi sen, etteivät he aina 
halunneet taipua Mannerheimin diktatoriseen menettelyyn. 
Edvard Hjelt meni ehkä kaikkein pisimmälle, kun hän väit- 
täessään, ettei Mannerheim Venäjällä palvellessaan ollut teh- 
nyt mitään maansa hyväksi myös julisti, ettei Mannerheim 
punaisia vastaan taistellessaan paljastanut selvästi kantaansa 
Venäjään nähden. (Onni Talas: Suomen itsenäistyminen ja 
Mannerheimin muistelmat, s. 33, 59, 60). 

Paikallinen kapina — tällä kertaa Suomessa 


Tämä arvio onkin totuudenmukainen, sillä Mannerheimin 
monista lausunnoista ja asennoitumisista ilmenee, että hänen 
osaltaan kyseessä oli ”laillista” valtaa vastaan nousseiden kapi- 
noitsijoiden kukistaminen ja kurittaminen. Tällaisia kapinallisia 
olisi yhtä hyvin voinut olla Puolassa, Baltian maissa tai 
muissa Venäjän provinsseissa. Sillä kerralla niitä oli Suo- 
messa. Sotatoimien alkaessa Mannerheim kohdisti julistuksensa 
urhoollisen Venäjän armeijan sotilaille ja tiedotti, ettei kysy- 
myksessä ollut sota Venäjää vastaan, vaan yksinomaan tais- 
telu kapinaan nousseita oman maan kansalaisia vastaan. Hän 
keräsi päämajaansa niin runsaasti suomalaissyntyisiä tsaarin- 
upseereja, että sitä arvosteltiin valkoisen armeijan keskuu- 
dessa liian venäläiseksi. Ylipäällikön hyvinvoinnista huolehti 
venäläinen sotilaspalvelija ja kunniasanallaan sodan ulko- 
puolella pysyttelemään sitoutuneet venäläiset upseerit asuivat 
vapaasti Vaasan hotelleissa. Ylipäällikkö ja hänen lähimmät 
miehensä eivät osanneet suomea, mikä myös korosti johdon 
ulkomaalaista leimaa. 


Venäläisiä joukko-osastoja ei sisällissodassa punaisten puo- 
lella ollut, tämä myönnetään jo nyt yleisesti. Niitä yksityisiä 
venäläisiä, jotka liittyivät punakaartiin. Mannerheim halusi 
rangaista mitä ankarimmin. Hän vaati kenttäoikeuksien aset- 
tamista, joissa venäläiset ensin asetettaisiin syytteeseen, minkä 
jälkeen heidät ammuttaisiin. (Kai Donner). Vaasan hallitus 
asettui vastahankaan, koska Venäjä ja venäläiset eivät kos- 
kaan olleet julistaneet minkäänlaista sotaa Suomea vastaan 
ja sisäisen sodan aikana ei maata voida julistaa sotatilaan eikä 
myöskään perustaa kenttäoikeuksia. Tästä huolimatta eri puo- 
lilla rintamaa toimineet kenttäoikeudet toimivat päällystön 
vastuulla. Kai Donnerin mukaan niissä oli suuri isänmaallinen 
vaikutus. Mannerheim itse puuttui niiden työskentelyyn Vii- 
purin valtauksen jälkeen. Silloin oli ilmeisesti erehdyksessä 

ammuttu summittaisesti suuri joukko venäläisiä, joiden jou- 
kossa oli myös valkoisille myötämielisiä henkilöitä. Tämän 
välikohtauksen johdosta ylipäällikkö antoi käskyn vankien 
ampumisen lopettamisesta. 


Toive saada vaikuttavasti toimia tsaarin paluun 
puolesta 


Mannerheim, joka sisällissodan päättymisen jälkeen vaati 
valkoisen armeijan nimissä monarkian palauttamista ja korosti 
lausunnoissaan, että lapsuudestaan asti tehtävään kasvatettu 
valtionpäämies on paljon edellä henkilöä, jota ei milloinkaan 
oltu valmennettu tähän tehtävään, joutui olosuhteiden pakosta, 
suurvaltojen poliittisten voimasuhteiden muututtua, vahvista- 
maan tasavaltalaisen hallitusmuodon v. 1919. Toiveitaan ja 
uskoaan vanhaan tsaarin Venäjään hän ei kuitenkaan menet- 
tänyt. Hän oli vilkkaasti yhteydessä tsaarinvallan palautta- 
miseen tähtäävien eri kenraali- ja aatelisryhmien kanssa. Hän 
neuvottelli englantilaisten kanssa ehdoista, joilla suomalaiset 
sotajoukot osallistuisivat Pietarin valloitukseen. Tosin Suo- 
messa Winston Churchillin lähettämänä sotilaallisena edusta- 
jana ollut kenraali Cough tiedotti käsityksenään, ettei Man- 
nerheimiin voinut luottaa. Hänen luonteensa herätti epäluuloa. 
Mannerheim oli entinen tsaarin palvelija, joka halusi palauttaa 
tsaarin vallan (Onni Talas s. 78). 

JudenitSin suuren Pietaria vastaan kohdistuneen hyökkäyk- 
sen alkuvaiheessa Mannerheim vaati kuulussa avoimessa kir- 
jeessään tasavallan presidentiltä Stählbergilta yhtymistä tähän 
hyökkäykseen. Hän perusteli sen välttämättömyyttä väittä- 
mällä bol$evikkivallan kukistumisen olevan vain ajan kysymys 
ja Pietarin kukistumisen Suomen kädessä sekä suomalaisten 
joutuvan kiusalliseen asemaan, jos he eivät ole mukana sitä 
kaadettaessa. Uusi Suomi yhtyi 2. 11. 1919 varauksetto- 
masti tähän vetoomukseen korostaen, että Mannerheim oli 

osannut antaa erinomaisen vakuuttavan ilmaisun sille käsityk- 
selle, jota melkoinen osa kansastamme on koettanut voimiensa 
mukaan ajaa. Tsaarin vallan palauttamiseen pyrkivät piirit 
olivat siihen mennessä antaneet uusia lupauksia Mannerhei- 
mille. Olipa suostuttu jopa suomalaisten osallistumiseen Pie: 
tarin miehitykseen sodan jälkeen (Donner s. 237). 

Onni Talas, joka silloin ja aina kuolemaansa asti kuului 
Uuden Suomen piiriin, tosin mainitsi v. 1953 Mannerheimin 
käsitysten olleen perusteettomia: ”Mannerheimin optimismissa 
bolsSevikkivallan kukistumismahdollisuuksista voitaneen nähdä 
entisen tsaarin armeijan upseerien toiveajattelua saada vai- 
kuttavalla tavalla myötävaikuttaa tsaarinvallan kukistajien 
häviössä.” 

Ehkä myös se, että Mannerheimin taloudellista asemaa ei 
heti välittömästi järjestetty hänen mielestään tyydyttävälle 
kannalle, innoitti häntä käymään jatkuvia neuvotteluja Pieta- 
rin valloitus- ja Itä-Karjalan miehityssuunnitelmien laatijoiden 
kanssa. Tosin kyllä Rodzianko tietää, ettei Karl Karlovit$ välit- 
tänyt sanottavasti rahasta, mikä oli kertojan mukaan ainoa 
venäläinen luonteenpiirre hänessä. Hän ei ollut upseeritoverei- 
hinsa rinnastettava varoissaan. Kaksi kelpo ratsuhevosta ja 
univormu riittivät. Rahapulaa hän ei kuitenkaan tuntenut, 
koska hänellä ei koskaan ollut aikaa rahan käyttöön. 

Carl Enckellin mukaan Mannerheimin asenteet v:n 1919 
vaiheilla määrääntyivät tuntuvalta osaltaan ataloudellisista 
syistä. Hän ei vielä ollut saanut 7,5 miljoonan silloisen markan 
kansalaislahjaa. Siksi hän valitteli toimeentulohuoliaan. Enckell 
lohdutteli, että hänelle kyllä tullaan järjestämään paikkoja 
teollisuusyritysten ja pankkien johdossa, joten levottomuuden 
aihetta ei ole. Mannerheimin talous kyllä tässä vaiheessa jär- 
jestettiin, mutta koska viimeisin elämäkerran laatija Erik 
Heinrichs puhuu pankkinotariaatista, joka hoiti Mannerheimin 
usein varsin hankalia asioita, saattaa Rodziankon käsitys olla 
oikea. Onni Talas vuorostaan viittaa tässä yhteydessä hänen 


108 


mielestään esimerkilliseen Svinhuvudiin, joka taloudellisia 
huoliaan nurkumatta ja lahjoja kaipailematta vetäytyi maa- 
tilalleen ja pienen eläkkeen lisäksi hankki tuloja tekemällä 
kirjoitustöitä entisille alaisilleen. 


Loppuun saakka uskollinen 


Vuosikymmenet, neuvostovallan jatkuva lujittuminen, tämän 
valtavan maan tieteen, tekniikan kehittyminen, kansan sivistys- 
ja kulttuuritason kohoaminen, eivät muuttaneet Mannerheimin 
perinnäisiä Nikolai II:n kauden käsityksiä. Suomen talvisodan 
alkaessa hän julisti tämän yhteenoton v:n 1918 sodan jatkoksi 
ja loppunäytökseksi. V. 1941, kun maamme uudelleen liitettiin 
II maailmansotaan, puhuttiin Mannerheimin päiväkäskyssä Itä- 
Karjalan valloittamisesta samaan tapaan kuin JudenitSin päi- 
vinä. Lisäksi siitä huokui vanhan itsevaltiusajan sotapäällikön 
tyyli, miehen, joka ei ole luvannut panna miekkaansa tuppeen 
ennen tämän tavoitteen saavuttamista. 

Historia toistui. Monarkian vannoutunut kannattaja Man- 
nerheim joutui v. 1919 yleispoliittisen tilanteen muututtua alle- 
kirjoittamaan valtionhoitajana tasavaltalaisen hallitusmuodon 
ja luovuttamaan paikkansa häneen rinnastettuna tuntuvasti 
demokraattisemmille Suomessa kouliintuneille voimille. V. 
1944—45 Mannerheim joutui ensin allekirjoittamaan välirau- 
hansopimuksen ja sitten lopullisen rauhansopimuksen sen val- 
tion kanssa, jolle hän oli julistanut ikuista sotaa ja vihaa. 
Kun hän tasavallan presidentin ominaisuudessa, maan ulko- 
politiikan ylimpänä johtajana, joutui käsittelemään Neuvosto- 
liiton kanssa solmittavaa ystävyys- ja avunantosopimusta, 
nousi jälleen esiin vanha tsaarinupseeri. ”Jos Venäjällä vallit- 
sisi entinen komento tai tavallinen hallitus, niin tämä olisi 
itsestään selvä ratkaisu”, lausui hän Heinrichsin mukaan. Laa- 
tiessaan muistelmiaan, jotka syntyivät hänen viimeisinä elin- 
vuosinaan, tilittää hän asennoitumistaan ja lohduttautuu, ettei 


109 


vastuu siitä voi langeta sen maan kannettavaksi, jossa olen 
toiminut. Sen sijaan, toteaa hän, se saattaa minut avoimeen 
ristiriitaan Neuvostoliiton kanssa. ”Mutta minun asenteessani 
ei ole bolsevikkikumouksesta lähtien mitään uutta, mitä Neu- 
vostoliitto ei tiedä”, ilmoittaa hän eräälle ruotsalaiselle ystä- 
välleen kirjoittamassaan kirjeessä. Noiden rivien, edellä seloste- 
tun ja kaiken muun pohjalla, mitä Mannerheimista tiedämme, 
voimme arvioida, onko hän ollut myönteinen tekijä kansamme 
historiassa ja, mikä tärkeintä, ovatko Mannerheimin mieli- 
piteet, asenteet ja kannanotot sellaiset, että niiden pohjalla 
voidaan jatkuvasti viitoittaa linjaa kansakuntamme politiikalle. 
Mannerheim kuuluu valtakuntaan, jota ei enää ollut lokakuun 
vallankumouksen jälkeen. Järjestelmä, joka luhistui silloin, 
oli aikansa elänyt, eikä kelpaa esikuvaksi maamme tulevai- 
suutta rakennettaessa. 


C. G. Mannerheim Adolf Hitlerin ja presidentti Risto Rytin 
seurassa Suomessa viime sodan aikana. 

(Ajankuvat n:o 12 —1962) 


Buharin 
vallankumousmiehen 
värikäs traaginen tarina 


John Reed, loistavatyylinen ja dynaaminen vallankumouk- 
sen kuvaaja, mainitsee tunnetussa ja klassisena historiaan 
jääneessä vuoden 1917 lokakuun reportaasissaan 10 päivää, 
jotka järisyttivät maailmaa, miten hän eräällä 
rautatieasemalla Pietarin ja Moskovan välillä näki ensimmäi- 
sen kerran Buharinin. Lyhyt punapartainen mies, jolla oli 
fanaatikon silmät ja josta oli sanottu, että hän oli paljon 
enemmän vasemmalla kuin Lenin, niin luonnehti tämä varta 
vasten vallankumousta silminnäkijänä katsomaan tullut ame- 
rikkalainen sanomalehtimies NIKOLAI IVANOVITS BUHARI- 
NIN. Tapaaminen oli satunnainen. Punakaartilaisia täyteen 
sullottu tärisevä ja pysähtelevä juna oli purevan kylmänä yönä 
seisahtunut nimettömälle asemalle. John Reedin silmät erotti- 
vat joukosta silloin vielä muualla maailmassa ja Venäjälläkin 
verrattain tuntemattoman vallankumousmiehen, jota lännessä 
nimitettiin summittaisesti Venäjän Marat'iksi. 

Nikolai Buharin syntyi Moskovassa syyskuun 27 p:nä 1888. 
Kuten lukuisat muutkin tsaari-Venäjän kumoukselliset hän pol- 
veutui sivistyneistöperheestä. Isä oli Moskovan yliopiston pro- 
fessori. Nuori Nikolai Buharin yritti myös lukea lakia Mosko- 
van yliopistossa, mutta toistuvat vangitsemiset ja karkotukset 
tekivät sen mahdottomaksi. Hän liittyi bolsevikkeihin vuonna 
1906. 

Nikolai Buharin 


Maanpakolainen 


Ennen karkaamista Siperiasta ja siirtymistä maanpakoon 
aluksi Ruotsiin hän oli tsaarin vankiloissa kahteen otteeseen. 
Erääksi karkotuspaikaksi hänelle määrättiin Arkangelin ku- 
vernementti. Vuosina 1911—1917 hän oleskeli useissa Euroopan 
maissa ja Yhdysvalloissa. Itävallassa ollessaan hän tutustui 
lähemmin Leniniin. Pakolaiselämä Itävallassa, kuten myöhem- 
min muissakin maissa, päättyi vangitsemiseen ja karkotuk- 
seen. Niinpä hänelle kertyi kokemuksia myös Saksan ja Ruot- 
sin vankiloista. 

Ulkomailla ollessaan Buharin osallistui aktiivisesti vallan- 
kumoukselliseen liikkeeseen. Poliittisen työväenliikkeen silloi- 
nen kansainvälinen järjestö — II Internationaali — hajosi 
ensimmäisen maailmansodan syttyessä. Kun marxilainen so- 
danvastaisella kannalla ollut vasemmisto aloitti yhteistoimin- 

nan, oli mukana myös Nikolai Buharin. Nimimerkki Nota 
Bene tuli tunnetuksi useiden aikakauslehtien palstoilla. Ju- 
gendInternationale, ruotsalainen Stormklockan, 
norjalainen Klassekampen, New Yorkissa ilmestynyt 
Novyi Mir ja monet muut julkaisut olivat niinä vuosina 
hänen fooruminaan. 


Vuoden 1917 helmikuun vallankumous avasi hänelle, kuten 
muillekin tsaarin terroria paenneille ja karkotetuille, paluu- 
tien kotimaahan. BolSevikkien valtaannousun jälkeen hän tuli 
laajojen joukkojen tietoisuuteen kommunistisen puolueen joh- 
don jäsenenä, Pravdan päätoimittajana, Kommunistisen Inter- 
nationaalin (Komintern) johdon puheenjohtajana sekä marxi- 
laisena teoreetikkona. Päivänpolitiikan ohella hän hoiti profes- 
suuria yliopistossa sekä lyhyessä ajassa kirjoitti lukuisia 
marxilaisuutta eri puolilta valottavia teoksia, joista tunnetuim- 
piin kuuluu Kommunismin aapinen ja laaja Mate- 
rialistinen historiankäsitys. Hän oli mukana lu- 
kuisten tieteellisten ja ideologisten julkaisujen toimituskun- 
nissa BolSaja sovjetskaja ensyklopedija mu- 
kaan luettuna. Monia hänen tämän kauden artikkelejaan jul- 
kaistiin myös Suomen vasemmistolehdistössä. Samoin muuta- 
mia hänen teoksistaan kuten, Kommunismin aapinen, 
ilmestyi myös suomenkielisenä. 


Leninin aikalainen 


Myöhemmin 1930-luvulla, kun Buharinin poliittinen ura oli 
jo katkennut, korostettiin Neuvostoliittoon kriitisesti asen- 
noituvissa piireissä, että hän kuului Leninin vanhaan kaartiin. 
Kieltämättä Buharin oli Leninin aikalainen ja toimi vuosia 
yhteistyössä hänen kanssaan. Älköön kuitenkaan unohdettako, 
että Buharin oli Leniniä 18 vuotta nuorempi. Buharinin synty- 
män aikoina Lenin karkotettiin Kasanin yliopistosta vallan- 
kumouksellisen toiminnan vuoksi. Silloin kun Buharin nuorena 

ylioppilaana. liittyi bolSevikkeihin, oli Lenin jo kokenut polii- 
tikko ja syvällinen marxilaisuuden tuntija. 

Jo ennen Lokakuun vallankumousta Lenin ja Buharin olivat 
vastakkain moneen otteeseen marxilaisen teorian ja käytännön 
kysymyksissä. Useissa kirjoituksissaan Lenin käsitteli Buha- 
rinia suoraviivaisen kovakouraisesti, mm. silloin, kun hän 
vuonna 1916 luonnehti Buharinia ”politiikassa pirun epävakai- 
seksi” ja juorujen suhteen herkkäuskoiseksi, jonka vuoksi sota 
ajoi hänet puolianarkistisiin aatteisiin. Leninin v. 1922 kom- 
munistisen puolueen kongressille osoittama kirje tuli laajan 
huomion kohteeksi 1950-luvun jälkipuoliskolla käsiteltäessä 
yksilönpalvontaa ja sen kielteisten vaikutusten poistamista. Kir- 
jeessä, johon sisältyy myös Leninin analyysi Stalinin myön- 
teisistä ja kielteisistä puolista, Lenin mainitsee Buharinista ja 
Pjatakovista, että nämä ovat hänen mielestään etevimmät voi- 
mat (nuorista) ja heihin nähden olisi otettava huomioon seu- 
raavaa: ”Buharin ei ole ainoastaan puolueen mitä arvokkain 
ja mitä suurin teoreetikko, vaan häntä pidetään myöskin syys- 
tä koko puolueen lemmikkinä, mutta hänen teoreettiset katso- 
muksensa voidaan vain hyvin suurin epäilyksin laskea täysin 
marxilaisiksi, sillä hänessä on jotain skolastista (hän ei ole 
opiskellut eikä luullakseni koskaan täysin ymmärtänyt dialek- 
tiikkaa).” 


Sympaattinen ihminen 

Buharinin nimittäminen puolueen lemmikiksi johtui osaltaan 
siitä, että aikalaisten kuvausten mukaan hänen luonteessaan 
oli lapsenomaista herkkyyttä. Hän oli ihmisenä sympaattinen. 
Jopa vastustajatkin puhuivat hänen persoonallisesta charmis- 
taan. Vaikka hän väitteli toistuvasti kiivaassa äänilajissa 
Leniniä vastaan, joka vuorostaan vastasi hänelle opettajan 
ankaralla sävyllä, ei tämä jatkuva polemiikki turmellut heidän 
ystävällisiä välejään. Edellä siteerattu Leninin kirjeen kat- 
kelma vahvistaa tätä käsitystä. 

Buharinin ja muiden marxilaisten teoreetikkojen välisten 
eriävien käsitysten selvittely vaatisi laajan tutkimuksen. Hänen 
monista teoksistaan, mm. vuonna 1921 valmistuneesta Mate- 
rialistisesta historiankäsityksestä ilmenee, 
miten hän pyrki luomaan uutta ja kehittämään marxilaista teo- 
riaa. Mainitun kirjan esipuheessa hän selittää poikkeavansa 
vain harvoissa olennaisissa kohdissa yleisistä kysymyksen 
asetteluista ja muutamissa hän ei rajoitu vain tuttuihin lau- 
seisiin vaan täydentää niitä edelleen. Olisi merkillistä, jatkaa 
hän, jos marxilainen teoria ikuisesti polkisi paikallaan. 


Tyylitaituri 

Kirjoittajana hän oli sellainen tyylitaituri, että vastustajat- 
kin mainitsevat suoranaisesta eleganssista, jolla hän marxis- 
mia selostaa. Kommunismin aapisen alkusanat, joissa 
hän omistaa teoksen ”teräksen lujalle, proletaarisen luokar 
koko suuruuden ja mahtavuuden, sen sankaruuden, sen luokka- 
järjestyksen selvyyden, pääomaan kohdistuvan kuolettavan 
vihan ja uuden yhteiskunnan luomiseen suuntautuvan mahta- 
van innon itseensä sisällyttävälle maineikkaalle kommunisti- 
selle puolueelle ..., joka hallitsee suunnattoman maan valtiota 
ja lastaa halkoja lauantaitalkoissaan valmistaen ihmiskunnan 
sunnuntaipäivää ...”, ovat tyypillistä Buharinia. 

Hän kirjoitti lennokkaasti, mutta kuten aikalaiset sanoivat, 
hänen teoreettiselle ajattelutavalleen oli ominaista oikullisuus 
ja pyrkimys paradoksien asettamiseen, Erityisesti hänen taide- 
ja kulttuurikysymyksistä kirjoittamansa artikkelit ilmensivät 
laajaa lukeneisuutta. Vastustajat, jotka tiedoissa eivät olleet 
Buharinin tasolla, totesivat pisteliäästi, että hän pystyy selit- 
tämään marxilaisesti minkä asian tahansa. 

Nikolai Buharin ei ollut organisaattori, niin toteavat monet 
hänen työtoverinsa. Ehkä tämänkin vuoksi hän joutui monissa 
päivänpoliittisissa kysymyksissä vastakkain Leninin ja hänen 

edustamansa kommunistisen puolueen yleislinjan kanssa. Trots- 
kilaisten kera hän vastusti Brest-Litovskin rauhaa, mutta ajau- 
tui 1920—30-luvun taitteessa oikeisto-oppositioon. Silloiset 
erimielisyydet keskittyivät pääasiallisesti maatalouden kollek- 
tivisointiin ja kärjistyivät niin, että Buharin joutui vuonna 
1929 jättämään Pravdan päätoimittajan paikan. 

Hänen poliittinen uransa ei kuitenkaan päättynyt siihen. 
Todettuaan itse olleensa väärässä, hän osallistui edelleen yh- 
teiskunnalliseen elämään johtavilla ja vastuunalaisilla pai- 
koilla. Hänet valittiin Neuvostoliiton Tiedeakatemian jäseneksi 
ja vuonna 1931 hän osallistui maansa edustajana tiedemies- 
konferenssiin Lontoossa. Aina vuoteen 1937 asti hän työsken- 
teli neuvostohallituksen äänenkannattajan Izvestijan toimituk- 
sessa. 


Tuholaisprosessi 


Niinä vuosina Neuvostoliitossa alkoivat suuret tuholaispro- 
sessit, jotka ovat tulleet täysin uuteen valoon Neuvostoliiton 
kommunistisen puolueen XX kongressin jälkeen. Lähinnä Sta- 
linin raskaiden virheiden vuoksi niissä tuhottiin lukuisia syyt- 
tömiä kansalaisia. Tutkimuksissa ja oikeudenkäynneissä käy- 
tettiin sosialistisen laillisuuden vastaisia menetelmiä. Nikolai 
Buharin joutui oikeuden eteen maaliskuun 2. päivänä 1938 
monien historiallisten tapausten näyttämönä olleessa Ammatti- 
liittojen talon pylvässalissa. Kiivaana ja karkeasanaisena syyt- 
täjänä esiintyi Andrei VySinski, jonka tilillä on jälkikäteen to- 
dettu olevan useita vakavia rikkomuksia hänen johtaessaan 
oikeusprosessia niin, että se vääjäämättä johti ennakolta suun- 
niteltuun tulokseen, syytettyjen tuomitsemiseen hinnalla millä 
hyvänsä. 

”Tällainen on Buharin — tämä ulkokultainen, petollinen, vie- 
kas olento. Tämä hurskaan petomainen ja arvokkaan pahan- 
suopa ihminen, tämä ketun ja sian kirottu sekasikiö...”, 

julisi VySinski väittäessään Buharinia muiden syytettyjen 
ohella kansainvälisen fasismin palveluksessa olevaksi vakoili- 
jaksi ja synnyinmaansa pettäjäksi. On ymmärrettävää, että 
silloin julkaistut oikeudenkäyntiselostukset eivät vastaa tämän 
päivän totuutta, eikä tapahtumien yksityiskohdista toistaiseksi 
ole tietoja käytettävissä. Kuitenkin niiden mukaan Buharin 
kielsi jyrkästi kaikki vakoilusyytökset. Hänen väitettiin ensi- 
sijaisesti olleen yhteydessä puolalaiseen tiedustelupalveluun. 
Purevana väittelijänä hän erosi muista syytetyistä siten, että 
hän ajoittain päättävästi purki mieltään tilannetta hallitsevaa 
VySinskiä vastaan. ”Pyydän oikeutta selittämään Buharinille, 
ettei hän ole täällä filosofina vaan rikollisena ja hänen olisi 
pidättäydyttävä puhumasta Hegelin filosofiasta”, jyrisi VySin- 
ski, kun Buharin totesi sanan ”tämä” Hegelin logiikan mukaan 
kaikkein vaikeimmaksi. 

Maaliskuun 13. päivän aamuna luettiin Korkeimman Oikeu- 
den Sotilaskollegion tuomio. Syytetyistä, joita oli kaikkiaan 21, 
tuomittiin 18 kuolemaan. Viimeksi mainittuihin kuului Nikolai 
Buharin, jonka elämä päättyi 15. 3. 1938. Vuosien vieriessä 
hänen osuuttaan Neuvostoliiton historiassa voidaan tarkastella 
entistä kiihkottomammin ja laajemmasta perspektiivistä. Vii- 
me päivinä Neuvostoliitossa on todettu Stalinin kauden oikeu- 
denloukkauksia selviteltäessä, että hänet tuomittiin monien 
muiden ohella väärin perustein. 

(Kommunisti n:o 5—1959) 


Suomen työväenliikkeen 
varhaishistorian aineksia 
porvarillisessa lehdistössä 

1800-luvulla 


Selviteltäessä sosialismin leviämistä Suomeen tuodaan taval- 
lisesti esiin työläisten kisällimatkat Skandinaviaan ja Saksaan 
sekä 1890-luvu jo luokkataisteluun heränneiden, etumaisten 
työläisten pyrkimykset tutustua sosialismiin. Viimeksi mainit- 
tuja ilmensi ennen kaikkea Helsingin Työväenyhdistyksen pu- 
hujaseura, missä liikkeen nouseva johtajapolvi tutkiskeli so- 
sialismin aakkosia. 

Miten vaikuttivat porvarillisten suomen- ja ruotsinkielisten 
sanomalehtien ulkomaiden sosialistista työväenliikettä selos- 
tavat kirjoitukset, sitä ei ole yleensä työväenliikkeemme var- 
haisvaiheita selviteltäessä käsitelty. Etsittäessä ensimmäisiä 
maassamme julkaistuja sosialismia selostavia kirjoituksia pi- 
detään tavallisesti lähtökohtana siirtymistä wrightiläisyydestä 
luokkataistelulinjalle, siis 1890-luvun jälkipuoliskoa. Silloin to- 
della saatettiin julkisuuteen ensimmäiset myönteiset mielipi- 
teenilmaukset sosialismin puolesta, joskin esim. v. 1895 perus- 
tettu Työmies alkuvaiheessa varovaisuussyistä kielsi jyrkästi 
olevansa sosialistinen lehti. 

Porvarillisella taholla aloitettiin sosialismin käsittely lehdis- 
tössä pyöreästi 120 vuotta sitten. Vuosikymmeniä ennen wrigh- 
tiläistä työväenliikettä lehdistössä selostettiin verrattain laa- 
jasti, mutta tietenkin väritetysti työväenliikkeen toimintaa Eu- 
roopan kehittyneimmissä maissa. ”Kaarle” Marx ja hänen 

I Internationaalensa ei tullut ensimmäistä kertaa suomalaisten 
sanomalehtien palstoille itsenäistyneen työväenliikkeen aloit- 
teesta vaan porvarillisten piirien toimesta. 

Työväestö oli valtaosaltaan suomenkielistä. Siksi ruotsalai- 
sissa lehdissä olleet sosialismia ja työväenliikettä käsitelleet 
kirjoitukset jäivät sen taholta tutustumista vaille. Taloudelli- 
nen asema ja kehitystaso eivät vielä 1860—70-luvulla edellyt- 
täneet suomenkielisen sanomalehden tilaamista. Vain pienehkö 
vähemmistö näiden vuosikymmenien palkkatyöläisistä oli ta- 
valla tai toisella niin sanomalehden tuntumassa, että luki sitä 
itse tai kuunteli sen ääneenlukua enemmän tai vähemmän 
säännöllisesti. Sittenkin, vaikka teemme nämä varaukset, he- 
rää kysymys, eivätkö porvarillisen lehdistön yksityiskohtaiset 
kuvaukset esim. lakkoliikkeistä ja vihattujen sosialistien vaa- 
timuksista ulkomailla, herättäneet kaikesta porvarillisten sa- 
nomalehden toimittajain päivittelystä huolimatta myönteistä 
vastakaikua Suomessa. Eivätkö nämä eräissä tapauksissa ver- 
rattain laajat kirjoitukset antaneet vaikutteita? Voisi olettaa, 
että patriarkaalliset isännät ja käsityöläismestarityönantajat 
lukivat ja luetuttivat niitä työläisillään opettavassa tarkoituk- 
sessa. Eivätkö pieniin palkkoihin ja pitkään työpäivään sekä 
muuhun kurjuuteen tuskastuneet työläiset joskus arvelleet, 
vaikkapa Uudesta Suomettaresta lukemansa tai kuu- 
lemansa pohjalla, että myös meillä olisi työläisten lähdettävä 
liikkeelle ruttotautiin ja kaikkeen vähintään yhtä pahaan ver- 
ratun ”Internationale yhtiön” tunnuksilla? 

Vaikka näitä olettamuksia ei voidakaan mitenkään todistaa, 
saatamme olla varmoja siitä, että porvarillinen lehdistö näin 
levitti jonkin verran sosialistisen työväenliikkeen ohjelman ja 
taistelutoimenpiteiden tuntemusta. Sosialismin leviämisestä 
työläisten keskuuteen tätä tietä voimme siis esittää vain olet- 
tamuksia, mutta melkoisella varmuudella voimme sanoa 
wrightiläisen työväenliikkeen riveissä toimineiden porvareiden 
saaneen intoa sosialismin vastaisuudelleen juuri porvarillisen 


120 


lehdistön kautta. Näkyvimmät heistä olivat ryhmittyneet 
Uuden Suomettaren ja Kirjallisen Kuukauslehden 
ympärille. Vaikka ensimmäisten työväenyhdistysten vuosiker- 
tomukset ja muu kirjallisena jälkipolville säilynyt aineisto ei 
kerro tästä mitään, niin varmasti mainitut sivistävien ja opet- 
tavien esitelmien järjestäjät, laulu- ja soittokuntien perusta- 
jat sekä työnantajain ja työläisten välisen sopusoinnun julis- 
tajat olivat lukeneet ja kuulleet Marxin ja kumppanien Inter- 
nationaalesta. Sitä vastaan he toimivat kuka enemmän kuka 
vähemmän määrätietoisesti. 


Utopismia Porvoosta 


Pieni P. Widerholmin julkaisema Borgä Tidning oli 
ensimmäinen sanomalehti, joka maassamme julkaisi laajem- 
man artikkelin sosialismista. Mainitun lehden numeroissa 35— 
36 v. 1840 oli etusivun kirjoituksena ”Saint Simonismen och 
Socialismen” (Saintsimonismi ja sosialismi). Sosialismi kuvat- 
tiin siinä sellaiseksi hirmuopiksi, jonka toteuduttua mies ja 
nainen eläisivät yhdessä vihkimättä ja uskonto hävitettäisiin. 
Paitsi Saint Simonin ja Robert Owenin utopistisia oppeja kir- 
joittaja selosti verrattain yksityiskohtaisesti Englannin sil- 
loista sosialistista liikettä, sen järjestörakennetta, agitaatiota 
jne. Nuori Saksa-liike, missä oli mukana mm. runoilija Hein- 
rich Heine, esiteltiin myös sosialistisena liikkeenä. Vaikka 
silloin vielä lapsenkengissään kulkenutta utopistisvoittoista so- 
sialistista liikettä verrattiin isoonrokkoon, joka maasta toi- 
seen leviten tekee tuhojaan, osoitti artikkeli melkoista asian- 
tuntemusta. 

11 vuotta myöhemmin sama lehti (1851, n:o 58) selosti 
muiden maiden porvarillisjohtoisia työväenjärjestöjä ja jul- 
kaisi Tukholman Työväenyhdistyksen säännöt. Lehti ei kuiten- 
kaan sen paremmin suositellut vastaavien yhdistysten perusta- 
mista Suomeen, vaan totesi varovasti, että yhdistysten hyö- 
dystä ollaan eri mieltä. 

Vapaamielinen Päivätär 


Suomalaisen sanomalehdistön aikakirjoissa vähemmän tun. 
nettu Päivätär — Viikko-Sanomia Helsingistä 
-niminen kerran viikossa ilmestynyt aikakauslehti ilmoitti ti- 
lausmainoksissaan tarkastelevansa Suomen kansan asioita va- 
paamieliseltä kannalta ja puolustavansa kaikkea, mikä ”voi 
edistyttää maanviljelystä ja teollisuutta sekä korottaa yleen- 
sä varallisuutta”. 


V. 1865 lehti numerossaan 30 julkaisi pääkirjoituksen 
”Työmiesyhdistyksistä ja niiden periaat- 
teista”. Tämä artikkeli oli todella vapaamielinen. Se julisti 
työmiesten yhdistykset, joita löytyy kaikista vapaammista 
maista ja jotka vuosi vuodelta saavat yhä suuremman mer- 
kityksen, nykyajan etevimmiksi ”ominaisuuksiksi”. Tänä vuon- 
na on useammalta haaralta kuin ennen, kirjoitti lehti, kuultu 
suurista työnseisauksista, joiden avulla työntekijät ovat yrit- 
täneet saada työnantajilta suurempaa palkkaa, ja selosti opet- 
tavaisen myönteisessä hengessä työtaisteluja. Luonnollisesti ei 
paljon auttaisi, jos yksi ja toinen luopuisi työstään, mutta kun 
yhtäkkiä esimerkiksi kaikki kaupungin ”kraatarien kisällit” 
vaatisivat palkankorotusta ja uhkaisivat muuten jättää työn- 
sä, niin se tekisi tuntuvamman vaikutuksen. Jos eivät työn- 
antajat suostu suuremman palkan antamiseen, niin ei yksi- 
kään yhdistyksen jäsen rupea sellaiseen työhön, vieläpä löy- 
tyy yhdistyksessä rahastoja, joista ne antavat apua eniten 
puutetta kärsiville, jottei hätä ja nälkä pakottaisi heitä lu- 
paustaan rikkomaan. Lehti viittasi lakkotaisteluihin Hampu- 
rissa, Pariisissa ja Englannissa, missä suuret rautatehtaat 
olivat sinä vuonna ilman työväkeä, siis lakossa. 

Yhteiskunnalla on hyötyä ainoastaan ihmisten työstä, minkä 
pitäisi olla perustana yhteiskunnan jäsenten oikeuksille. ”Tä- 
män totuuden etevin seuraus, joka myös varjelee yhtäläisyy- 
den on yleinen ääntö-oikeus tahi jokaisen täysikäisen kansa- 

laisen oikeus valita kansan edusmiehiä”. Esittäessään näin 
vallankumouksellisia ajatuksia lehti viittasi nimeltä mainit- 
semattomaan ”työmies-ystävään” ja kirjailijaan. Olipa tämä 
henkilö kuka tahansa, hän oli siis verrattain valistunut hen- 
kilö. Kirjoituksessa kuvattiin porvariston nousua Ranskan 
suuressa vallankumouksessa, missä ”raharikkaat kokosivat 
hedelmät kolmannen säädyn yhteisistä ponnistuksista”. Val- 
lassa olevat kansanluokat voivat vain kateudella katsella mui- 
den kansanluokkien edistymistä ja ne yrittävät estää siihen 
tähtäävät pyrinnöt. ”Niin näemme yleensä, että kansa saa 
riidellä itsellensä oikeuksia, jotka sitten, olkoot kuinka selviä 
hyvänsä, kutsutaan myönnytyksiksi. Vanhalla olijat tahtovat 
vaan suojella omia oikeuksiansa ja sitä yleistä tilaa, jossa 
voivat toivoa saavansa näitä suojelluiksi. Tämä on syy sii- 
hen, että nyt rahan vallan aikana useimmissa maissa vaadi- 
taan määrätty omaisuus edusmiehiksi pyrkijöiltä.” 

Edelleen vedoten mainittuun tuntemattomaan kirjailijaan 
lehti toteaa, miten myös valtiontaloudelliselta kannalta on hy- 
lättävää jättää koko valtio muutamien etuoikeuksilla varus- 
tettujen kansalaisten käsiin. Maatilojen omistajat eivät keski- 
aikana laiminlyöneet tilaisuutta veroista vapautumiseen. Mei- 
dän aikamme vallassa olevat luokat pyrkivät tullimaksuilla ja 
”muilla semmoisilla veroilla, joita käyttäjät oikeastaan mak- 
savat” (siis nykykielellä liikevaihto- ja muut välilliset verot), 
panemaan yhä suuremman verokuorman köyhien kansanluok- 
kien niskoille päästäkseen itse helpommalla. Kalliit postimak- 
sut, sanomalehtien korkeat sakot jne. ovat keinoja työväen 
sulkemiseksi pois edistyksen ja sivistyksen yhteydestä. 

Kirjoituksen loppuyhteenvedossa korostetaan, miten työ- 
väestö tarvitsee ”yhteyttä” voidakseen poistaa kaikki esteet 
ja epäkohdat, jotka sulkevat sen pois luonnollisista oikeuk- 
sistaan ja se on työmiesyhdistyksien ”periajatus”. Niiden kes- 
kuudessa voi vallita mielipide-eroavaisuuksia, mutta perusta- 
voitteet ovat samat. ”Ne ennustavat tulevaisuuden, jossa täy- 

dellinen yhtäläisyys tulee vallitsemaan ilman etuoikeuksia, 
jossa rahan itsevaltius tulee poistettavaksi samaten kuin yli- 
mysten valta ja ainoastaan työ pidettäväksi perustuksena kan- 
salaisten oikeuksiin.” — 

Tässä varauksettoman myönteisessä artikkelissa ei esiinty- 
nyt sanoja — sosialismi ja kommunismi, saneliko niiden pois- 
jättämisen ehkä varovaisuus, mutta siinä esitettiin luokkatais- 
teluhenkisen työväenliikkeen perusajatuksia 30 vuotta ennen 
maamme työväestön itsenäiseen toimintaan heräämistä. 


”Internationale yhtiö” 


Uuden Suomettaren Tukholman kirjeenvaihtaja nim. ”Juk- 
ka” selosti v. 1871 laajassa neljässä numerossa (92, 93, 95 
ja 96) pääkirjoituksen paikalla julkaistussa kirjeessään sosia- 
lismin leviämistä Euroopassa. Pariisin Kommuuni oli silloin 
vavahduttanut maailmaa eikä kirjoittaja säästänyt sanoja tuo- 
mitessaan mainitun ”sosialistisen salaliiton”, Marxin johdolla 
perustetun I Internationaalen maine oli myös kiirinyt moneen 
maahan, ja kirjoittaja puhui kauhulla ”Internationale yhtiös- 
tä”. Laajemmin kirjeenvaihtaja käsitteli sosialismin leviämis- 
tä Tanskaan ja Ruotsiin. Hän kertoi yksityiskohtaisesti Tuk- 
holman muurarien ja maalarien lakoista, miten ensin mainit- 
tujen taistelu oli päättynyt voitollisesti ja miten maalarit kar- 
kottivat eräältä työpaikalta lakonmurtajat. Näiden esimerk- 
kien valossa kirjoittaja osoitti työväenliikkeen pyrkivän ta- 
voitteisiinsa ”tulella ja miekalla”, jollei niitä hyvällä saavu- 
tettaisi. Kielteisyydestään huolimatta kirjoittaja ei voinut olla 
myöntämättä, miten ”strike” (lakko), mitä sanaa hän käytti, 
johti tuloksiin. 

Tanska kulki edellä kävijänä Pohjoismaiden joukossa sosia- 
lismin levinneisyydessä. Sitä kirjeenvaihtaja päivitteli moneen 
otteeseen 1800-luvun kankealla suomen kielellä. ”Siis lienee 
syytä tarkoin ajatella, miten sosialistojen kumoushouraukset 

voivat toivoa saavansa alaa tervemielisten tanskalaisten työ- 
miesluokasta. Yhtä kaikki uskaltavat sosialistat hyvällä toi- 
volla tarita Tanskan työväelle niin mädäntyneitä hedelmiä 
kuin suinkin.” 

Tanskalaiset ”sosialistat” olivat kirjoittajan mukaan saman 
hengen lapsia kuin tuo suuri Internationaale itse. He tuomitsi- 
vat porvarillisten piirien tarjoaman valistuksen ja julistivat: 
”Mitä työmies tarvitsee tietää on ihan toista laatua. Opeta 
hänelle, miten hän voi puolustautua isäntiensä varallisuutta 
vastaan, kerro hänelle mitä hänen veljensä muissa maissa ovat 
saaneet toimeen luokkansa hyväksi, avaa hänelle tie valtion 
hallitukseen.” Näin kirjoittaja esitteli verrattain selvästi ja 
lyhyesti sosialistien agitaatio-ohjelman. Samalla hän tosin 
leimasi vaatimukset yleisestä äänioikeudesta, koulupakosta, 
aseidenriisunnasta, työajan lailla rajoittamisesta jne. ”hou- 
rauksiksi”. ”Tuhmasti” vaadittiin kerjäläisille ja muille ”hol- 
holaisille” täyttä vaalioikeutta. Valtion palkkaamien ”tehtaan- 
pehtorien” asettaminen, joiden valinnassa työläisillä olisi sa- 
nanvaltaa, vivahti kirjoittajan mukaan unelmalta. Kuitenkin 
ammattientarkastajat, joita vaatimuksessa tarkoitettiin, yleis- 
tyivät useissa maissa jo 1800-luvun loppupuolella. 

Suomen osalta kirjoittaja oli kaikesta kauhumaalauksestaan 
huolimatta optimistinen. ”Pohjalainen maailma on vapaa 
niistä kuoleman sumusta ja raatelevista pedoista, joita eteläi- 
nen taivas synnyttää”, vakuutti hän. Kuitenkin hän samassa 
hengenvedossa epäili proletaareissa kiehuvan vihan ja sosia- 
listien valheellisten lupausten olevan jonkinlainen maanalai- 
nen tuli, joka vielä on murtava sen pinnan, jonka ”päälle 
yhteiselämä nykyisin on järjestänyt majansa”. Hän oli niin 
selvillä yhteiskunnan luokkarakenteesta, että viittasi Ranskan 
suureen vallankumoukseen. Sen yhteydessä piti aatelisto sit- 
keästi kiinni etuoikeuksistaan aivan samoin kuin ”kolmas 
sääty”, siis porvaristo nykyisin ja tuloksena oli vallankumous, 
missä aatelisto hävisi. 

V. 1879 Uusi Suometar julkaisi pääkirjoituksen Sosialis- 
mistaerittäin Saksassa. Siinä lainattiin mm. Marxin 
ajatusta siitä, miten vallankumous on uuden yhteiskunnan 
kätilönä. 

Samana vuonna Jaakko Forsman selosti niin ikään 
Uudessa Suomettaressa (n:ot 85—96) laajasti sosialismia. 
Hän kuvasi Saint Simonin ja Louis Blancin aatteita ja siirtyi 
sitten selvittelemään saksalaisen sosialismin syntyä. Selostuk- 
set Marxin ja Engelsin kommunistisesta manifestista, I Inter- 
nationaalen v. 1866 pidetystä kokouksesta, saksalaisen sosiali- 
demokratian synnystä jne. sisältyivät artikkeliin. Edelleen 
kirjoittaja kuvasi, miten Wilhelm Liebknechtin ja Bebelin joh- 
tama jyrkempi suunta voitti Eisenachin puoluekokouksessa, 
missä puolue julistautui Marxin johtaman Internationaalen haa- 
raosastoksi. Myös Gothan kongressia v. 1875, mikä merkitsi 
jälleen askelta vasemmalle ja missä perustettiin Saksan Sosia- 
lidemokraattinen Puolue, käsiteltiin artikkelissa, jonka aika- 
ja muut tiedot olivat täsmällisiä. Lopuksi kirjoittaja kuvasi 
Mehringin mukaan tulevaa sosialistista yhteiskuntaa. Vaikka 
myös tämä kirjoittaja asennoitui sosialismiin vihamielisesti, 
oli hänen selostuksensa entisiä asiallisempi. Kaunokirjallistyy- 
linen voivottelu sosialististen teorioiden kauheudesta oli anta- 
nut tilaa tieteenomaisuudelle. 


”Työväenseikka” 


Yrjö-Koskisen Työväenseikka-niminen laajempi v. 
1874 Kirjallisessa Kuukauslehdessä julkaistu artikkeli on ylei- 
semmin tunnettu ja usein lainattu. ”Työväenseikka on yhteis- 
kunnallinen tauti, joka on jo osoittanut liian pelottavia oirei- 
ta, että sopisi rauhallisesti jättää se itsestään kehkiämään”, 
varoitteli Yrjö-Koskinen. Hänellä oli selvä käsitys siitä, miten 
sosialismi oli kehittynyt utopistien haaveista joukkoliikkeeksi, 
joka tunnettiin ”internatsionalen kammottavalla nimellä”. Kos- 

ka mainitut järjestön säännöt ja päätökset oli jo käännetty 
ruotsin kielelle, oletti kirjoittaja niiden leviävän myös Suo- 
meen lähitulevaisuudessa. Muiden aikalaistensa tapaan Yrjö- 
Koskinen luotti kuitenkin kansamme turmeltumattomaan ti- 
laan, joskin hän oli sitä mieltä, etteivät kaikki yhteiskunnalli- 
set asiat ole meidänkään maassamme niin terveellä kannalla, 
ettei joitakin ”varokeinoja todellista tai mahdollista tautia 
vastaan olisi tarpeellinen toimeenpanna”. 

”Socialismo ja kommunismo, nämä merkilliset ilmeet, jotka 
ovat niin suurta ääntä maailmaan tuoneet”, ilmaantuivat Kir- 
jallisen Kuukauslehden sivuille jo 9 vuotta ennen Yrjö-Koski- 
sen edellä mainittua kirjoitusta. 


V. 1865 mm. nimimerkki ”A.F.R.” käsitteli pääkirjoituksen 
paikalla ”lainpakollista vaivaishoitoa”. Hän leimasi yhteiskun- 
nan huoltovelvollisuuden ilmaukseksi vihatusta sosialismista. 
Tätä kantaansa hän perusteli mm. toteamalla, miten raamattu 
opettaa, että otsasi hiessä sinun on työtä tehtävä, mutta so- 
sialistiset opit julistavat työnteon oikeutta ja yhteiskunnan 
velvollisuutta työn ja toimeentulon järjestämiseen jäsenilleen. 
Lain määräämä kuntien huoltovelvollisuus johti kirjoittajan 
mielestä laiskuuteen ja toimettomuuteen. ”Sillä kurjuudessa 
kuin ovatkin osaavat he yhtä hyvin varsin ihmeteltävästi joh- 
topäätöksiä tehdä”, päätteli kirjoittaja ja väitti, että 30—40- 
vuotias työkykyinen mies, joka ei ole hyvin menestynyt ”taik- 
kapa nuori nainen, joka sattumalta on lapsen synnyttänyt”, 
eivät välitä itse toimeentulonsa huolehtimisesta. Jos sen sijaan 
yhteiskunnan huoltovelvollisuus kumottaisiin ja julistettaisiin, 
että kunkin tulee itse huolehtia elatuksestaan, vähenisi kerjä- 
läisten määrä puoleen, päätteli kirjoittaja. 


Snellman ja sosialistiagitaattorit 


Itse Juhana Wilhelm Snellman ennätti kolme vuotta ennen 
kuolemaansa v. 1878 tuomita sosialismin pitkähkössä artikke- 

lissaanm Morgonbladetissa (n:ot 187, 189). Hän yritti 
todistella muiden tapaan sosialismin toteuttamisen mahdotto- 
maksi. Sosialistiagitaattoreiden toiminnan vaikutteina oli pelk- 
kä itsekkyys. Jokainen järkevä ihminen oivalsi, että jos sel- 
lainen agitaatio saisi jatkua, se johtaisi verisiin selkkauksiin. 
Tulevaisuus näyttää, voidaanko Saksassa mitenkään välttyä 
sellaiselta ”loppukatastrofilta”, missä sosialismi lyödään alas 
avoimessa taistelussa, väitti hän. Snellman oli sitä mieltä, 
että kaikissa maissa, jollei haluta jättää loppuselvittelyjä 
aseellisille voimille, tarvitaan ankaria lakeja, jotka estävät 
joukkojen liukumisen ensimmäisten parhaitten agitaattoreiden 
käsiin. Tämä ei estä tekemästä kaikkea mitä tehtävissä on tä- 
män maailman hyvyyksissä olevien epätasaisuuksien tasoitta- 
miseksi, mutta eroavuuksia ei voida poistaa. On mahdollista, 
että tällaiset ennakolta ehkäisevät toimenpiteet eivät auta. 
Siksi on viime kädessä turvauduttava itsepuolustukseen yhteis- 
kunnan hajottamisen torjumiseksi. Vain yhteiskunnan mahti 
voi tehdä sosialismin julistamisen vaarattomaksi. Valitetta- 
vasti kaikki eivät tule tästä tietoisiksi muuten kuin kovien 
kokemusten kautta. 

J. W. Snellman piti siis valtiomahdin väliintuloa pakkotoi- 
menpiteineen välttämättömänä. Hänellä oli selvä käsitys so- 
sialistisen liikkeen vaarallisuudesta porvarilliselle yhteiskun- 
nalle, eikä hän ainoastaan tyytynyt todistelemaan sosialis- 
min mahdottomuutta, vaan vaati kovia otteita sitä vastaan. 
Sama Snellman, joka voimainsa päivinä oli kamppaillut kan- 
sanvalistuksen, uskonnonvapauden, elinkeinovapauden ja suo- 
menkielisen rahvaan oikeuksien puolesta ja jonka oppimesta- 
reina olivat mm. Ranskan suuret valistusfilosofit, huusi polii- 
sia avuksi, kun työväestö alkoi ilmentää itseään nousevana, 
kehitystä eteenpäinvievänä, vallankumouksellisena yhteiskunta- 
luokkana. 

Yhteistä kaikille niille kirjoituksille, joissa muodossa tai 
toisessa käsiteltiin sosialistisen liikkeen Suomeen leviämisen 

mahdollisuuksia, oli vankkumaton usko siihen, että maamme 
työväestön asema on eräitä pienempiä epäkohtia lukuun otta- 
matta tyydyttävä. Ei yksikään näistä omahyväisistä kirjoitta- 
jista esittänyt, että työväestön oikeudellista ja yhteiskunnal- 
lista asemaa pitäisi ryhtyä järjestelemään ajan vaatimalla ja 
muualla jo osittain toteutetulla lainsäädännöllä. Sääty-yhteis- 
kunnan pyhä järjestys ja luokkarakenne oli yhtä kuin kristin- 
uskon muuttamattomat perustotuudet, joita ei saanut lou- 
kata, Heidän yhteiskunnallinen uudistustahtonsa rajoittui ta- 
vallisesti armeliaisuuteen. Jos työväki ei siihen tyytynyt vaan 
vaati enemmän, oli se kiittämätöntä. 


”Alakerta” — Työmies 


Wrightiläinen Uuden Suomettaren ja vuorotellen eri ruot- 
sinkielisten lehtien liitteenä v:sta 1886 ilmestynyt Työmies 
— Arbetaren erosi päälehdistään siten, että siinä ei laa- 
jemmin sosialismia selostettu edes tuomitsevassa hengessä. 
Koska lehti oli tarkoitettu työläisten luettavaksi, välttivät toi- 
mittajat ehkä tietoisesti sellaisten vaarallisten asioiden esiin- 
tuomista. Päälehden Uuden Suomettaren ja ruotsinkielisten 
lehtien lukijoita pidettiin todennäköisesti niin arvostelukykyi- 
sinä, että heille kerrottiin perusteellisesti työväenliikkeen toi- 
minnasta eri maissa. Lisäksi on havaittavissa, että wrightiläi- 
sen työväenliikkeen esiinmarssin jälkeen porvarillinen lehdistö 
suhtautui pidättyvämmin sosialistisen työväenliikkeen toimin- 
nan kuvaamiseen. 

Koska sosialistinen työväenliike ei luhistunut ennustusten 
mukaisesti omaan mahdottomuuteensa vaan kasvoi ja kehittyi 
valtavaksi voimaksi, eikä Marxia, Engelsiä, Liebknechtiä ja 
muita voitu enää leimata mielettömiksi haaveilijoiksi, pidettiin 
vaikenemista parempana. Vuosien kuluessa sanomalehtien seu- 
raaminen yleistyi työläisten keskuudessa. Ehkä 1880—90-lu- 
vun Uuden Suomettaren ja muiden lehtien toimittajilla oli 

selvä linja siitä, että ulkomaiden sosialisteista, joiden toimin- 
ta vain laajeni, ei ole syytä liikoja puhua. He eivät enää 
luottaneet suomalaiseen rahvaaseen siinä määrin kuin edelli- 
sinä vuosikymmeninä. 

(Kansan Uutiset 16. 3. 1963) 


Työväenliikkeen 
historiankirjoituksesta 


Marxilaisen historiatieteen perusajatus sisältyy tiivistettynä 
Kommunistiseen manifestiin. Teoksessaan Lud- 
wig Feuerbach ja klassillisen saksalaisen 
filosofian loppu Engels kehittää edelleen historiallista 
metodia selvittelemällä, miten kunkin historiallisen aikakau- 
den taloudellinen tuotanto ja siitä välittömästi johtuva yhteis- 
kunnan rakenne muodostavat perustan tämän aikakauden po- 
liittiselle ja älylliselle historialle. ”Sitä vastoin yhteiskunnan 
historiassa (päinvastoin kuin luonnossa — ES) ovat toimivina 
voimina tietoisuuden omaavat, harkinnan tai intohimon vaiku- 
tuksesta toimivat, tiettyihin tarkoituksiin pyrkivät ihmiset. 
Mitään ei tapahdu ilman tarkoitusta, ilman tahdottua pää- 
määrää”, toteaa hän ja korostaa, miten ihmiset tekevät itse 
historiaansa. Tekojen tarkoitukset ovat tahdottuja, mutta tu- 
lokset, joita todella seuraa, eivät ole tahdottuja. ”Ainoana 
tienä”, niin hän jatkaa, ”joka voi johtaa meidät niiden lakien 
jäljille, jotka hallitsevat historiaa yleensä ja eri kausina ja 
eri maissa, on niiden liikkeellepanevien voimien selvittäminen, 
jotka heijastuvat toimivien joukkojen ja niiden johtajien, niin 
sanottujen suurmiesten, ajatuksissa tietoisina vaikutteina joko 
selvästi tai hämärästi, joko välittömästi tai aatteellisessa, jopa 
yliluonnollisessakin muodossa.” 

Muistelmatyyli 


Vaikka meidän maassamme on viime vuosina tullut julkisuu- 
teen muutamia laajahkoja työväenliikkeen historian tutkimuk- 
sia, joiden kirjoittajat ovat mahdollisuuksien rajoissa sovelta- 
neet marxilaisia tutkimusmenetelmiä, muodostavat historian- 
kirjoituksemme määrällisesti suurimman ryhmän eri merkki- 
päivien yhteydessä laaditut artikkelit ja muistelmat. Niiden 
kirjoittajat eivät voi aina joko puuttuvan ajan, palstatilojen 
niukkuuden ja muiden syiden vuoksi syventyä perusteellisiin 
tutkimuksiin. Niin alkulähteet jäävät tarkistamatta ja kukin 
käytämme vuodesta toiseen samoja aineksia pysähtymättä 
miettimään, onko todella niin tapahtunut tai onko jokin yksi- 
tyiskohta totuuden kanssa yhtäpitävä. 

Kaikki kunnia alkuaikojen muistelmatyyliin kirjoittaneille 
työväenliikkeen miehille ja naisille, Eetu Salinille, A. B. Mäke- 
lälle, Matti Paasivuorelle, Edvard Valppaalle ja muille. Heitä 
saamme kiittää kaiken muun ohella siitä, että työväenliikkeen 
syntyvaiheista on jäänyt niinkin paljon historian lehdille. Kui- 
tenkin, vaikka he ovat aikalaisia ja heidän kirjoituksistaan 
heijastuvat välittömät vaikutelmat, he kuten myöhemmätkin 
sukupolvet tarkastelevat asioita enemmän tai vähemmän sub- 
jektiivisesti. Emme voi vaatia, että he olisivat syventyneet 
luokkataistelulinjan nousuun tieteenharjoittajain tapaan täs- 
mällistä lähdeaineistoa keräten ja tallentaen ja että heillä 
olisi ollut edellytyksiä kiihkottomaan wrightiläisyyden arvioin- 
tiin. 


Tunnepoh jaisuus 


Wiin materialistiselta pohjalta kuin työväenaate nouseekin on 
siinä aina ollut ja tulee olemaan paljon tunnetta, jopa roman- 
tiikkaakin. Vanhan työväenliikkeen eturivin miehet ja naiset 
eivät olleet harrastelijarunoilijoita vain sattumanvaraisesti. 
Vanhoissa tunnetuissa työväen lauluissa ilmenevä tunnelmointi 

meni kansaan. Tähän liittyen moni vähemmän tarkka ja tarkis- 
tamaton tieto, jos siihen liittyy jotakin innoittavaa ja tunne- 
pitoista, jää helposti historiaan ehdottomana totuutena. Tyy- 
pillinen sellainen on useissa. lähteissä ja aikalaisten, mm. Eetu 
Salinin, kirjoituksissa mainittu nälkäisten suorittama kauppa- 
hallin ryöstö Helsingin työttömyystalvena 1894. Todellisuu- 
dessa sitä ei ole tapahtunutkaan. Samanaikaisesti alkuvuosien 
selostaja saattaa tietoisesti jättää pois tapahtuman tai yksi- 
tyiskohdan, joka ei myöhemmän ajan näkökulmasta arvostel- 
tuna ole hänen mielestään kirjattavaksi sopiva. Niinpä esim. 
Työmies-lehden kirjeenvaihtaja mainitsee Forssan puoluekoko- 
usta selostaessaan suurikokoisesta Matti Kurikan kuvasta, 
millä kokoushuoneisto oli somistettu. Myöhemmin valmistuneen 
painetun pöytäkirjan laatija J. K. Kari on jättänyt Kurikan 
pois, vaikka hän muuten kertoo yksityiskohtaisesti kokoushuo- 
neen koristelusta. 


1917 — 1918 historia 


Vallankumousvuosien 1917—18 historiantutkimus alkoi miltei 
välittömästi työväennousun tappion jälkeen. Näiden vuosien 
tapausten analysointia ja yhteenvetoja tarvittiin uutta raken- 
nettaessa ja työväenliikkeen edelleen kehittämisessä. SKP:n 
perustamisvaiheessa vuonna 1918 alkanut ja 1930-luvun puoli- 
väliin asti Neuvostoliitossa jatkunut suomalaisten kommunis- 
tien suorittama tutkimustyö palveli siis ensisijaisesti ajankoh- 
taista tarvetta. Nämä tutkijat tekivät arvokasta työtä myös 
maamme työväenliikkeen tulevan historiankirjoituksen kan- 
nalta. 

Heidän kirjoittamissaan ja toimittamissaan teoksissa ja 
muissa julkaisuissa on aikakirjoihin tallennettu paljon ensikäden 
aineistoa ja johdossa mukana olleiden antamia tietoja. Näitä 
tutkimuksia tosin rasittaa osittain historiallisen perspektiivin 
puuttuminen, ajallinen läheisyys tutkimuskohteeseen ja kaava- 

maisuus. On ymmärrettävää, että Lokakuun suuren sosialis- 
tisen vallankumouksen jälkeisinä vuosina kaikkea pyrittiin 
mittaamaan suoraviivaisesti Neuvostoliiton ja bolsevikkien 
kokemusten valossa. Nyt tutkiessamme sen kauden tapauksia 
45 vuoden etäisyydeltä emme enää löydä tuomitsemisen ja 
terävän itsekritiikin aiheita monista sellaisista ilmiöistä, jotka 
1920—30-luvun — historiankirjoitus — suoraviivaisesti tuomitsi. 
Me voimme entistä selvemmin tajuta vuoden 1918 työväen- 
vallankumouksemme suuret linjat ja tiedämme, miten Suomen 
tie sosialismiin ei voinut olla silloin eikä tule olemaankaan 
kaavamaisen samanlainen kuin muualla. 


Stalinin kausi 


Vasemmistolaisen työväenliikkeemme historiantutkimusta on 
viime vuosikymmenen jälkipuoliskolle asti vaikeuttanut useiden 
vallankumousvuosien tapauksissa ja 1920—30-luvulla johta- 
vissa asemissa olleiden Suomen työväenliikkeen työntekijöiden 
joutuminen Stalinin kauden tuholaisprosessien uhreiksi. Ajan 
tavan mukaan he katosivat myös historiasta, vaikka heidän 
toimintansa Suomen työväenliikkeessä ei ollut syytteenalaista. 
Nyt tilanne on muuttunut niin, että meillä on kaikki edelly- 
tykset yksilöiden ja heidän osuutensa objektiiviseen arviointiin 
historiallisissa tapahtumissa. Tähän liittyen ja yleensä yksi- 
löiden merkityksen selvittelyssä meidän on pyrittävä historian- 
kirjoituksemme tieteellisen tason ja objektiivisuuden kohotta- 
miseen. 

Historiassa ei voi olla — on kyseessä ihmiset tai ilmiöt — 
vain mustaa ja valkoista. Se ei ole toisaalta mallikelpoisten 
yksilöiden, nuhteettomien ja aina ja kaikkialla ehdottomasti 
oikein menetelleiden johtajien ja toisaalta jokaisessa tilan- 
teessa harkiten ja tarkoituksellisesti väärin asennoituneiden 
vahingontekijöiden historiaa. Eri vaiheissa ratkaisuihin ja ke- 
hitykseen vaikuttaneiden yksilöiden merkityksen ja osuuden 

arviointi on työläs ja kaikkea muuta kuin suoraviivaisesti 
ratkaistava tehtävä. Siitä ei voi selvitä, ei edes tilapäisesti, 
unohtamalla määrätyt yksilöt puhumattakaan historian tie- 
toisesti muuttamisesta jälkikäteen niin, että eri syistä kuollee- 
seen kulmaan joutuneen henkilön toiminta ja asema esitetään 
jonakin muuna kuin mitä se aikanaan oli. 


Kokonaisuus 


Työväenliikkeen historia koostuu monilukuisista tapahtu- 
mista ja vaiheista, jotka eivät aina olleet sellaisia, joihin tie- 
toisesti pyrittiin. Moni ratkaisu tai tapahtumasarja syntyy 
jälkikäteen arvostellen täysin virheellisen tilannearvion poh- 
jalta. Historiantutkimuksen tehtävänä ei kuitenkaan ole kai- 
ken kielteisen, virheiden ja niihin tietoisesti tai tahtomattaan 
myötävaikuttaneiden henkilöiden pois seulominen niin, että 
vain oikeat ratkaisut, myönteiset vaiheet ja virheettömät hen- 
kilöt jäävät jäljelle. Historia muodostaa kokonaisuuden, jota 
me tutkimme tietoisina siitä, että se muodostaa mahtavan 
aseen taisteltaessa tulevaisuuden puolesta. Me opimme men- 
neistä tapahtumista myös tehdyt virheet ja erehdykset mukaan 
luettuina. Kovien kokemusten opetukset, niin katkerilta kuin 
ne saattavat tuntuakin, ovat usein kaikkein arvokkaimpia. 


Kehityksen lainalaisuus 


Tutkiessamme eri ilmiöiden ja tapahtumien perimmäisiä 
syitä, historiallisen kehityksen lainalaisuutta, emme me voi 
sivuuttaa mitään alueita emmekä aikakausia. Tietenkin työ- 
väenliikkeen vastustajat voivat takertua yksityiskohtiin, irrot- 
taa tapahtumia ja henkilöitä niiden alkuperäisestä yhteydestä 
ja niin yrittää käyttää työväenliikkeen historiaa sitä itseään 
vastaan. Sitä ei tarvitse pelätä. Tässä yhteydessä voimme 
soveltaen siteerata Marxin Pääoman esipuhetta, missä tämä 
suuri tiedemies korostaa, miten kaiken tieteellisen arvostelun 

tuomio on hänelle aina tervetullutta. Ns. yleiselle mielipiteeelle 
hän sen sijaan ei anna suurta merkitystä. Niin mekin voimme 
olla aina valmiita keskustelemaan työväenliikkeen historian 
kysymyksistä myös toisinajattelevien kanssa. Tosin mm. Väinö 
Linna totesi sen pari vuotta ajassa taaksepäin toivottomaksi, 
sillä vuoden 1918 vapaussotahistorioitsijat seuraajineen tyy- 
tyivät vain inttämään ja karttoivat asiallista keskustelua. 
Tämä porvarillisen historiankirjoituksen alennustila ei sanot- 
tavasti vaikeuta meidän historiantutkimustamme. Sen tason 
edelleen kohottaminen uusien alkulähteiden tutkimisen, niiden 
keskinäisen vertailun ja ankaran tieteellisen kritiikin pohjalla 
kuuluu ajankohtaisiin tehtäviimme. Työväenliike voi tutkia 
omaa historiaansa pelkäämättä tutkimustyön tuloksia ja nii- 
den mahdollisesti aiheuttamia uudelleenarviointeja. 

(Rakentaja n:o 30 —1949) 


Muurari, josta tuli 
”Siltasaareen paavi”' 


Fdvard Valpas Työmiehen päätoimittajana 


Vielä viime vuosikymmenellä, tarkemmin määritellen aina 
vuoteen 1937, eli Helsingissä mies, joka vuotuiseen veroilmoi- 
tukseensa kirjoitti seuraavaa: ”Edvard Valpas, ammatti työn- 
etsijä. Sosialidemokraatit ja porvarit eivät ole antaneet min- 
käänlaista työtä. Ollut vankilassa kansalaissodan tapahtumista 
tuomittuna niin ja niin kauan. Ei ole verotettavia tuloja.” 

Tämä veroilmoitus olikin kirjaimellisesti totuudenmukainen, 
sillä Valpas — maineikas ja pidetty, mutta myös vihattu 
Työmiehen päätoimittaja — eli viimeiset seitsemän elinvuot- 
taan unohdettuna vailla vakinaista työtä ja kunnollista toi- 
meentuloa. Valppaan aikakausi vanhan sosialidemokraattisen 
puolueen pää-äänenkannattajan vastaavana toimittajana ja 
marxilaisesta sosialismista johdonmukaisesti kiinnipitävänä 
puoluejohtajana päättyi v. 1918 luokkasodan tappioon ja Valp- 
paan asenne siihen taloon, missä hän oli elämänsä parhaat 
vuodet työskennellyt, muuttui sellaiseksi, että hän kadun 
toista puolta kävellessään otti tavakseen lennättää pitkän 
ruikkasyljen sitä rakennusta kohti, minkä seinien sisäpuolella 
hän aikaisemmin oli ollut varauksetta ensimmäinen mies. 

Edvard Hänninen, millä nimellä Valpas vielä siihen aikaan 
tunnettiin, saapui 7 luokkaa oppikoulua käytyään Helsinkiin 

Edvard Walpas 


muurarin oppiin, minkä vaiheen oli alussa tarkoitus muodos- 
tua vain väliasteeksi arkkitehdin ammattiin valmennuttaessa. 
Silloin elettiin juuri rakennustyöläisten ammattiyhdistystoi- 
minnan historiassa käänteen tekevää ”punaista lakkovuotta” ja 
ei kulunut pitkää aikaa kun Valpaskin työtoveriensa kehotuk- 
sesta liittyi Helsingin muurarien ammattiosastoon ja pysyi sen 
jäsenluetteloissa aina kuolemaansa asti. 

Muurarit ja rakennustyöläiset yleensä pitivätkin Valpasta 
aina omana miehenään, sillä muurarien osasto oli Työmiestä 
kustantavan lehtiyhtiön huomattavimpia alullepanijoita ja 
osakkeenomistajia. V. 1899 siihen asti vain kerran viikossa il- 
mestynyt Työmies muutettiin 6-päiväiseksi ja tällöin perintä- 
tiedon mukaan työtoverit kehottivat Valpasta, joka oli koulu- 
jakin käynyt, jättämään muurauskauhansa ja menemään 
Työmiehen toimitukseen, missä tarvittiin uusia miehiä. Valpas 
teki niin kuin sakki päätti ja perintätieto kertoo myös, että 

työtoverit muurasivat hänen muurausvasaransa pyöreän pilarin 
sisään Snellmaninkadun varrella olleella postitalon rakennus- 
työmaalla, mihin Valppaan 3-vuotinen muurarin ura päättyi. 

Työmiestä oli sen ollessa vain viikkolehti toimitettu yhden 
miehen voimalla ja osittain sivutoimenakin. Valppaan tullessa 
taloon päätoimittajaksi kiinnitetty aikaisempaa sanomalehti- 
kokemusta omaava A.B. Mäkelä (Kaapro Jääskeläinen), joka 
loi lehdelle toimitustekniikan, järjesti toimittajain työnjaon 
ym. Mäkelän oppilaaksi joutui Valpaskin ja hän itse kuvailee 
ensimmäisiä askeleitaan sanomalehden toimittajan ohdakkei- 
sella polulla seuraavasti: 


”Astuin tammikuulla hänen (Mäkelän) lähelleen. Pöydällä 
oli valkoisia paperiliuskoja, leikeltyjä sanomalehdenpalasia ja 
liimapurkki. 

— Liimaa noita uutisia paperille! Sanat tulivat melkein 
kohteliaasti. 

— Miten näitä liimataan? Kysyin kainon ivallisesti, sillä 
työ näytti lapsen tehtävältä. 

— Pane selälleen ja pää seinään päin... Mäkelän ääni oli 
sellainen, että rämisee muistellessa vieläkin korvissa.” 

Valppaan aloitellessa toimittajanuraansa seurasivat lehden 
perustajat ja osakkeenomistajat yrityksen asioita monin ver- 
roin kiinteämmin kuin nykyisinä aikoina ja Valppaan oman 
todistuksen mukaan, ellei joku toimittaja tyydyttänyt jouk- 
koja, lähetettiin pian HTY:n talon juttutuvasta terveisiä, että 
ellei se ja se lähde, niin tullaan kantamaan ulos tai sitten asia 
vietiin yhtiökokoukseen. Valpasta ei kuitenkaan koskaan uhan- 
nut tällainen lopputili, sillä vaikka hän oli itseensäsulkeutunut, 
vailla henkilökohtaisia ystäviä ja ihmisarkakin, etsi hän mielel- 
lään työmiesten seuraa ja kuunteli miten he arvostelivat leh- 
teä ja puoluetta. 

Muistitietojen mukaan mm. erään kerran kun Valpas istui 
halvassa patterityömiesten täyttämässä kuppilassa, luki muuan 

miehistä Työmiehestä Valppaan kirjoittamaa alakertaa mui- 
den kuunnellessa. Valpasta ei kukaan tuntenut ja niinpä hän 
sanoikin: ”Tyhmä kirjoitus tuo on, ei tuollaista saisi panna 
Työmieheen.” Miehet väittelivät vastaan sanoen kirjoituksen 
olevan sellainen kuin työväenlehdessä olla pitääkin. Kun Valpas 
kuitenkin jatkaa väittelyään, kimpaantuu muuan murteesta 
päätellen Karjalasta kotoisin oleva patterityöläinen ja julistaa: 
”Sie oot varmaan joku luhistunut porvari koskoot noin tyhmä.” 
Keskustelu päättyi siihen. 


Mäkelän jätettyä lehden tulee Valppaasta päätoimittaja, 
mikä kausi kestää lähes 20 vuotta. Valppaan astuessa johtoon 
oli Työmies parhaillaan muuttumassa lopullisesti sosialistiseksi 
lehdeksi ja tätä kehitystä joudutti Valppaan kielitaito ja luke- 
neisuus, sillä hän omaksui paljon vaikutteita saksalaisesta so- 
sialidemokratiasta ja välitti niitä Työmiehen palstoilla suoma- 
laisten työläisten keskuuteen, On sanottu, että Valpas oli 
maamme ensimmäisiä kansainvälisesti valistuneita sosialisteja, 
mutta ei missään tapauksessa kuiva, todellisuudelle vieras teo- 
reetikko, vaan työväenjohtaja, joka osasi soveltaa sosialistisia 
teorioita jokapäiväiseen elämään, puolueen menettelytapoihin 
ja tekniikkaan. 


On itsestään selvää, että Työmies-lehden ja porvariston välit 
pysyivät Valppaan kaudella kärkevinä, sillä Valpas oli luok- 
kataistelulinjassaan ehdoton ja vastusti kaikkia porvariston 
kanssa tehtäviä kompromisseja. V. 1903 puolue julistautui 
peruuttamattomasti sosialistiseksi ja omaksui itselleen lähinnä 
Itävallan sos.dem. puolueen ohjelman pohjalle rakennetun va- 
semmistososialistisen ohjelman. Tämän ohjelman puolusta- 
minen, puolueessa ilmenevän oikeistolaisuuden — revisionis- 
min — paljastaminen ja lyöminen muodostui Työmiehen yh- 
deksi tärkeimmistä tehtävistä. Näin ollen se joutuikin käymään 
sotaa kahdella tai oikeastaan kolmella rintamalla, ensinnäkin 
kotimaista porvaristoa vastaan, toiseksi venäläistä virkavaltaa 

vastaan ja kolmanneksi oman puolueen oikeistolaisaineksia 
vastaan. 

Työmiehen päämaja — toimitus ja kirjapaino — sijaitsivat 
Helsingin Siltasaarella ja siitä johtui nimitys ”siltasaarelai- 
suus”, millä ymmärrettiin puolueessa valtavirtauksena olevaa 
vasemmistolaisuutta. Valppaan osuus tähän Työmiehen vasem- 
mistosuuntaukseen oli niin merkittävä, että se tunnetaan myös 
”valpaslaisuuden” nimellä ja Valpasta itseään nimitettiin 
”Siltasaaren paaviksi”. 


Työmiestä kustantavan osakeyhtiön osakkeet olivat työväen- 
järjestöjen ja yksityisten työläisten hallussa ja se oli niin itse- 
näinen, ettei Valpas kaihtanut lehden palstoilla arvostella puo- 
luetoimikuntaakaan, kun se Valppaan käsityksen mukaan poik- 
kesi jyrkän luokkataistelun tieltä. 


Myös opettaja Kari, joka ilman puolueen suostumusta 
meni porvarilliseen hallitukseen, sai Työmiehen palstoilla an- 
saitun löylytyksen. Tästä silloisesta ministerisosialismista kir- 
joitti Valpas ”Iltakatsauksessaan” mm. seuraavaa: 


”Perustuslailliset tahtonevat siten aivan kuin työväkeä 
vastaan uhitellakseen asettaa kansanvaltaisuutta vihaa- 
van hallituksen. Peittääkseen tuota aikonevat he ottaa 
vanhoillisjoukkoonsa yhden työväenpuoluelaisen, opettaja 
Karin. Herrat kai luulevat, että sillä tempulla saisivat 
työväen myötätuntoiseksi koplalleen. Se on erehdys. Työ- 
väki ei edes tahtone eikä salline yhdenkään puoluelai- 
sensa menevän senaattiin, jonka selvänä tarkoituksena on 
työväen tahtoman yksikamarisen eduskuntahomman ka- 
rille saattaminen. Herra Kari lienee niin selvänäköinen, 
että ei suostune senaattoriehdokkaaksi, jos senaatin teh- 
tävä tulee sellainen, jota työväki on kivenkovaan vastus- 
tava. Sillä senaattia, joka koettaisi syrjäyttää yksikama- 
rin luomista voidaan yhtä reimasti huutaa alas kuin 
bobrikoffilaista järjestelmää avustaneita.” 


Kaksinaamaiset ”perustuslailliset”, jotka veljeilivät venä- 
läisten sortajien kanssa riistääkseen oman maan työläisiltä 

yhdistymisvapauden ja jotka tuottivat maahan venäläisiä 
lakonmurtajia, olivat erityisesti Valppaan vihan kohteina. 
Samanaikaisesti kun nämä piirit vetosivat työläisten isänmaal- 
lisuuteen, he tekivät kaikkensa työväenliikkeen tukahduttami- 
seksi. Lainattakoon tähän muuan Valppaalle tyypillinen lau- 
sunto ”perustuslaillisista” ja ruotsalaisherroista, jotka nekin 
aikanaan yrittivät houkutella itselleen työväestön kannatusta: 


”Työmies-lehti oli olemassa jo silloin kun hallinnollista 
valtaa oli ruotsinmielisten käsissä. Sen valta-ajan ilta- 
pimeässä tapahtui muisteluista sortavia yrityksiä. Ruot- 
salaisherrain lähetystö ryömi venäläisen viraston luona 
rukoilemassa, että Työmies otettaisiin hengiltä. Kun se 
kataluus ei sattunut tuottamaan täysin tekijöitään tyy- 
dyttäviä tuloksia, seurasivat muistetut murhayritykset, 
joiden tekijät, sähkön katkaisemisella ja paperin kieltä- 
misellä koettivat tukahduttaa sitäkin vähää sananvapa- 
utta, jota ankara virallinen sensuuri työväen lehdille 
salli. Sen kuristuskauden tulos oli Työmiehen menekin 
lisääntyminen. Kuristajat tulivat silloin, ihan päinvastoin 
kuin olivat tahtoneet, lisänneeksi työväenliikkeen vauhtia. 
Bobrikoffilainen kuristuskausi pakotti sellaista kuristusta 
itse harjoittaneita ja suvainneita suomalaisherroja tur- 
vautumaan myös työväestöön. Sen herraslauman oli vä- 
hennettävä ilkeimpiä sortotapoja, koettaessaan saada 
työväkeä avukseen. Kesti vuosia aikakautta, jona ne 
herraslaumat eivät erikoisesti uskaltaneet ahdistella ko- 
vin julkisilla kuristustoimenpiteillä Työmiestä. Ei kuu- 
lunut ohjelmaan edes painokanteiden nostaminen. Mutta 
sensijaan yrittivät herraslehtien kynäsankarit valheilla, 
vääristelyillä ja panetelmilla saada köyhälistöjoukot in- 
hoamaan sitä lehteä, joka rohkeni taistella työväen etu- 
jen puolesta kaikkia porvarillisia ryhmiä vastaan, aina 
silloin kun niitä vastustettava oli. Ne herraskirjoittajat 
purkivat yhden hämmästyttävän likalähteen toisensa jäl- 
keen tahratakseen heidän luokkansa vääriä etuja ja yh- 
teiskunnallisia valheita paljastaneita Työmiehen kirjoi- 
tuksia. Halpamaisuus meni niin pitkälle, että poliisiurk- 
kijain sanat kelpasivat niille suurimmiksi totuuksiksi, 
kun ne vaan olivat Työmiestä vastaan. 

Se suuri isänmaallinen puolue, joka tässä maassa on 
rohjennut pettää ihmisiä nimellä perustuslaillinen puolue, 
osoitti ettei sen perustuslaillisuutena saa olla kansan 
tahto, vaan ennemminkin sellainen tahto, joka on ollut 
joillakin nyt jo mullaksi mädäntyneillä kuninkailla tai 
rosvo-aateleilla ja pappisjesuiitoilla.” 

Tampereella ilmestyvä Kansan Lehti, jota Yrjö Mäkelin toi- 
mitti, muodostui puolueen oikeistosuunnan pää-äänenkannatta- 
jaksi, joten Työmies ja Kansan Lehti olivat jatkuvasti sota- 
jalalla. Se, että Työmies Valppaan kaudella kehittyi meidän 
oloissamme suurlehdeksi ja saavutti työläisten jakamattoman 
kannatuksen, osoittaa havainnollisesti, että ”siltasaarelaisella” 
vasemmistolaisuudella oli syvät juurensa Suomen työväenluo- 
kan ajattelutavassa. Puolue seurasikin vasemmistolaista linjaa 
niin johdonmukaisesti, että II internationaalen sos.dem. puo- 
lueiden ryhdyttyä tukemaan hallitustensa sotapolitiikkaa ja 
sotaa vastustavan vasemmiston aloitettua oman kansainvälisen 
yhteistoimintansa, oli Suomen sos.dem. puoluekin mukana 
sodan kestäessä syntyneessä ns. Zimmerwald-internationaa- 
lessa ja sanoutui päättävästi irti ns. enemmistösosialisteista. 


Työmiehen viimeinen numero ilmestyi Helsingin valtaus- 
päivänä huhtikuussa 1918 kirjailija Irmari Rantamalan (Maiju 
Lassilan) toimittamana. Valpas ja muut Työmiehen toimittajat 
olivat pakotettuja siirtymään maanpakoon ja kun sitten myö- 
hemmin avautui mahdollisuuksia työväenliikkeen julkiselle toi- 
minnalle Työmiehen jälkeenjääneen omaisuuden saivat hal- 
tuunsa, tosin pitkällisen oikeudenkäynnin jälkeen, ne revisio- 
nistit, joita vastaan Valpas oli hellittämättä taistellut koko 
toimintakautensa. 


Valpas palasi maanpaosta v. 1919 ja sai olemattomiin syy- 
töksiin perustuvan tuomion valtiorikosoikeudessa. Vapaudut- 
tuaan v. 1924, miltei viiden vuoden vankeuden jälkeen, toimi 
hän ammattijärjestön kirjallisena sihteerinä, kunnes ammatti- 
järjestön tultua lakkautetuksi joutui työttömäksi. Poliittiseen 

toimintaan Valpas ei osallistunut kansalaissodan jälkeen lain- 
kaan. Hän ei kuulunut kummankaan työväenliikkeen suunnan 
järjestöihin. 

Valpas kuoli 11. 1. 1937. Hautauksen järjestivät Helsingin 
muurarien ammattiosasto ja muurarien liitto, se ammattikunta, 
jonka keskuudesta ja innoittamana Valpas kohosi työväen- 
liikkeen johtoon. Myöhemmin Valppaan haudalle pystytettiin 
muurarien ja HTY:n vapaajäsenten aloitteesta kootuilla va- 
roilla muistokivi. 

(Rakentaja n:ot 22 — 23/1960) 


Suomen 
vallankumoushallitus 


rakennustoimintaa 
suunnittelemassa 


Vuoden 1918 vallankumoushallitus — Kansanvaltuuskunta — 
muodostettiin tammikuun 27 päivänä. Sen yläpuolelle perus- 
tettiin työväenjärjestöjen ja punakaartien edustajista koottu 
Työväen Pääneuvosto, jonka tehtäviin kuului mm. lainsää- 
däntö. Viimeksi mainittu vastasi eduskuntaa, joten varsinaista 
hallinnollista valtaa käytti Kansanvaltuuskunta. Vallanku- 
moushallitus määritteli lyhyesti ohjelmansa ensimmäisessä ju- 
listuksessaan. Koko valtiojärjestö on muutettava rohkein, har- 
kituin vedoin ja koko valtiosääntö on vaadittava taatusti työ- 
väen etujen mukaisen kansanvallan pohjalle. Pankkipääoma 
on alistettava yhteiskunnan valvotaan. ”Vähävaraisten omai- 
suuteen ei ole kajottava, mutta millä alalla kansan yhteinen 
hätä jo selvästi vaatii suurten riistäjäin tuotantolaitosten 
ottamista yhteiskunnan haltuun, väistyköön heidän omistus- 
oikeutensa.” Uuden työväenhallituksen sosialisoimisohjelma ei 
ollut tämän pidempi eikä ehdottomampi. Tosin siinä julistettiin, 
miten työläisten on päivä päivältä, viikko viikolta astuttava 
herkeämättä eteenpäin sosialistisen kumouksen tietä, mikä voi 
tapahtua ainoastaan vallankumouksellisten säännösten kautta 
ja joiden toimeenpanosta kansa itse päättää. 

Kansanvaltuuskunta kokoontui Helsingissä ollessaan, siis 28. 
1.—4. 4. 1918, kaikkiaan 87 kertaa, useina päivinä oli kaksikin 
kokousta. Niistä kertyi 446 pöytäkirjan sivua. Vaikka halki 

Suomen ulottuvalla pitkällä rintamalla ankarat taistelut rie- 
huivat päivästä päivään, käsitteli Kansanvaltuuskunta lukuisia 
siviilihallinnon ja rauhanomaisen tuotantotoiminnan piiriin 
kuuluvia asioita. Se jakautui 12:een osastoon, jotka nykykie- 
lellä sanottuna olivat ministeriöitä. Työasiainosasto, jota johti 
puutyöntekijäin liiton entinen puheenjohtaja ja Suomen Am- 
mattijärjestön silloinen puheenjohtaja J. K. Lumivuokko, ja- 
kautui vielä eri työ- ja toimialojen mukaan jaostoihin. Sen 
hallinta-alaan kuuluivat teollisuus, kauppa, valtion rakennus- 
toiminta sekä valtion koskivoimat ja niihin liittyvät rakennus- 
työt. 

Myöhemmin työasiain osastosta erotettiin sosiaaliasiain 
osasto, jonka toimialaan kuuluivat työväensuojelu, työnvälitys, 
työriitain sovittaminen, vakuutustoiminta ja työväen asunto- 
asiat. 

Suoraviivaiseen eri alojen tuotantolaitosten ja liikeyritysten 
sosialisointiin ei Kansanvaltuuskunta ryhtynyt. Sosialisoimis- 
kysymys tuli esille helmikuun puolivälissä käsiteltäessä toimin- 
tansa keskeyttäneiden tuotantolaitosten käyntiinpanemista ja 
niiden omistajain sekä teknillisen henkilökunnan sabotointia. 
Eräiden kansanvaltuutettujen, mm. Voitto Elorannan mielestä 
olisi teollisuus ja maatalous ollut otettava kokonaisuudessaan 
yhteiskunnan hallintaan. Kuusinen, Sirola ja heidän mukanaan 
Kansanvaltuuskunnan enemmistö (8 ääntä 6 vastaan, kertoo 
Kansanvaltuuskunnan pöytäkirja), oli sitä mieltä, että sosiali- 
sointi oli toteutettava harkiten ja asteittain kunkin tuotanto- 
alan kehitystä ja sosialisoimisen edellytyksiä silmälläpitäen. 
Sitä valmistelemaan asetettiin komitea, jonka tehtäviin kuului 
kumousliikkeen taloudellisten tavoitteiden selvittely. 


Rakennustoiminnan organisaatio 
Rakennustoiminnan elvyttämistä käsiteltiin Kansanvaltuus- 
kunnassa helmikuun 12 päivänä. Silloin todettiin, miten I 
maailmansodan alkamisvaiheessa miltei olemattomaksi supistu- 

nut rakennustoiminta on edelleen pysähdyksissä. Samanaikai- 
sesti asuntopula kasvoi jatkuvasti varsinkin kaupungeissa ja 
teollisuuskeskuksissa. Kuntien valtuustoille annettiin kehotus 
huonerakennustöiden järjestämisestä. Kuntiin oli perustettava 
asuntolautakunnat. Uudet asuntorakennukset oli huolellisesti 
suunniteltava. Kansanvaltuuskunta päätti myöntää rakennus- 
lainoja ja kehotti aloittamaan rakennustöitä varsinkin niillä 
paikkakunnilla, joilla ilmeni työttömyyttä. Rakennustoimin- 
nan johtoon asetettiin jaosto, jonka puheenjohtajaksi nimet- 
tiin Erkki Härmä. Sen muina jäseninä olivat kirvesmiesten 
ammattiyhdistystoiminnassa eturivissä ollut Salomon Hellsten, 
L. Suvanto, H. Saarinen ja E. Leino. Lisäksi oli toiminnassa 
”sekalaisten” töiden jaosto, mikä nykykielellä vastasi yleisiä 
töitä. Sen puheenjohtaja oli vanhan puutyöntekijäin liiton joh- 
tomiehiin kuulunut Antti Räsänen ja jäseninä V. Rantanen ja 
E. Ekholm sekä sihteerinä muurari Gideon Lehön. Myös kivi- 
työntekijäin liiton luottamusmies Juho Pietikäinen oli mukana. 
Hän toimi yleisten töiden valvojana. Myös valtion virkatalojen 
valvontalautakunnassa tarvittiin rakennustyöläisten asiantun- 
temusta. Siihen valittiin Salomon Hellsten, rappaaja Herman 
Markkanen ja Nevalainen. Edellä lueteltujen lisäksi toimi tun- 
nettuja rakennusalan ammattiyhdistysmiehiä muissa johtavissa 
tehtävissä. Työväen Pääneuvoston puheenjohtajana oli aikai- 
sempi puutyöntekijäin liiton puheenjohtaja Emil Perttilä. ”Pos- 
tiministerinä” ts. posti- ja tiedotusasiain kansanvaltuutettuna 
toimi maalarintyöntekijäin liiton entinen puheenjohtaja Emil 
Elo. Kansanvaltuuskunnan taloudenhoitajan (kamreerin) pai- 
kalla oli muurarien liiton puheenjohtaja Herman Hurmevaara. 
Myös saman liiton puheenjohtajan tehtävää hoitanut Edvard 
Nygvist oli Helsingin miliisipäällikkönä eli porvarillisesti sa- 
nottuna poliisimestarina. Tätä luetteloa voitaisiin täydentää 
vielä kymmenillä johtaviin hallinnollisiin ja tuotannollisiin teh- 
täviin osallistuneilla eri paikkakuntien rakennustyöläisten joh- 
tavilla miehillä ja naisilla. 

Maalarintyöntekijäin liiton luottamusmies Svantte Lehtonen 
ja kirvesmiesten ja puutyöntekijäin liittojen johtoihin kuulunut 
Matti Paasivuori sen sijaan pysyttelivät syrjässä. 

Maaliskuun puolivälissä tämä yleisten töiden jaosto laajen- 
nettiin valtion töiden neuvostoksi, jonka toimialaan kuuluivat 
mm. uusien rautateiden rakentaminen, satamien, kanavien ja 
julkisten rakennusten rakennus- ja kunnossapitotyöt. Lisäksi 
neuvosto käsitteli kaikki laina- ja valtionapuanomukset, jotka 
koskivat rakennusluontoisia töitä. 


Yritysten ja työpaikkojen hallinto 


Helmikuun 6 päivänä Kansanvaltuuskunta vahvisti valtion 
ja kuntien töiden järjestyssäännöt. Niiden mukaan oli työpaik- 
koihin valittava työntekijöiden kolmijäseninen luottamusmie- 
histö samaan tapaan kuin Kansanvaltuuskunnan työasiain 
osaston toimesta käyntiinpantuihin teollisuuslaitoksiin. Niissä 
muodostettiin tehdaskomiteoita, joiden puheenjohtajina toimi- 
vat Kansanvaltuuskunan nimeämät komissaarit. Luottamus- 
miehistöjen puheenjohtajat kuuluivat tehdaskomiteoihin. Jos 
työväestö havaitsi tuotantolaitoksen komissaarin tai konttori- 
päällikön toimivan vastoin järjestyneen työväen etuja tai pää- 
töksiä, oli vaatimus hänen erottamisestaan tehtävä Kansan- 
valtuuskunnalle. Tuotantolaitosten hallinnossa siis yhdistyivät 
työläisten välittömästi valitsemat tehdaskomiteoiden jäsenet 
ja vallankumoushallituksen nimeämä komissaari, jotka yhdessä 
muodostivat johdon. 

Vallankumoushallitus ei lyhyeksi jääneenä valtakautenaan 
ennättänyt järjestää kunnallishallintoa uudelleen. Sosialidemo- 
kraattiset kunnallis- ja muut työväenjärjestöt joutuivat Kan- 
sanvaltuuskunnan sisäasiain osaston ohjeiden pohjalla järjes- 
tämään väliaikaisen kunnallishallinnon. Helmikuun 13 päivänä 
Kansanvaltuuskunta hyväksyi O. W, Kuusisen luonnoksen 
pohjalla laajemmat ohjeet sisäasiain hallinnosta. Nekin raken- 

tuivat työväenjärjestöjen toimenpiteiden varaan. Kuntia johti- 
vat työväenjärjestöjen valitsemat valtuustot sekä kunnallis- ja 
muut lautakunnat. Niiden tehtäviin kuului myös asuntoraken- 
nustoiminnan ja kuntien toimialaan kuuluvien julkisten raken- 
nustöiden johto. Uusia rakennus- ja niihin rinnastettavia töitä 
eivät nämä työväen valitsemat johtoelimet ennättäneet aloit- 
taa. Suuremmissa kaupungeissa sen sijaan suoritettiin erilaisia 
rakennusalan korjaus- ja huoltotehtäviä. 

Paraisten Kalkkivuori OY:n muurilaastitehdas Helsingissä 
oli ainakin osittain käynnissä työläisten toimesta. Se kuulutti 
mm. konttoripäällikköä palvelukseensa Kansanvaltuuskunnan 
Tiedonantaja-nimisessä vallankumoushallituksen äänenkannat- 
tajassa. Samassa lehdessä oli Huberin putkityöliikkeen ”Teh- 
taan valtuutetun” — siis komissaarin — allekirjoittama ilmoi- 
tus, missä tiedotettiin töiden uudelleen aloittamisesta Kansan- 
valtuuskunnan työasiain osaston toimesta. Muiden rakennus- 
toimintaan liittyvien yritysten työskentelystä valtakaudella ei 
ole mainittavasti tietoja. Tämä ei niinkään johtunut siitä, ettei 
rakennusalalla ja läheisesti siihen liittyvien eri yritysten, kuten 
maalaus-, putki- ja peltisepänliikkeiden sekä tiili-, sementti- ja 
kalkkitehtaiden työntekijöissä olisi ollut valveutuneita yri- 
tysten johtoon pystyviä työläisiä. Rakennustoiminnan miltei 
täydellinen pysähtyminen johtui samoista syistä kuin muiden- 
kin sotien aikana. Välittömästi sotatalouteen liittyvä teollisuus 
on tärkeämpi ja sitä pidetään käynnissä hinnalla millä hy- 
vänsä. Niin myös Suomen vallankumoushallitus suuntasi ensi- 
sijaisesti huomionsa metalliteollisuuteen, jonka tuotteilla voi- 
tiin käydä kauppaa Neuvosto-Venäjän kanssa ja hankkia sitä 
kautta elintarvikkeita sekä tietenkin tuottaa sodankäynnille 
välttämättömiä varusteita. 


Tie sosialismiin 
Jälkeenpäin arvosteltaessa työväenliikkeen keskuudessa Kan- 
sanvaltuuskunnan valtakautta, on usein korostettu, että vallan- 

kumoukselta puuttui selvä sosialistinen päämäärä. Sillä olisi 
pitänyt olla jo laatimassaan valtiosääntöehdotuksessa selvästi 
viitoitettu tie sosialistiseen yhteiskunta- ja talousjärjestelmään. 
Mm. Yrjö Sirola on todennut, miten vallankumouksen jälkeen 
työväenliikkeen miehiä sekoitti epävarmuus uuden luomisesta. 
”Valtiosääntöehdotuksestamme ilmenee, että koetimme pitää 
sitä porvarillisena, mutta se pyrki käsissämme muuttumaan 
sosialistiseksi työväenvallaksi”, lausui hän. Kansanvaltuus- 
kunnan pöytäkirjan liitteenä on jälkimaailmalle säilynyt Kymin- 
tehtaan työväen yleisen kokouksen päätös, missä arvostellaan 
Kansanvaltuuskunnan taloudellisia toimenpiteitä ja leimataan 
ne porvarilliseksi näpertelyksi. Kuitenkin vallankumoushalli- 
tuksella oli selvä suunta kohti sosialismia. Käytännössä toi- 
miessaan töiden aloittamiseksi yksityiskapitalistien jättämissä 
tuotanto- ja liikelaitoksissa sekä porvarillisten virkamiesten 
hylkäämissä valtion ja kuntien laitoksissa se toteutti sosialis- 
tisia päämääriä. 

Tähän mennessä on tutkittaessa vallankumouskauden histo- 
riaa rajoituttu pääasiallisesti vain sotilaallisen puolen ja yleis- 
poliittisten ratkaisujen selvittelyyn. Miten työväen muodostama 
vallankumoushallitus hoiti maan asioita ja miten se suunnitteli 
hallinnon ja tuotantoelämän järjestelyä, on jäänyt miltei tutki- 
matta. Pintapuolinenkin asiaan syventyminen osoittaa työväes- 
tön edustajain, vaikka heillä ei ollutkaan hallinnollisia ja tuo- 
tannon johtamisen kokemuksia, tunteneen vastuunsa. He aloit- 
tivat uuden valtion — Suomen Sosialistisen Työväentasavallan 
— rakentamisen työväenliikkeen ohjelman pohjalla, mutta 
eivät vielä silloin päässeet alkua pidemmälle. Tästä huolimatta 
laadituista laeista ja asetuksista, vahvistetuista suunnitelmista 
ja toimenpiteistä rakennussuunnitelmat ja aloitteet mukaan 
luettuina ilmeni vakava pyrkimys sosialistisen, kansanvaltaisen 
Suomen luomiseen. 

(Rakentaja n:o 2 —1965) 


Tasavallan ensimmäinen 
presidentti K. J. Stählberg 


100 vuotta oikeusoppineen ja valtiomiehen syn- 
tymästä 


Tasavallan ensimmäinen presidentti K. J. Stählberg syntyi 
Suomussalmella 28. 1. 1865. Hän oli 22-vuotias valmistuessaan 
filosofian kandidaatiksi. Kaksi vuotta myöhemmin hän suoritti 
molempien oikeuksien kandidaatin tutkinnon ja väitteli lakitie- 
teen tohtoriksi vuonna 1892, Siitä alkoi hänen yliopiston opet- 
tajan uransa. Oltuaan ensin hallinto-oikeuden ja kansantalous- 
tieteen apulaisena tuli hänestä vuonna 1903 hallinto-opin pro- 
fessori. Samanaikaisesti alkoi hänen virkamiesuransa Keisarilli- 
sen Suomen Senaatin protokollasihteerinä. Vuosisadan tait- 
teessa hän astui myös poliittiseen elämään. Hän oli perustus- 
laillinen ja nuorsuomalainen. Hänet erotettiin virastaan, kun 
hän kieltäytyi myötävaikuttamasta Suomen lakien vastaisessa 
järjestyksessä annettujen asevelvollisuuslakien voimaansaat- 
tamiseen. Hän oli porvarissäädyn edustajana säätyvaltiopäi- 
villä ja valittiin myös uuteen yksikamariseen eduskuntaan sen 
alkuvaiheessa. Vuonna 1905 hän astui Leo Mechelinin johta- 
maan perustuslailliseen senaattiin kauppa- ja teollisuustoimi- 
tuskunnan päällikkönä. 

Hänen poliittinen uransa sivusi alkuvuosien työväenliikettä 
mm. siten, että hän alusti kysymyksen äänioikeudesta toisessa 


152 


työväenyhdistysten edustajakokouksessa vuonna 1896. Hän ja 
lukuisat muut nuorsuomalaiset olivat mies ja ääni -periaatteen 
kannalla vanhasuomalaisten (Suomalainen Puolue) suositelles- 
sa 10 äänen varallisuudesta ja yhteiskunnallisesta asemasta 
riippuvaa asteikkoa. 


Vuoden 1918 sisällissodan jälkeen K. J. Stählbergin aika tuli 
silloin kun kuningasseikkailijat kärsivät surkean ja perusteel- 
lisen haaksirikon. Hänellä oli sekä oikeusoppineena että polii- 
tikkona keskeinen asema luotaessa vuoden 1919 valtiosääntöjä, 
perustuslakeja, jotka edelleen ovat voimassa suurin linjoin 
samansisältöisinä. Eduskunta valitsi hänet maamme ensimmäi- 
seksi tasavallan presidentiksi vuonna 1919. Silloin ilmeni en- 
simmäisen kerran selvänä se rintamanjako, missä K. J. Stähl- 
bergin vastustajat muodostivat taantumuksellisen leirin ja 
hänen kannattajansa koostuivat enemmän ja vähemmän demo- 
kraattisista aineksista. Hänet valittiin 143 äänellä. Vastaeh- 
dokas tsaarin kenraali Mannerheim sai 50 ääntä, joista suurin 
osa tuli kuningasseikkailun jälkeen Kansalliseksi Kokoomus- 
puolueeksi muuttuneelta suomalaiselta puolueelta. Kysymys ei 
ollut vain henkilöistä, vaan kahdesta toisilleen vastakkaisesta 
ohjelmasta. K. J. Stählberg oli sitä mieltä, että maamme sisä- 
poliittiset olot ja ulkopolitiikka olisi vakiinnutettava rauhan- 
omaiselle kannalle. Sisällissodan haavoja olisi lääkittävä ja 
suhteet naapurimaahan Neuvosto-Venäjään vakiinnutettava. 
Mannerheim kannattajineen vaati yhtymistä erilaisten valkois- 
ten kenraalien Neuvosto-Venäjää ja lähinnä Pietaria vastaan 
suuntautuneisiin sotatoimiin. Vaikka heidän monarkistiset tuu- 
lentupansa olivat luhistuneet, he vaativat taantumuksellisen ja 
vanhoillisen sisäpolitiikan noudattamista. Tässä mielessä he 
vastustivat jyrkästi toimintaoikeuksien myöntämistä työväen- 
liikkeelle. 


Tässä tilanteessa ja myöhemmin 1920—30-luvulla työväki, 
sen edustajat eduskunnassa ja presidentin valitsijamiehet an- 

toivat kannatuksensa K. J. Stählbergille. Monissa tapauksissa 
tämä menettelytapa oli ainoa tuloksellinen taisteltaessa äärim- 
mäistä taantumusta vastaan. K. J. Stählbergia tuskin voidaan 
luonnehtia vapaamieliseksi ja radikaaliksi porvariksi siinä mie- 
lessä mitä muualla tällä käsitteellä ymmärretään. Hän oli tiu- 
kasti sitä mieltä, että vasemmistolaisten työläisten toimintaa 
olisi vastustettava ja heidän vaikutusvaltaansa heikennettävä 
kaikin keinoin. Työväestön kannalta hän kuitenkin erosi eduk- 
seen monista muista aikalaisistaan siinä, että hän kunnioitti 
laillisia muotoja myös tässä taistelussa. Hänen kantansa mu- 
kaan myös toimittaessa työväenliikettä vastaan oli noudatet- 
tava yhteiskunta- ja oikeusjärjestystä yhtä johdonmukaisesti 
kuin muidenkin yhteiskuntapiirien ollessa kyseessä. Näin hän 
sanoutui selvästi ja johdonmukaisesti irti niistä vaikutusval- 
taisista voimista, jotka hyväksyivät millaisen väkivallan ja 
oikeudettomuuden tahansa työväenliikkeen ollessa kyseessä. 
Seuraavissa presidentinvaaleissa ei K. J. Stählberg asettunut 
ehdokkaaksi. Taantumuksen noustessa 1920-luvun jälkipuolis- 
kolla ja fasistista lapuanliikettä luotaessa hän astui uudelleen 
poliittiseen elämään. Tässä vaiheessa hänen persoonastaan 
muodostui entistä selvempi demokratian ja lakien mukaisen 
oikeusjärjestyksen kunnioittamisen symboli. Lapuanliikkeelle, 
jonka johtajat aivan kuin vuoden 1918 kuningasseikkailussa 
löytyivät Kansallisesta Kokoomuspuolueesta, hän oli punainen 
vaate. Hänen presidentiksitulonsa oli estettävä hinnalla millä 
hyvänsä. Tiedetään, että tässä vaiheessa oli murhasuunnitel- 
miakin valmiiksi laadittuna. On tunnettua, että lapuanliike ei 
kaihtanut salamurhiakaan raivatessaan vastustajiaan tieltä 
pois. Lokakuussa 1930 hänet muilutettiin, pakotettiin puolisoi- 
neen astumaan autoon ja kuljetettiin väkivalloin itärajalle. 
Kun asiaa tutkittiin, johtivat jäljet maamme puolustusvoimien 
johtoportaisiin. Sieltä löytyivät muilutuksen järjestäjät. 
Vuoden 1931 presidentinvaaleissa K. J. Stählberg hävisi 
Svinhufvudille äänin 151—149. Nämä vaalit olivat kaikkea 

muuta kuin vapaat. Työväenliikkeen vasemmistolla ei ollut 
enää minkäänlaisia mahdollisuuksia omien valitsijamiesehdok- 
kaiden asettamiseen. Ennen vaalitoimitusta lähinnä Maalaislii- 
ton ryhmä taivutettiin terrorin ja väkivallan uhan avulla 
äänestämään Svinhufvudia. Itse suojeluskuntapäällikkö Malm- 
berg liikkui eduskuntatalossa uhkailemassa valitsijamiesryh- 
miä. Ennen vaaleja lapuanliikkeen ja kokoomuspuolueen leh- 
distössä oli ollut selviä murhauhkauksia. Helsinkiin oli muka 
kokoontunut valmiiksi aseistettuja lapuanliikkeen miehiä, jotka 
panevat toimeen verilöylyn, jos Stählberg valitaan. Niin ilmoi- 
tettiin erityisesti horjuville Maalaisliiton valitsijamiehille. 
Neljänsissä presidentinvaaleissa vuonna 1937 oli Stählberg 
jälleen ehdokkaana. Kansallinen Kokoomus ja nimensä Isän- 
maalliseksi Kansanliikkeeksi muuttanut lapuanliike nimesivät 
yhteiseksi ehdokkaakseen Svinhufvudin. Jälleen vaaleissa oli 
kysymys maan sisä- ja ulkopoliittisesta suuntauksesta. Kokoo- 
muksen ja IKL:n tunnus ”Ukko Pekka uudelleen” oli yhtä 
kuin siihenastisen lapualaishenkisen suuntauksen jatkuminen. 
Svinhufvudin vaaliliitot saivat 86 valitsijamiestä, sosialidemo- 
kraatit 95, Stählbergin vaaliliitot mukaan luettuna hänen eh- 
dokkuuttaan osittain kannattava Ruotsalainen Kansanpuolue 
63. Stählbergin oma Kansallinen Edistyspuolue oli jatkuvasti 
kasvanut alaspäin. Vapaamielisyyden ja demokraattisuuden 
edustaminen sen riveissä oli jäänyt yhä hupenevan pienen 
ryhmän asiaksi. Sen järjestökoneisto ja lehdistö oli heikko. 
Pää-äänenkannattajana pidetty, mutta vankasti yksityiskapita- 
listisen Erkon sanomalehtitrustin käsissä oleva Helsingin Sa- 
nomat ei suhtautunut suopeasti ja lämmöllä Stählbergin presi- 
denttiehdokkuuteen. Ensimmäisessä äänestyksessä Stählber- 
gilta puuttui yksi ääni tullakseen valituksi. Koska Maalaislii- 
tossa oli edelleen horjuvia ja avoimesti Svinhufvudia kannatta- 
via aineksia ja samoin Ruotsalaisessa Kansanpuolueessa oli 
joukko samanlaisia valitsijamiehiä, eivät Svinhufvudin vastus- 
tajat rohjenneet mennä kolmanteen äänestykseen, mihin olisi- 

vat tulleet vastakkain Stählberg ja Svinhufvud, vaan ratkaisi- 
vat vaalin toisessa äänestyksessä Kallion hyväksi. 

Tähän päättyi silloin 72-vuotiaan valtiomiehen poliittinen 
ura. Toisen maailmansodan vuosina hän oli poliittisesta elä- 
mästä syrjässä. Hän kuoli vuonna 1952. Hänen kuolemansa 
jälkeen monet niidenkin piirien edustajat, jotka eivät kaihta- 
neet keinoja ja joille ei minkäänlainen matalamielisyys ollut 
vierasta häntä häväistäessä, ovat suitsuttaneet hänelle kiitosta 
suurena valtiomiehenä. Työväenliikkeen näkökulmasta tarkas- 
teltuna erityisesti 1920-lukuun, jolloin hän oli maan johdossa, 
sisältyy paljon kielteistä. Mielivaltaiset vangitsemiset, työ- 
väenjärjestöjen lakkauttamiset, painokanteet, työmaaterrori 
jne. olivat tämän ajanjakson luonteenomaisia ilmiöitä. Tästä 
huolimatta K. J. Stählbergin valtiomieshahmo nousee esiin 
monien muiden yläpuolelle. Hän halusi olla oikeudenmukainen 
ja tasapuolinen. Hän halusi rakentaa valtion, missä kaikki 
kansalaiset olisivat tasaveroisia lain edessä ja nauttisivat sa- 
maa oikeusturvaa. Kun hänen elämäntyötään pirstottiin, ei 
hän kuitenkaan tajunnut millaista voimaa järjestynyt työ- 
väestö edusti. Työväestö kyllä antoi toistuvasti kannatuksensa 
K. J. Stählbergille, kun taantumusainekset ja suoranaiset fasis- 
tit hyökkäsivät häntä ja hänen politiikkaansa vastaan. K. J. 
Stählberg puolestaan ei liittoutunut työväestön kanssa käydes- 
sään epätasaista kamppailua ihanteidensa puolesta 1920—30- 
luvun fasismiin kallistuvassa Suomessa. Siksi hän kaatui sisäl- 
täpäin luhistuvan ja ulkoisen paineen alaisena murskautuvan 
pienen edistyspuolueen mukana. Valtiomiestehtävässään hänellä 
oli ihanteenaan demokratia ja parlamentarismi, mutta hän ei 
tajunnut kansanjoukkojen ja niiden organisoinnin merkitystä 
näitä arvoja puolustettaessa. 


(Rakentaja n:o 14 —1966) 


Työväenjohtaja Eetu Salin 


lennokas puhuja ja työväenjohtaja, syntyi kyläsuutarin per- 
heessä Asiakkalassa maaliskuun 18 päivänä vuonna 1866. Kou- 
lunkäynti rajoittui rippikouluun ja työnteko isän ammatissa 
alkoi yhdeksänvuotiaana. Niukka ravinto ja työtä 13—14 tun- 
tia päivässä, sellainen lapsuus oli tuhansilla viime vuosisadan 
työläiskotien kasvateilla. Eetu Salinin lahjakkuutta kuvastaa 
se, että hän oppi lukemaan viisivuotiaana. Energisyyttä ilmensi 
sekin, että hän karkasi ensimmäisen kerran kotoaan 12-vuo- 
tiaana ja jätti lapsuudenkodin lopullisesti kahden vuoden ku- 
luttua. Niin alkoivat vaellusvuodet. Muiden kiertävien kisällien 
tapaan hän liikkui Helsingissä, Turussa, Tampereella ja Poh- 
janmaalla. Viimeksi mainitulla seudulla oli nuorisoseuraliike 
silloin nousussa, ja hän liittyi mukaan. Tampereella hän yhtyi 
juuri perustettuun työväenyhdistykseen. Silloin hänellä oli jo 
kirstullinen kirjoja, niin kerrotaan. Ahkerana lukumiehenä hän 
oli sen ajan vaatimattomien kansankirjastojen vakinainen 
asiakas. 

Vuonna 1888 Eetu Salin päätti vaeltelemisen ja asettui suu- 
tarintyöhön Helsinkiin. Silloin maamme muutama vuosia aiem- 
min syntynyt työväenliike eli porvarillisjohtoista, wrightiläistä 
kauttaan. Eetu Salinista tuli välittömästi eräs sen alaisen 

suutarien ammattiosaston johtomiehistä. Pian koko yhdistyk- 
sen sisällä ilmeni uusi, jyrkkä suunta. Sen puolestapuhujat oli- 
vat saaneet eri teitä, ei vähiten kirjallisuudesta, sosialistisia 
vaikutteita. Niitä he esittivät rohkeasti mm. yhdistyksen pu- 
hujaseurassa. Nykykielellä sanottuna tämän sosialistisen oppo- 
sition, josta muutaman vuoden kuluttua tuli enemmistö, rohkea 
ja tarmokas johtaja oli Eetu Salin. 

1890-luvun puolivälissä, kun koko silloinen työväenliike siir- 
tyi askel askeleelta sosialistisille linjoille, Eetu Salin tuli ei 
vain ammattitovereidensa vaan laajojen joukkojen tietoisuuteen 
kansanpuhujana, lakonjohtajana ja ammattiyhdistysmiehenä. 


Hän puhui työttömille, 


nälkäisille ja pienipalkkaisille Sörnäisten Kansankodissa nykyi- 
sen Hämeentien varrella ja korosti sytyttävin sanoin oman toi- 
minnan ja järjestymisen merkitystä. Kymmenen vuotta myö- 
hemmin hän kuvasi tätä murrosvaihetta ironiseen pakinatyyliin 
Kuinka se kirkastui-otsikoidussa artikkelissaan: 


”,.. Suomen työväen ensimmäisenä ja voimakkaimpana 
kiihoittajana oli nälkä. Ei se nälkä, jonka jumala ennen 
lähetti joskus syntisen maanviljelysköyhälistön paatu- 
neita sydämiä valaisemaan, vaan se toinen, joka seuraa 
kuin kiljuva jalopeura teollisuustyöväestön kintereillä, 
siitä huolimatta, vaikka hyvä jumala antaisi sataa man- 
naa maanviljelijöille taivaasta. Se yllyttäjä nälkä on 
kapitalistiseen yhteiskuntajärjestykseen sisältyvän per- 
keleen lähettämä ja sen tähden se saa vaikka kuinka 
kiltin työväestön riivatuksi. ...Kun maailma on niin 
valmis, ettei siinä ole enää mitään tekemistä, niin lienee 
viisainta tervata se. Kuumassa auringon paahteessa se 
sittemmin kenties syttyisi palamaan ja sen jäljestä teillä 
taas ehkä olisi paljonkin tekemistä, jos se työ on niin 
tuiki välttämätöntä elämän ylläpidoksi.” 


Eetu Salin oli mukana Turussa vuonna 1899 perustamassa 
maamme työväen ensimmäistä itsenäistä poliittista puoluetta 

Eetu Salin 


-—— Suomen Työväenpuoluetta. Hänet valittiin sen johdon jäse- 
neksi, mutta hän kieltäytyi. Monien muiden kera hän vastusti 
puoluehallinnon sijoittamista Turkuun. Jo niihin aikoihin työ- 
väenliikkeessä oli selvästi havaittavissa helsinkiläisen Työmies- 
lehden ympärille ryhmittynyt ja ammattiliittoihin nojautuva 
suunta, joka myöhemmin tunnettiin siltasaarelaisuuden ni- 
mellä. Eetu Salin, eräs suutarien ammattiliiton perustajista, 
oli tämän radikaalisemman linjan kannalla. Se vahvistui vielä 
hänen liittyessään Työmiehen toimitukseen vuosisadan tait- 
teessa. Forssan puoluekokouksessa 1903, jolloin puolueen nimi 
muutettiin sosialidemokraattiseksi ja se hyväksyi selvän sosia- 
listisen ohjelman, Eetu Salin esitti keskeistä osaa. Hän, lenno- 
kas agitaattori, mutta ankaran looginen ajattelija, pureva ja 
selvä sanankäyttäjä ja kirjoittaja, kuului äänioikeustaistelun 
johtaviin miehiin. Kansan tahto eli tuomiopäivän 

saarna, hänen lentokirjasena julkaistu puheensa joulukuun 
30 päivänä 1905, sisälsi tiivistettynä työväenliikkeen ääni- 
oikeusohjelman. Hän kysyi, kuka on oikeuttanut säätyvaltio- 
päivillä edustettuna olevan 15 % kansasta olevan ryhmän 
edustamaan 85 %. Aika on tullut, jolloin Suomen köyhälistö 
vaatii ehdottomasti oikeutensa, vakuutti hän. 


Eduskuntauudistuksen 


toteutumisen jälkeen hänet valittiin kansanedustajaksi kah- 
teen otteeseen, mutta toiminta parlamentissa ei häntä erityi- 
sesti kiinnostanut. Voimia kuluttanutta äänioikeuskamppailua 
seurasi väsymyskausi. Oulun puoluekokouksessa vuonna 1906, 
jossa hän käytti laajan puheenvuoron taktiikasta, hän vakuutti 
olevansa taistelun mies, vaikka voimat olivat kuluneet loppuun 
niin, että hän ei viime aikoina ollut jaksanut paljon taistella. 
Tässä vaiheessa hänen luonteensa perusominaisuuksiin kuulu- 
nut boheemisuus nousi entistä näkyvämmin esille. Väinö Linna 
on ikuistanut hänet Täällä Pohjantähden alla-teok- 
seensa tuoden korostetusti sen esille. Hän hankki useampaan 
otteeseen toimeentulonsa kansanruokalan pitäjänä, mutta työs- 
kenteli myös työväenlehdistön toimituksissa. Vuoden 1905 suur- 
lakon jälkeisellä tsaarin ministerin Stolypinin mukaan nimite- 
tyllä taantumuskaudella hän vaikutti Porissa Sosialide- 
mokraatin toimittajana. 

Ne vuodet olivat työväenlehdistölle todellista majesteetin- 
rikosjuttujen aikaa. Keisarillinen Suomen Senaatti ja Paino- 
ylihallitus valvoivat valppaasti, ettei mitään silloisten vallan- 
pitäjien kannalta kielteistä esiintyisi lehdistössä. Painokanne- 
juttuja oli jatkuvasti vireillä eri tuomioistuimissa ja vankeus- 
ja sakkotuomioita sateli ensisijaisesti työväen lehtien toimit- 
tajille. Puhuttiin kunnianpaikkaajien ammattiyhdistyksestä, 
jolla tarkoitettiin linnassa istuvaa huomattavaa sanomalehti- 
miesjoukkoa, Oli selvää, ettei suorasanainen ja kärkeväkin kir- 

joittaja Eetu Salin voinut pysytellä poissa tulilinjalta. Pisim- 
män tuomionsa, 10 kuukautta vankeutta, hän sai Totuutta 
ei saa puhua-otsikoidusta artikkelistaan. 


Edellä mainitun Oulun puoluekokouksen vaiheilla Eetu Salin 
oli siirtymässä puolueen oikeistoon. Puheissaan hän käytti 
jyrkkää ja kumouksellista kieltä, mutta valitsi eri ratkaisuissa 
puolueen oikeiston. Vallankumousvuosina 1917—1918 tämä 
hänen asenteidensa suoranainen ristiriitaisuus tuli selvästi 
esille. Marraskuussa 1917 hän äänesti vallanottoa vastaan. 
Kun työväenliike tammikuussa 1918 teki vallankumouksen, 
liittyi Eetu Salin mukaan. Hän toimi punaisen hallituksen — 
Kansanvaltuuskunnan — tiedonantolehden päätoimittajana. 
Useissa lähteissä toistetaan hänen tuttavapiirissään esittä- 
määnsä lausuntoa, jonka mukaan hän, 25 vuotta työväenliik- 
keen riveissä toiminut, ei voinut jättää työväenliikettä, joka 
nyt hänen käsityksensä mukaan menetteli virheellisesti. Hän 
ei liittynyt korkeimpaan johtoon, kuten siihen asti oikeistolai- 
sena tunnettu Yrjö Mäkelin, joka otti vastaan Kansanvaltuus- 
kunnan jäsenyyden, mutta ei liioin pysytellyt ehdottomasti 
syrjässä kuten muutamat puolueen johtavat oikeistolaiset. 


Punaisten tappion jälkeen Eetu Salin vangittiin. Hän joutui 
valtiorikosoikeuden eteen kymmenien tuhansien punakaarti- 
laisten kera. Toiminta Kansanvaltuuskunnan tehtävissä ei muo- 
dostanut syyteaineiston keskeistä osaa, vaan puntarissa oli 
koko hänen toimintansa työväenliikkeessä. Kuten muitakin 
sosialidemokraattisia kansanedustajia häntä syytettiin Me 
vaadimme -julistuksesta. Valtiopäiväjärjestyksen periaate, 
jonka mukaan kansanedustajaa ei saa syytteeseen panna hänen 
eduskunnassa esittämänsä lausunnon johdosta, oli silloin työn- 
netty syrjään. Eetu Salin tuomittiin kuolemaan, mikä tuomio 
myöhemmin muutettiin elinkautiseksi kuritushuonerangaistuk- 
seksi. 

Vuosissa laskettuna 


hän oli silloin poliittisen kansalaisen todellisessa miehuuden 
iässä, hän oli kevättalvella täyttänyt 53 vuotta. Fyysisesti hän 
oli kuitenkin loppuun palanut. Ylirasittunut hermosto, vatsa- 
viat, sydänvika ja lopulta myös luumätä, nämä kaikki ja vielä 
muutkin sairaudet veivät häntä kohti kuolemaa. Hänen am- 
matti- ja kohtalotoverinsa niin suutarin rummulla kuin työ- 
väenliikkeen moninaisissa tehtävissä sekä kuritushuonevankina 
— Yrjö Mäkelin — kuvaa hänen dramaattista loppuaan otsi- 
kolla Titaanin kuolinkamppailu, Hän puhuu pit- 
kästä, raskaasta ja kiduttavasta taistelusta, jota Eetu Salin 
kävi kuoleman kanssa ja jota ei voi runokielellä kuvata. Tuon 
merkillisen ja henkisesti niin harvinaisen voimakkaan miehen 
olemus ruhjoutui erä erältä useamman kuukauden kuluessa. 
Hänen elämänsä päättyi huhtikuun 6 päivänä 1919, joten hän 
ei ennättänyt kärsiä vankilatuomiostaan täyttä vuotta. 
Työväenliike oli jo silloin jakautunut kahteen ryhmään, 
mutta se saattoi Eetu Salinin hautaan kokonaisena. Hänen 
hautausjuhlallisuuksistaan käytiin etuvartiotaistelu poliisimes- 
tarin kanssa. Se voitettiin ja niin pyöreästi 20 000 työläistä 
punaisine lippuineen seurasi hänen ruumissaattoaan halki kau- 
pungin. Muistopuheen pitäjä Taavi Tainio toi esiin, etteivät 
Eetu Salinin ajamat suuret aatteet hautaannu hänen muka- 
naan. Ne elävät työväenluokan sielussa siksi kunnes ne syyt, 
joiden poistamiseksi suuri vainaja oli taisteluun vihkiytynyt, 
ovat hävinneet ja antaneet tietä oikeudenmukaiselle yhteiskun- 
tamuodolle. Yrjö Sirola, ystävä ja työtoveri, kirjoitti laajan 
arvion Eetu Salinista Sosialistiseen Aikakausleh- 
teen. Hän kysyi, missä on porvaristolla osoitettavanaan 
puhuja ja kirjoittaja, joka lähimainkaan pääsee suutarinsälli 
Eetu Salinin säkenöivän neron rinnalle sellaisena kuin se 25— 
15 vuotta sitten kirkkaimmin loisti ja josta hehkusta kipunat 
vielä viime vuosiin asti väliin agitaatiopuheissa rätisivät. Ku- 

vailtuaan Eetu Salinin siirtymistä puolueen oikeistoon kirjoit- 
taja korosti, että Salin oli niin kunnioitettu, ettei häntä yleensä 
arvosteltu, vielä vähemmän haukuttu. Häntä kuunneltiin ja 
luettiin. Esteetikko Sirola viittasi Herman Sudermannin näytel- 
mään Johannes. Siinä Herodes lausui Kastajalle: ”Sepät 
sanovat hyvän malmin haljenneenakin heläjävän ja sinä helä- 
jät.” Eetu Salinin nerous loisti vielä senkin jälkeen, kun sen 
ehjä pohja oli rikkoutunut, jatkaa tähän Sirola. Niin varmasti 
olikin. 


Eetu Salin oli elämänsä viimeisessä vaiheessa 


joutunut fyysisistä ja psyykkisistä syistä eräänlaiseen kuollee- 
seen kulmaan. Hän ei ollut lähimainkaan sellainen itseoikeu- 
tettu, kunnioitettu ja pelätty johtajahahmo kuin työväenliik- 
keen itsenäistymis- ja äänioikeustaistelun kaudella. Hänen 
suuruudenaikansa tiivistyi verrattain lyhyeen ajanjaksoon. Sel- 
laiseksi voidaan luonnehtia kymmenvuotiskausi, josta neljä en- 
simmäistä vuotta ulottuu viime vuosisadalle, Vuoden 1905 
suurlakon aikana mukaan tulleen uuden polven varttuessa ja 
noustessa johtoon hän joutui taka-alalle. Kuitenkin hän säilyy 
historian lehdillä eräänä johtavana maamme itsenäisen työ- 
väenliikkeen perustajana ja rakentajana, lennokkaana puhu- 
jana, kirjoittajana ja agitaattorina, jonka vaikutus mielipiteen 
muodostukseen ja ratkaisuihin oli aikanaan suuri. Hänen ni- 
mensä on liitetty aikakirjoihin valtiopäivälaitoksemme uudista- 
jana. Mikä olennaisinta, myös tämän päivän työväenliike kun- 
nioittaa Eetu Salinia yli raja-aitojen perustansa luojana ja 
tiennäyttäjänä. Tämän päivän yhteiskunta on oikeudenmukai- 
sempi kuin mitä se oli sata vuotta ajassa taaksepäin Eetu 
Salinin syntymävuonna. Ansiota siitä ovat monet jakamassa, 
mutta heistä arvostetuimpiin kuuluu Eetu Salin. 

(Kansan Joulu 1959) 


Minna Canth 
yhteiskunnallisena 
julistajana 


1800-luvun jälkipuoliskon suomalaisessa yhteiskunnassa oli 
omat sopivaisuussääntönsä siitä, mistä kirjailija saa kirjoittaa 
ja mistä ei. Säätyläisperheiden piirissä liikkuneet romantisoidut 
tarinat olivat tietenkin luvallisia. Myös suomalainen talonpoika 
oli astunut esiin sekä Runebergin Vänrikki Stoolin hieman 
yksinkertaisena mutta rohkeana sotasankarina että nurise- 
matta kohtaloonsa alistuvana korvenraivaajana. Myös torppa- 
reiden, piikojen, renkien, käsityöläisten ym. heihin rinnastetta- 
vien väestöryhmien elämää voi jonkin verran sivuta, kun ra- 
joittui kertomaan siitä itsestään selvänä pidetystä koiran 
uskollisuudesta ja kiitollisuudesta, mitä he tunsivat isäntävä- 
keään kohtaan. 


Kun joku sanomalehtikirjoittaja sattui vain säälittelemään 
työväenluokan asemaa, sai hän jo siitä tiukan ojennuksen. Niin 
ruotsinkielinen aristokratia kuin suomalainen porvaristo olivat 
vakuuttuneita siitä, että työväenluokan asema oli sellainen 
kuin sen pitikin olla ja jopa parempi kuin muissa maissa. Tar- 
peeton myötätunto oli pahasta. Kun esim. nimimerkki Caphis 
kirjoitteli myötätuntoisesti Porin maakuopissa asuvista työ- 
läisistä, selitti Björneborg Tidning kuopissakin asuvien elämän 
olevan tavallaan hauskaa ja kodikasta. 


164 


Minna Canth 


Jumalainen maailmanjärjestys 


30-vuotias Minna Canth aloitti sanomalehden toimitta- 
jan uransa tällaisessa yhteiskunnassa v. 1874. Lehti oli Jyväs- 
kylässä ilmestyvä Keski-Suomi, jonka virallinen toimittaja oli 

hänen miehensä lehtori J. F. Canth. Jo ensimmäisellä ohjelma- 
kirjoituksellaan tyttöjen kasvatuksesta Minna herätti pahen- 
nusta. Jyväskylän seudun papisto ja ahdasmieliset tätisielut 
olivat sitä mieltä, että naisten pyrkimys osallisuuteen tiedoista 
oli rikos jumalan siveellistä maailmanjärjestystä vastaan. Kun 
Minna ei lehdessään tyytynyt hyökkäilemään vain juoppoutta 
vastaan yleisesti, vaan esitti väkijuomamyymälöiden aukiolo- 
aikojen rajoittamista, sai hän aviopuolisoineen kuvaannolli- 
sesti sanoen erokirjan harmaalle paperille. Innoissaan hän oli 
unohtanut, että lehden julkaisija omisti myös viinapolttimon. 

Minna Canthin esiintyminen yhteiskunnallisena julistajana 
ja realistisena kirjailijana alkoi varsinaisesti hänen Kuopion- 
kautenaan. Jo v. 1879 kirjoitettu näytelmä Murtovarkaus 
saattoi hänet laajempaan tietoisuuteen, joskin vasta aikajär- 
jestyksessä toinen — Työmiehen vaimo — teki hänestä 
aikaansa edellä olevan, kiistellyn uudistajan. Silloin ei Suomessa 
tunnettu sanottavammin Länsi-Euroopan edistyksellisiä kir- 
jailijoita. Georg Brandes, Stuart Mill, Björn Björnson, George 
Sand, Guy de Maupassant, Emile Zola ja lukuisat muut maail- 
mankirjallisuuden maineikkaammat kirjailijat antoivat siitä 
huolimatta vaikutteita Minna Canthille. Mm. alkukielellä luettu 
Zolan Germinal*) on jättänyt jälkensä hänen draamaansa 
Kovan onnen lapsia. 

Bebelin Nainen ja sosialismi sekä Henry Georgen 
Yhteiskunnallinen kysymys kuuluivat myös hänen 
lukemiinsa teoksiin. Viimeksi mainittu teki häneen syvän vai- 
kutuksensa ja sen kristillis-sosiaaliset aatteet muodostivat 
perustan hänen selvenevälle maailmankatsomukselleen. ”Se 
on minua innostanut”, kertoi hän. ”Siinä niin tuodaan esiin 
omat tunteeni, omat ajatukseni nykyisen Kristinopin käsityk- 
sestä ja uskonnollisesta tilasta. Elämä muuttuu, jäykistyneet 


*) Germinal ilmestyi suomeksi vasta v. 1958 Kansankulttuuri Oy:n 
kustantamana. 

muodot ovat tukahduttaneet ajatuksen vapauden kehittymisen 
riennot ja tunteiden elävyyden.” 


Kirjailijan tehtävä 

Minna Canthin loistavimpiin oppimestareihin luettava Georg 
Brandes, jonka kanssa hän oli kirjeenvaihdossa, lausui pää- 
teoksessaan Valtavirtauksia 19 vuosisadan kir- 
jallisuudessa, että kirjallisuuden on tuotava esiin kysy- 
myksiä keskusteltavaksi, jos se haluaa täyttää tehtävänsä. Jo 
Työmiehen vaimo oli keskustelua ja väittelyä herättänyt 
näytelmä. Suomalaiselle kirjallisuudelle se merkitsi uutta alue- 
valtausta, koska kapitalismin kauden palkkatyöläiset tulivat 
siinä ensimmäisen kerran ikuistetuiksi kaunokirjallisuuteen. 
Novelli Köyhää kansaa liikkui työväestön keskuudessa 
vielä rohkeammin. Se kuvaa työläisperheen kohtaloa työttö- 
myyden, hätäaputyömaiden 80 pennin päiväpalkkojen aiheut- 
taman nälän ja muun kurjuuden jaloissa. 

Työmies Holopainen ja hänen lopulta mielisairauteen sortunut 
vaimonsa sekä nälkiintyneet lapset edustivat tuhansia saman- 
laisessa asemassa olevia vähäväkisiä, joista parempiosaiset 
eivät välittäneet novellin Koposen Lopon suulla sanottuna enem- 
pää kuin koirista eikä niinkään paljon. ”Tappaisivat edes, 
mutta kun kiduttavat vain niin, että elämä on monin verroin 
pahempaa kuin kuolema.” Kun ko. perheessä käynyt pastori 
päivitteli sairautta ja kurjuutta, jota ei hänen mukaansa voitu 
auttaa, esitti kirjailija tohtori Wialenin suulla rikkauden ja 
köyhyyden poistamista. ”Kaikille työtä ja ruokaa, siinä ensim- 
mäinen ehto.” 

Meidän päiviemme lukijan on ehkä vaikea ymmärtää sitä 
myrskyä, minkä Köyhää kansaa aiheutti. Minna sai uusia 
ja vaikutusvaltaisia vihollisia. Hänen realistinen kuvauksensa 
leimattiin valheelliseksi. Mutta kirjoittaja tiesi, mitä hän sanoi. 
Hän oli tutkinut hätäaputyömaiden olosuhteita ja nimenomaan 

luvannut työläisille kirjoittaa heidän oloistaan. Hän oli vierail- 
lut vankiloissa ja Kuopion vaivaistalossa, joka kaikessa kaa- 
meudessaan esittäytyy lukijoille. Hän oli käynyt Varkauden 
tehtailla ja nähnyt työläisten oikeudettomuuden ja mielival- 
taisen kohtelun. 


Köyhänkansan saama vastaanotto sekä Minna Canthin 
muu kirjailijantoiminta paljasti selvää selvemmin, miten val- 
heellista, pinnallista ja tekopyhää oli nousevan suomalaisuus- 
liikkeen johdon suhde tavalliseen kansaan. Kun lukee Agathon 
Meurmanin — Kangasalan Karhun — arvosteluja suomen- 
mielisten silloisesta ruotsinkielisestä äänenkannattajasta Fin- 
land-lehdestä, tai vastaavia kannanilmaisuja Suomalaisen 
Puolueen pää-äänenkannattajasta Uudesta Suometta- 
resta, huokuu vastaan suorastaan tyhmän pilkallinen äänen- 
sävy. 


Vaatimaton sankari 


Agathon Meurman, Yrjö-Koskinen ja monet muut historian 
lehdillä nimensä säilyttäneet kansallisen nousun johtomiehet 
olivat sitä mieltä, että tavallisen työläisperheen äiti — Holo- 
paisen Mari — oli liian mitätön ja vaatimaton persoona 
ikuistettavaksi kaunokirjallisuudessa. Hän ei todella ollut sellai- 
nen runebergilainen sankari, joka mainituille suomalaisuudella 
ratsastaville ja muille aristokraateille edusti ”kansaa”. HEdel- 
leen Agathon Meurman ja monet muut ns. sivistyneet olivat sitä 
mieltä, että kuvaus Marin tuskista ja epätoivosta oli yhtä 
vähän paikallaan ”kuin salonkipeili työläiskodissa”. Heidän 
käsityksensä mukaan ei oppimattomilla työläisillä ja muulla 
rahvaalla voinut olla sellaista tunne-elämää. 

Kun silloin Kuopiossa sanomalehteä toimittanut nuori Juhani 
Aho myötäili Minna Canthin ajatuksia ja paheksui lehdessään 
80 pennin nälkäpalkkoja, sai hän vastaansa paitsi omaa papil- 
lista sukuaan, myös Suomalaiseen Puolueeseen lukeutuvan 

läänin kuvernöörin, kenraali Alexander Järnefeltin. Aholle 
lähetetyssä nuhdekirjeessä selitettiin mm.: ”Eikä työmiehille, 
tyhmälle kansalle, joka ei muuta osaa kuin huutaa, ei semmoi- 
selle saa ruveta puhumaan tämmöisistä asioista, jotka riippu- 
vat nationaaliekonomiasta, ja monista muista asianhaaroista.” 


Juhani Ahon välit kenraali Järnefeltin ”mädänneeksi tou- 
kaksi” julistaman Minna Canthin kanssa viilenivät. Kaksi 
vuotta myöhemmin hän oli mukana tuomitsemassa, kun Minna 
Canth jälleen veti esiin työläisten alhaiset palkat. Kansallis- 
kirjailijaksi nousemassa oleva Aho väitti Minna Canthin kir- 
joittelua lapselliseksi ja vakuutti, ettei hänen kuvaamaansa 
tyytymättömyyttä ollut todella olemassa. 


Kenen syy? 


”Onko minun syyni, että elämässä on ei ainoastaan kaunista, 
mutta myöskin rumaa”, kysyi kirjailija tämän hälyn keskellä 
ja jatkoi: ”Kirjailijan tulee olla rehellinen ja tuoda esiin kaikki 
juuri semmoisena kuin se on, ei kaunistaa mitään. Kaunokir- 
jallisuuden tulee olla kuvastimena, joka ihmisille näyttää mil- 
laisia he ovat.” Minna Canthin tinkimättömän totuuspitoiset 
kuvaukset todella näyttivät silloisille vallanpitäjille, hätäapu- 
työmaiden, nälkäpalkkojen ja työläisten oikeudettomuuden 
ylläpitäjille, millaisia he olivat, mitä he olivat saaneet aikaan 
ja minkä he yrittivät säilyttää hinnalla millä hyvänsä. Siitä 
johtui rajaton, hysteriaa hipova suuttumus. 

Työläiset kiiruhtivat tulilinjoilla olevan kirjailijan avuksi, 
mikä oli erikoista sillä vuosikymmenellä, jolloin ei itsenäisestä 
työväenliikkeestä Suomessa tiedetty vielä mitään. Kuopion leh- 
dissä oli 12. 5. 1886 allekirjoituksella ”Suuri joukko työmie- 
hiä” varustettu kirjoitus, missä vakuutettiin, ettei 80 pennin 
päiväpalkalla kukaan elä. Pakosta on pantava voimat alttiiksi, 
koska ratatöiden palkat olivat alentaneet muidenkin töiden 
palkkatasoa. ”Meidän kotimme on avoinna jokaisen nähtävissä. 

Kurjuutta se on täynnä, huone autio, perhe nälkiintynyt ja 
kituva. Hyyry on monella maksamatta ja täytyy ensikädessä 
suorittaa, ettei kadulle ajeta. Siihen kun menee seitsemästä 
markasta aina kymmeneen markkaan kuussa, niin ymmärtää 
jokainen, kuinka sitten kahdeksankymmenen pennin päiväpal- 
kalla voi perhe toimeentulla.” Myös lukuisat kirjailijan työ- 
läisiltä saamat kirjeet todistivat, ettei hänen esiintymisensä 
ollut jäänyt huomiota vaille, 

Draamassaan Kovan onnenlapsia Minna Canth puhui 
Topra Heikin suulla niin voimallista kieltä sorrettujen puo- 
lesta, että pelkkä sanomalehtien palstoilla ja kirkkojen saar- 
natuoleissa tapahtunut tuomitseminen ei riittänyt. Senaattori 
Yrjö-Koskinen ja kumpp., eivät siis venäläiset viranomaiset, 
järjestivät näytelmälle esityskiellon sen ensi-illan jälkeen. 


Vapaita aatteita 


Vuonna 1889 Minna Canth toteutti kauan suunnittelemansa 
lehtihankkeen, ja niin ensimmäinen numero Vapaita aat- 
teita lähti maailmalle pienestä Kuopiosta. Ohjelmajulistuk- 
sessaan lehti ilmoitti antavansa kansalle etupäässä niitä tie- 
toja, joita vanhoillaan olijat tahtovat pitää siltä salassa sekä 
vastustavansa henkistä holhousta kirjoitelmilla historiallisista, 
luonnontieteellisistä, uskonnollisista ja yhteiskunnallisista ai- 
heista. A. B. Mäkelä ja N. R. av Ursin olivat luvanneet apuaan 
ja viimeksi mainittu kirjoittikin lehteen muutamia kulttuurihis- 
toriallisia artikkeleja. 

Sisällön hankkiminen jäi kuitenkin miltei kokonaisuudessaan 
julkaisijan huoleksi. Brandes, Maupassant, Hamsun, Tolstoi 
jne. esiintyivät lehdessä. Minna Canth joutui tästä lehden 
arvokkaasta sisällöstä tai oikeammin sanoen sen vuoksi hyväs- 
telemään lukijoitaan jo seuraavana vuonna. Lehti oli alusta 
alkaen sensuurin erityisen huomion kohteena. Kirjoituksia 
typistettiin ja kerran takavarikoitiin koko painos. Ilmestyminen 

viivästyi monta kertaa viikkomäärin rettelöivien sensorien 
vuoksi. Vaikka esim. Darwinin nimeä ei uskallettu mainita lain- 
kaan, saksittiin apinoita käsittelevää tieteellistä artikkelia 
mainittujen viattomien eläinten sensuurin mielestä kiusallisten 
ja luomistarujen vastaisten sukulaisuussuhteiden vuoksi. 

Hyökkäys ei keskittynyt vain köyhälistökuvauksiin. Nykyi- 
sen Mykle-aikakauden mittapuun mukaan mitä viattomin ja 
vuosikymmeniä sitten myös koulujen lukemistoihin kelpuutettu 
nuoren tytön kehitystä kuvaava novelli Hanna leimattiin 
epäsiveelliseksi ja uskonnonvastaiseksi. Sellainen taantumuksen 
tukipylväs kuin piispa Johansson ja hänen mukanaan pienem- 
mät vanhan testamentin ja keskiajan pimeyden hengessä elä- 
neet prelaatit olivat kivittämässä Minna Canthia ensimmäisinä. 
”Hannan siveettömyys ilmeni mm. siinä, että maalla lomaansa 
viettäneet koulutyöt ”hylkäsivät kokonaan erään pukimen, jota 
paitsi miehet eivät koskaan voi esiintyä”. Vaikka ko. naisten 
intiimiä vaatekappaletta oli sivuttu näin hienovaraisesti viit- 
taamalla, takertui eräs Minna Canthin teilaajista, pastori 
Bergroth siihen valppaasti. Hän totesi kauhuissaan, ettei sää- 
dyllisissä perheissä voitu punastumatta lukea moista niin vaa- 
rallisilla alueilla liikkuvaa kohtaa. Edelleen maininta Hannan 
virkamies-isän ja nuoren sisäkön vuodetoveruuden sangen ta- 
vallisista seurauksista herätti julmistumista, ”Koska maas- 
samme vallitsevat tavat tekevät tämän, olkoon siitä Jumalalle 
kiitos, jokseenkin epäiltäväksi.” Sellaisesta mahdottomasta 
suhteesta kertominen oli loukkaus koko sivistynyttä säätyä 
kohtaan. Piian kunniasta eivät kriitikot olleet tässä yhteydessä 
huolestuneita. 


Innokas ”socialisti” 


Minna Canth ilmoitti kirjeessään 31. 10. 1884 Kaarlo Berg- 
bomille olevansa täydellinen ja innokas ”socialisti”. ”Eikä ole 
varmaa, etten vielä istu linnassa niinkuin Louse Michel. Odotan 

vaan, että tuo liike alkaisi Suomessakin, — silloin, silloin —! 
Kun en vaan kuolisi sitä ennen.” Silloin maassamme tiedettiin 
sosialismista vain Uuden Suomettaren ja muiden sanomalehtien 
väritettyjen ja vääristeltyjen uutisten välityksellä. Wrightiläiset 
porvarit, jotka perustivat samana vuonna Helsingin Työväen- 
yhdistyksen, kokosivat työväkeä ympärilleen nimenomaan sen 
vieroittamiseksi sosialistisista vaikutteista. Tätä taustaa vas- 
taan arvioituna oli Minna Canthin vihatuksi sosialistiksi julis- 
tautuminen ainutlaatuista. 


Marxilainen sosialisti ei Minna Canth kuitenkaan ollut. Hän 
oli lähinnä kristillis-sosiaalinen uudistaja, mutta silloiset yh- 
teiskunnan pylväät eivät hyväksyneet hänen kirkon dogmeista 
poikkeavaa kristillisyyttään ja pyhän omistusoikeuden perus- 
teita järkyttävää uudistusintoaan. Hän sai paljon vaikutteita 
Tolstoilta, mutta taistelijaluonteena hän ei tyytynyt Tolstoin 
passiivisen alistumisen oppeihin. Eräs suomalaisen kulttuuri- 
taantumuksen näkyvimpiä hahmoja K. S. Laurila on myöhem- 
pinä vuosikymmeninä todennut Minna Canthin teoksissa ilme- 
nevän kristillisyyden lainatavaraksi ja osoittanut kirjailijan 
kristinuskolle sangen vieraan positiivis-luonnontieteellisen maa- 
ilmankatsomuksen innokkaaksi kannattajaksi. 


Minna Canth itse kuvaa uudistusohjelmansa perusteita seu- 
raavasti: ”Ei se ole mikään kevytmielinen kumoushalu, vaan 
kova, vakava elämä kehoittaa naista ja työläistä vastustamaan 
yhteiskuntaa sellaisena kuin se nyt on. Ja koska syy piilee 
syvällä, eivät he liioin tahdo tietää mistään paluusta entiseen 
tai reaktsionismista (taantumuksesta — ES) ennenkuin ovat 
päässeet pyrkimystensä päämäärään. Mikään 'olevien olojen, 
"historiallisen kehityksen tai poliittisen viisauden? huomioon- 
ottaminen ei voi pakottaa heitä edelleen kärsimään vääryyttä, 
mikäli heille ei anneta oikeutta ottamalla osaa lainsäädäntöön 
koettaa muuttaa näitä olosuhteita toiseksi ja olla mukana vai- 
kuttamassa historiallisen kehityksen kulkuun.” 

Suomettarelaisten petos 


Minna Canth kesti hyökkäykset ja parjaukset verrattain 
hyvin, vaikka myös eräät hänen lähimmistä ystävistään ja 
aatetovereistaan kielsivät hänet. ”En pelkää, vaikka piirittäis, 
monta sataatuhatta miestä. Ja verkkons kaikki virittäis', sillä 
herra päästää heistä”, lausui hän huumorinvoittoisesti vanhaa 
virsikirjaa siteeraten. 

Katkerin pettymys Minna Canthille oli Suomalainen Puolue, 
minkä riveihin hän kuului. Tämä puolue ja sen äänenkannat- 
taja Uusi Suometar oli jo 1880-luvulla muotoutumassa siksi 
äärimmäistaantumukselliseksi ryhmäkunnaksi, millaiseksi sen 
maine vakiintui ja sinetöitiin lopullisesti Kansallisen Kokoo- 
muspuolueen nimellä. ”Ihmettelen omaa tyhmyyttäni, kun 
pysyn puolueessa, joka ei muuta tee kuin vainoaa minua”, 
totesi hän v. 1886. Hän ei säästänyt sanoja tuomitessaan Suo- 
malaisen Puolueen ja sen ympärille ryhmittyneen taantumuk- 
sen kivikovan vanhoillisuuden, jolle oli vierasta puolueen alku- 
peräinen päämäärä, Suomen kansan oikeuksien puolustaminen 
ja sivistystason kohottaminen vapaamielisessä ja demokraat- 
tisessa hengessä. 

Minna Canth totesi jo 10 vuotta aikaisemmin saman, minkä 
lakossa olleet rakennustyöläiset toivat esiin v. 1896 huutaes- 
saan ”Alas Suometar, se on meidät pettänyt!” Silloin Suoma- 
laisen Puolueen johtoryhmä oli tuottanut maahan venäläisiä 
lakonmurtajia tsaarin viranomaisten myötävaikutuksella. Vii- 
den vuoden kuluttua kutsuttiin ensimmäisen kerran kasakat 
avuksi lakkolaisia kurittamaan. Pelkät sanat ja sensuuri eivät 
enää riittäneet kuten Minna Canthin ääntä vaiennettaessa. 

Maamme työväestö oli heräämässä luokkatietoisuuteen Minna 
Canthin viimeisinä elinvuosina (hän kuoli v. 1897). Vaikka 
hänen kuvaamansa köyhä kansa vaati jo itselleen oikeutta 
järjestyneenä joukkona, ei hän ollut näkemässä ja kokemassa 
niitä vaiheita, jolloin halveksitut työmiehet ja työläisnaiset 

todella nousivat ensimmäisen kerran v. 1905. Kirjeessään hy- 
välle ystävälleen runoilija J. H. Erkolle hän totesi suomalaisen 
kirjailijan elämän olevan yhtä kova ja raskas kuin työ- 
miehen, joka kylmään korpeen viljelyksensä laittaa. Molemmat 
saavat vehkaleipää syödä ja vasta tulevat sukupolvet saavat 
heidän työnsä perustuksille suuremmalla siunauksella kylvön 
laittaa ja runsaampia hedelmiä niittää. 

(Vappu 1962) 


Hän halusi luoda 
suomalaisen 
Jean Christophen 


Konrad Lehtimäki — poliitikko ja vähäväkisen 
kansan kuvaaja 

Lukuisat vuosisadan alun työväenliikkeen eturivin naiset 
ja miehet joutuivat olosuhteiden pakosta yrittämään myös 
runoilijoina, proosakirjailijoina ja näytelmien luojina. Julkaisu- 
ja muu kulttuuritoiminta oli verrattain laajaa, mutta kirjoitta- 
jia oli vähän. Ei ole niinkään merkillistä, että esteettisistä 
harrastuksistaan tunnettu O. W. Kuusinen on koetellut voi- 
miaan runon maailmassa. Työmies-lehden yksioikoisen päätoi- 
mittajan Edvard Valppaan tendenssipitoiset lemmenrunot sen 
sijaan saattavat herättää jälkipolvissa kummastusta. 


Konrad Lehtimäki — vanhan sosialidemokraattisen 
puolueen piirisihteeri, sanomalehdentoimittaja ja kansanedustaja 
— kohoaa esiin aikalaistensa ja muun työn ohella ”kynäilyä” 
harrastaneiden työväenliikkeen toimihenkilöiden keskuudesta 
siksi, että hänestä kehittyi kirjailija, jonka teosten määrä 
kohoaa kahteenkymmeneen ja joka säilyttää paikkansa 
maamme kirjallisuuden historiassa ei vain määrätyn kehitys- 
vaiheen edustajana vaan elävänä kirjailijana, jolla on paljon 
sanottavaa meidän ajallemme ja tuleville sukupolville. Torp- 
parinperheen poika Konrad Lehtimäki syntyi v. 1883 Vahdossa 
Varsinais-Suomessa. Tuhansien osatoveriensa tapaan hän jou- 

tui elättämään itsensä ensin paimenpoikana ja renkinä. Koti- 
torpasta tie kulki leipurinoppiin ensin Turkuun ja sieltä Hel- 
sinkiin. Tämän ammattityön keskeyttivät kuitenkin vaellus- 
vuodet, joiden aikana hän oli mm. satamatyömiehenä Hampu- 
rissa ja Kööpenhaminassa, samoili jalkapatikassa pitkin Ruot- 
sia ja raatoi Suomen tukkisavotoilla. Hänen elämänkaarensa 
ei ole vain tältä osalta yhdenmukainen Jack Londonin kanssa. 
Myös ankara opiskelu, ensin kansakoulukurssi ja sen jälkeen 
jatkuva tietojen kartuttaminen viittaa tähän maailmankuuluun 
kirjailijaan. 


Arvi Halla 


Arvi Halla — omaelämäkerrallisen Taistelija-teoksen 
päähenkilö — tuli työväenliikkeen tuntumaan ollessaan silmin- 
näkijänä, kun herrashuligaanit pahoinpitelivät Kansallisteat- 
terissa Matti Kurikkaa. Hän kuuli, että Kurikkaa syytettiin 
epäisänmaallisuudesta ja tapauksesta järkyttyneenä ryhtyi 
tutkimaan Työmies-lehteä. Niin hänelle valkeni totuus. Hän 
alkoi yhä enemmän pitää lehden sisällöstä, joskin sosialismin 
kaukaiselta tuntuva päämäärä saattoi hänet aluksi toivotto- 
maksi. Hän halusi suoraviivaisempaa toimintaa kuin ”järjesty- 
mistä”, mutta työväenliike lisäsi hänen tiedonhaluaan. Hän 
tahtoi tulla oikeaksi mieheksi, olla kaikessa etevä. Konrad 
Lehtimäen kehitys sosialistiksi ei ehkä todellisuudessa tapah- 
tunut aivan niin kuin ”taistelijassa” kerrotaan, mutta joka 
tapauksessa hän liittyi itsenäistyneen työväenliikkeen riveihin 
vuosisadanvaihteessa. 


Piirisihteeri ja kansanedustaja 


Suurlakkovaiheessa v. 1906 työväenliikkeen toiminnan laa- 
jentuessa hänestä tuli vanhan sosialidemokraattisen puolueen 
Viipurin piirin sihteeri, mistä tehtävästä hän siirtyi piirisih- 
teeriksi Turun eteläiseen piiriin. Jo sitä ennen hän oli esiinty- 

nyt puhujana ja työväen sanomalehdistön palstoilla. Myöhem- 
min hän työskenteli myös lehden toimituksessa. 
Eduskuntaan hänet valittiin v. 1910 ja samana vuonna näki 
päivänvalon hänen esikoisteoksensa, novellikokoelma Rot- 
koista. Kun hän aloitti kirjallisen toimintansa, oli hänellä 
siis jo takanaan vuosien poliittinen työ keskeisillä paikoilla 
työväenliikkeessä. Kirjailijana tunnetuksi tulleen ja mainetta 
niittäneen henkilön esiinmarssi poliittisessa elämässä ei ole 
niinkään harvinaista. Konrad Lehtimäen kehityskaari, ensin 
päivänpolitiikan parissa uurastava piirisihteeri, sanomalehden- 
toimittaja ja kansanedustaja ja sitten tunnustettu kirjailija, on 
harvinaisempi. Vaikka häneen iski tuberkuloosi 25-vuotiaana 
ja hän kärsi muistakin sairauksista, ei hän vetäytynyt syrjään 
työväenliikkeen jokapäiväisestä toiminnasta. Hän oli sekä 
kirjailija että poliitikko, joka ei epäröinyt tunnustaa väriään. 


Kirja vallankumouksesta 


Hänen teoksistaan tunnetuin on kieltämättä Ylös helve- 
tistä (Ex inferno), jota hallitsee voimakas sodanvastainen 
paatos. Vallankumouksellinen etujoukko avaa silmät näke- 
mään sodan ja militarismin mielettömyyden. Kansat nousevat, 
vanha järjestelmä kukistetaan ja uuden maailman perusta luo- 
daan. Näytelmässä Spartacus hän julistaa sorrettujen 
taistelua vapauden puolesta antiikin kapinallisten orjien sa- 
noilla ja teoilla, 

Kuvaavaa olosuhteiden erilaisuudelle, että Spartacus 
hyväksyttiin ohjelmistoon Tukholman Dramaattisessa Teatte- 
rissa ja Norjan Kansallisteatterissa. Suomessa Lehtimäen 
näytelmiä ovat esittäneet vain työväennäyttämöt, joita varten 
hän kirjoitti mainetta niittäneen Etuvartiotaistelun. 

Myös kotoisen maaperän todelliset vallankumoustapahtumat 
innoittivat häntä. Viaporin kapinassa oli sellaisia synkän ro- 
manttisia piirteitä, jotka viehättivät Lehtimäkeä. Samoin siinä 

ilmennyt tuhoon tuomittujen miesten epätoivoinen taistelu ja 
kuolema herätti hänessä vastakaikua, minkä tuloksena syntyi 
sellainen novelli kuin kapinallisten teloitusta kuvaava Mart- 
tyyrit. 

Hänen kirjoissaan ja novelleissaan on hallitsevana kaikkensa 
uhraava vallankumouksellinen työläistyyppi tai sivistyneistön 
edustaja. Molemmat ovat ehkä meidän aikamme näkökulmasta 
arvosteltuina jonkin verran kaavamaisia, teennäisiä ja todelli- 
suudelle vieraalla tavalla romantisoituja. Hänen henkilönsä 
eivät yleensä hymyile. Raskas, surumielinen sävy on hänen 
kerronnalleen yleinen leimaa-antava piirre. Nämä seikat eivät 
kuitenkaan mitätöi häntä työväenliikkeen ja valveutuneiden 
työläisten kuvaamisen uranaukaisijana, tien, jota viime vuosina 
on maineikkaasti jatkanut ennen kaikkea Väinö Linna. 

Kirjailija itse lausui eräälle v:n 1918 vankilatoverilleen, että 
sota järkytti häntä sisintään myöten. Hän ei voinut vapautua 
tunteistaan muuten kuin kirjoittamalla. ”Se, että olen joutunut 
kirjoittamaan etupäässä elämän varjopuolista, on johtunut elä- 
mäni liian surullisista ja harvinaisista kokemuksista ja kärsi- 
myksistä. Ne aiheet ovat olleet liian lähellä, ettei ole voinut 
jättää niitä sivuun.” 


Punavankina 1918 


Valkoisten kukistaessa v:n 1918 työväennousun Konrad 
Lehtimäki vangittiin, vaikka hän sairautensa vuoksi ei ollut 
mukana vallankumouksessa. Muiden punavankien kera hän 
joutui kiertämään Sörnäisten ja Kakolan kuritushuoneet. Jopa 
vanhoillinen Juhani Ahokin, jonka sympatiat olivat ehdotto- 
masti valkoisten puolella, lausui paheksumisensa ammattitove- 
rinsa sellaisen kohtelun johdosta. Vaikka vankeusaika jäi 
hänen kohdaltaan lyhyeksi ja suunniteltu kuolemantuomio täy- 
täntöönpanematta, aiheutui siitä korvaamattomia menetyksiä. 

tuksia, mm. jo viimeistelyvaiheessa ollut edellä mainittu Tai s- 
telija. Niitä hän ei saanut koskaan takaisin. Valtionarkis- 
tossa olevassa Kapinaan osaaottaneiden biogra- 
fiikka kokoelmassa, mihin on tallennettu v:n 1918 
työväenliikkeen eturivin työntekijöiltä aikoinaan anastettuja 
henkilökohtaisia papereita, on hänen kansiossaan vain muu- 
tamia muistiinpanoliuskoja ja ajan hengelle ja oikeudenkäy- 
tölle kuvaavana todistuskappaleena Turun poliisilaitoksen kir- 
jekuori, minkä päällekirjoituksessa joku nimeltä mainitsematon 
virkailija esittää pidätetyltä takavarikoidun 200 markan raha- 
summan jakamista tasan palkkioksi hänen kahdelle pidättäjäl- 
leen. Ns. länsimaisen oikeuskäsityksen mukaan sellaista nimi- 
tettäneen ryöstöksi! 


Uusi työpäivä 

Vapaaksi päästyään Konrad Lehtimäki ryhtyi välittömästi 
kirjoittamaan Taistelijaa uudelleen. Hän suunnitteli tästä 
teoksesta todellista suomalaista Jean Christophea, jonka 
kuusi osaa olisivat käsittäneet yhteensä 13800 sivua. Se oli 
tekeillä viisi vuotta. Sosialistiselle Aikakauslehdelle, minkä 
vasemmistolaista aatemaailmaa kirjailija oli erittäin lähellä, 
antamassaan haastattelussa v. 1919 hän mainitsee siihenastis- 
ten teostensa olleen vain harjoitelmia tätä suurromaania sil- 
mälläpitäen. 

Hän suunnitteli Taistelijan maamme sivistys- ja yhteis- 
kuntaelämää vuodesta 1896, siis luokkatietoisen työväenliik- 
keen syntyvaiheista ja venäläissorrosta lähtien kuvaavaksi 
teokseksi. Työväenluokan elämä siinä vaiheessa, sen ensim- 
mäinen herääminen ja järjestyminen, kiinnostivat häntä eri- 
tyisesti. Vaikka kirjailijan Sosialistiselle Aikakauslehdelle an- 
tamien tietojen mukaan tämän suurteoksen kolmas ja neljäs 
osa olivat jo v. 1922 uudelleen kirjoitetut ja kaksi viimeistä 
osaa lähellä valmistumistaan, vain kaksi osaa, I Elämän 

kourissa ja II Maailman kasvatti, julkaistiin. Kus- 
tantaja oli uusi tulokas, edistyksellisen sivistyneistön perus- 
tama Oy Daimon Ab, joka samoihin aikoihin tarjosi suomalai- 
selle lukijakunnalleen mm. Henry Barbussen maailmankuulun 
sodanvastaisen romaanin Tuli. 


Unelma suurteoksesta 


Niin keskentekoiseksi jäänyt Taistelija päättyy vuosi- 
sadan alkuun, jolloin sen Arvi Halla saa tulikasteensa käsi- 
rysyssä suuria mielenosoituksia hajottamaan komennettujen 
poliisien kanssa. Ehkä kirjailija on saanut vaikutteita Jack 
Londonilta muovaillessaan tämän häädetyn torppariperheen 
pojan jonkinlaiseksi yli-ihmiseksi, joka on selvinnyt sisullaan 
epäinhimillisistä leipurinoppilaan työolosuhteista ja raivannut 
esteet tieltään. Hänestä kehittyi etevä, mm. sujuvasti kahta 
vierasta kieltä oppinut ja myös fyysisesti vahva nuorukainen. 
Ehkä seuraavissa osissa vielä suurelta osaltaan individualisti 
Arvi Halla olisi toiminut määrätietoisesti työväenliikkeen ri- 
veissä. Teoksen alussa hän rajoittui vain toteamaan huutavan 
omaa perhettä kohdanneen vääryyden, minkä oli nostanut 
lakipisteeseensä vankilaan häätöä toimittaneiden viranomaisten 
vastustamisesta joutunut ja menehtynyt isä. 

Arvin ja Ingeborgin rakkaustarina teoksen toisessa osassa 
on myös piirretty Konrad Lehtimäen tavanomaisilla synkillä 
väreillä. Ingeborg sattuu olemaan häätäjäparonin tytär ja 
siis yläluokan edustaja. Romanssi, joka vähemmän todelli- 
suustuntuisena liittyy heikonlaisesti Arvin oppipoika- ja vael- 
lusvuosien tukevaan ajankuvaukseen, päättyy eroon, mihin 
töksähtäen katkeaa myös unelma suuresta suomalaisesta työ- 
läisromaanista. 

Sisällissodan jälkeisessä työväenliikkeen hajaantumisvaihees- 
sa, ollessaan vielä sairaudestaan huolimatta kohtalaisessa työ- 
vireessä, Konrad Lehtimäki antoi kannatuksensa vanhan sosia- 

lidemokraattisen puolueen raunioille muodostuvalle vasemmis- 
tolaiselle työväenliikkeelle. Aktiivisesti ei hän enää osallistunut 
poliittiseen toimintaan. 


Luomiskausi päättyi 

Vaikka häneltä ilmestyi novellikokoelma vielä v. 1929, päät- 
tyi hänen varsinainen luomiskautensa keskenjääneeseen Tai s- 
telijaan. Loitontuminen nuoruuden ihanteista ja kalvava 
sairaus aiheuttivat sen, että parhaimman työkautensa teoksissa 
kiihkeällä paatoksella sodanvastaista taistelua julistanut kir- 
jailija askarteli elämänsä viimeisinä vuosina sotateknisten 
keksintöjen parissa. Ellen Svinhufvudin näytelmäkirjoituskil- 
pailussa v. 1936 palkittu Gladiaattorien tulo ilmensi 
irralliseksi tapaukseksi ja viimeiseksi yritykseksi jäänyttä pa- 
luuta kirjailijan kutsumukseen. Konrad Lehtimäki kuoli 54- 
vuotiaana v. 1937. 

Käsite ”työväenkirjailija” on tulkinnanvarainen. Itseoppi- 
nutta ja työväenluokan keskuudesta noussutta kirjailijaa kun- 
nioitetaan herkästi tällä arvonimellä, vaikka ei olisi koskaan 
omaksunut työväenliikkeen maailmankatsomusta eikä kirjoit- 
tanut sen hengessä. Konrad Lehtimäki on todellinen työväen ja 
vähäväkisen kansanosan kirjailija. Hän ei noustessaan luo- 
mistyönsä huipulle jättänyt työväenliikettä. Hän osoitti, että 
kirjailijankutsumus ja arkipäivän toiminta työväenliikkeessä 
eivät ole toisilleen vastakkaisia. Niiden 10 vuoden aikana, joina 
hän kirjoitti miltei koko tuotantonsa, oli hän mukana poliitti- 
sessa elämässä ja eli sellaiset vaiheet kuin v:n 1917 nousun ja 
v:n 1918 vallankumouksen. Niin päivänpolitiikassa tunnettu 
kirjailija kuin hän onkin, myöntää myös porvarillinen kirjalli- 
suusarvostelu ja -tutkimus hänelle paikan, joskin tietyin va- 
rauksin, suomalaisten kirjailijoiden keskuudessa. Hänen todel- 
linen ymmärtäjänsä ja arvostajansa on kuitenkin työväen- 
liike, mihin hänen kirjailijankehityksensä ja tuotantonsa erot- 
tamattomasti liittyvät. 

(Vappu 1963) 


Lauri Letonmäki — 
työväenliikkeen suurten 
nousuvuosien runoilija 


Sanomalehdentoimittaja, runoilija ja Kansanvaltuuskunnan 
jäsen Lauri Aukusti Letonmäki kuului siihen ikäpolveen, 
joka astui työväenliikkeen riveihin vuosisadan alussa. Hän 
syntyi merikapteenin perheessä Tampereella joulukuun 22 päi- 
vänä 1886, kaupungissa, jota hän miehuusvuosinaan kuvaili 
seuraavin säkein: 


Kaupunki tää kaunis kuulu, vauras, 
työläisluitten päälle nostettiin. 
Tämän alle niinkuin heinä hauras, 
työläissukupolvet survottiin. 
Työläisjoukot nimettömät täällä 
nosti palatsit ja tehtahat — 
nälkäruoska aina päänsä päällä 
sielussaan yön varjot sakeat. 


Hän suoritti ylioppilastutkinnon vuonna 1903 ja aloitti opin- 
not Helsingin yliopiston historiallis-kielitieteellisessä tiedekun- 
nassa. Kuten monilta muilta nuorilta, jotka nouseva työväen- 
liike tempasi mukaansa, häneltäkin jäi akateeminen lopputut- 
kinto suorittamatta. Ensimmäiseen maailmansotaan mennessä 
hän oli työskennellyt useiden sosialidemokraattisten maaseutu- 
lehtien toimituksissa, mm. Jyväskylässä ilmestyneen Sorre- 

tun Voiman päätoimittajana ja Tampereella Kansan 
Lehdessä. Eduskuntaan hänet valittiin vuonna 1914. Niin 
sivistyneistön edustajaksi kuin hänet onkin luokiteltava synty- 
peränsä ja koulunkäyntinsä perusteella, ilmensi hänen ensim- 
mäinen ja ainoa laajahko eduskuntapuheensa silloin työväen- 
liikkeessä vallalla ollutta alkuvoimaista herravihaa. Ruoties- 
saan senaatin tulo- ja menoarvioesitystä hän lausui: ”Kaikista 
kiittämättömien herrojen tyytymättömyydenosoituksista ja 
moittimisista huolimatta on tämä Suomen karu ja kallioinen 
maa kuitenkin virkamieslaumoille erinomaisen vehmas ja li- 
hottava laidunmaa. Kun katselee budjetin menopuolta tulee 
huomanneeksi, että kyllähän ne ovat komeita katsellakin nuo 
hyvin syötetyt ja hyvin hoidetut virkaherrat, mutta hirveän 
kalliiksi pitämiseksi ne tulevat köyhälle kansalle.” 


On liioiteltua sanoa kaikkien vanhan työväenliikkeen toimi- 
henkilöiden olleen myös runoilijoita, mutta runsaasti sellaisia 
löytyi ennen kaikkea sanomalehdentoimittajien keskuudesta. 
Lauri Letonmäki kohosi lukuisten harrastelijarunoilijoiden ylä- 
puolelle niin, että monet hänen kirjalliset tuotteensa kestävät 
arvostelun myös tämän päivän mittapuun mukaan. Jo ennen 
vallankumousvuosia hänen runojaan ja suomennoksiaan oli 
lukuisissa työväen julkaisuissa, mutta tässä vaiheessa ne 
muuttuivat entistä julistavammiksi. Kun kesällä 1917 aseistetut 
suojeluskuntalaiset tekivät ensimmäiset hyökkäykset työläisiä 
vastaan, Lauri Letonmäki puki kuvauksen tapauksesta runo- 
asuun otsikolla Työmiehiä kaatui kahdeksan: 


Talonpojat, poliisit, myös nimismies 
ne ampuivat päin pinon takaa. 
Väki hätkähti myös, ken ties 

eessä kuolemanvaara on vakaa. 
Tulet paukahti edessä rahvahan 
ja alkoi taistelu avoin. 

Työmiehiä kaatui kahdeksan 
veren tahriman riistan tavoin. 


Kun vallankumoushallitus — Kansanvaltuuskunta — tammi- 
kuussa 1918 muodostettiin, kutsuttiin Lauri Letonmäki oikeus- 
asiain valtuutetuksi. Lyhyenä työväenvallan aikana ennätettiin 
myös oikeustoimen alalla luoda paljon uutta. Muistelmissaan 
hän selostaa, miten vallankumousoikeuksia muodostettaessa 
ilmeni uuden valtion luonne. Koska se rakentui työväenjär- 
jestöjen varaan, valittiin myös oikeuksien jäsenet, joiden tuli 
olla rehellisiksi ja oikeudellisiksi tunnettuja työväestön luotta- 
musta nauttivia henkilöitä, työväenjärjestöjen toimesta. Niin 
demokraattisella tavalla valituille tuomareille antamissaan oh- 
jeissa Kansanvaltuuskunnan oikeusasianosasto teroitti, että 
vallankumousoikeuksien tulee oikeamielisyydellään hankkia 
kansan luottamus ja kannatus. ”Tuomarin tulee olla inhimil- 
linen mutta ei hempeämielinen. Älköön missään tapauksessa 
oikeudenkäytön annettako kompastua vanhojen turhantarkko- 
jen muotojen ja kaavamaisuuksien tavoitteluun, vaan olkoon 
oikeus, kuten sen nimi kuuluu, vallankumousoikeus, omantun- 
non ja kansan väärentämättömän oikeustajunnan tarmokas 
tuomioistuin.” Nämä Lauri Letonmäen laatimat ohjeet kuvas- 
tavat tyylillisesti myös hänen runoilijanolemustaan. 

Porvarillisen Suomen kansalliskirjailijaksi kohotettu van- 
hoillinen Juhani Aho, joka piilopirtistään seurasi tarkoin sivis- 
tyneistöön luokiteltavien vallankumouksen johtajien tekoja ja 
sanoja, ei sivuuttanut Lauri Letonmäkeä. Päiväkirjamuistiin- 
panoissaan, jotka 1920-luvun alussa tulivat tunnetuiksi H a j a- 
mietteitä kapinaviikoilta-nimisenä kirjana, hän 
aprikoi pilkallisessa sävyssä, onko senaattori tai muu hallitus- 
mies koskaan aikaisemmin julkaissut runojaan hallituksen vi- 
rallisessa äänenkannattajassa. Aiheen tähän oli antanut Suo- 
men Kansanvaltuuskunnan Tiedonantoleh- 
dessä julkaistu Lauri Letonmäen runo Kansan oikeus, 

minkä säkeissä hän julisti uutta oikeuskäsitystä: ”Saa hautaan 
jo luut lahot siirtää tuon rikkaiden oikeuden ...” Myös laajem- 
min tunnettu ja myöhemmin useissa laulukirjoissa julkaistu 
Stenka Razinin melodiaan sovitettu Yli kuoleman kent- 
tien ilmestyi ensipainoksena samassa lehdessä. Aina valpas 
Juhani Aho, joka kertoi kiinnostuneena kapinanjohtajien psy- 
kologiasta, totesi päiväkirjassaan, että ”senaattori runoilee 
taas” ja kopioi muistiin: 


Täm on tehtävä tehdasorjan 
työn lyöttämän vanhuksen, 
Nyt eespäin te työläisnuoret 
yli kuoleman kenttien. 


Maan herruus te vallatkaatte 
ja vapaus kansoillen! 

Nyt eespäin. Elämä kutsuu 
Yli kuoleman kenttien. 


Tehtäessä ratkaisuja Kansanvaltuuskunnassa Lauri Leton- 
mäki oli monissa kysymyksissä jyrkemmällä kannalla kuin 
enemmistö. Pöytäkirjan mukaan hän vaati suuryhtymien ja 
pankkien sosialisoimista suoraviivaisemmin kuin muut valtuu- 
tetut. Kansanvaltuuskunnan siirryttyä Viipuriin huhtikuussa 
hän ei väistynyt paikaltaan, vaan osallistui viimeiseen asti 
johtoon. Pöytäkirjojen mukaan hän toimi Viipurissa pidetty- 
jen istuntojen sihteerinä ja ainakin kerran puheenjohtajana. 
Siinä vaiheessa yhtä vähän kuin aikaisempinakaan viikkoina 
vallankumous ei ollut hänelle tarunhohteista runoutta, vaan 
kuumeisia ponnisteluja vastarinnan järjestämiseksi aste as- 
teelta yliotteen saaneita valkoisia vastaan. Hän asennoitui kiel- 
teisesti rauhantunnusteluihin valkoisten kanssa ja yritti mui- 
den ohella löytää ratkaisua, miten vallankumouksen ”elävä 
voima”, punakaartilaiset, pelastettaisiin tuholta. Vetäytyminen 

ja irrottautuminen valkoisista ei tapahtunut suunnitelmien 
mukaisesti ja saartorengas sulkeutui Viipurin ympärillä. Noina 
Kansanvaltuuskunnan viimeisinä huhtikuun päivinä Lauri Le- 
tonmäki laati luonnosta vetoomukseksi Euroopan työläisille, 
mikä julistus tavallaan päätti vallankumouksen. 


Hänen Neuvostoliiton-kautensa muodostui työntäyteiseksi ja 
rikkaaksi. Kuten lukuisat muutkin vuoden 1918 tappion jälkeen 
Neuvostoliittoon =siirtyneet eturivin punaiset hän kirjoitti 
muistelmia ja arvioita vallankumoustapahtumista. Hänen var- 
sinainen luova kirjallinen toimintansa keskittyi kuitenkin Kar- 
jalan Autonomiseen Sosialistiseen Neuvostotasavaltaan. K ar- 
jalan historia, Tietokirja suomenkielisille 
työläisille, Kansalaissota Karjalassa ja eräät 
yhteistyössä muiden kanssa syntyneet kokoomateokset ja lu- 
kuisat suomennokset edustavat kunnioitettavaa työmäärää. 
Koska hän kuului Punaisen Karjalan toimitukseen ja 
työskenteli Valtion Kustannusliike Kirjan johdossa tietokirjal- 
lisuuden päätoimittajana sekä opettajantehtävissä, hän rikas- 
tutti monella tavalla Gyllingin kauden Neuvosto-Karjalan kult- 
tuurielämää. 


Keväällä 1935 Karjalassa ja Leningradissa tuntuivat ensim- 
mäiset ja — siihen verrattuna, mitä oli tulossa — verrattain 
lievät Stalinin kauden tuholaisprosessien enteet. Kustannusliike 
Kirja oli ensimmäisenä tulilinjalla. Saman vuoden lokakuun 
28 päivänä Punaisessa Karjalassa mainittiin, ettei Letonmäki 
ollut tunnustanut virheitään. Muutaman päivän kuluttua levisi 
tieto hänen itsemurhastaan. 


Häntä kuten kymmeniä muita syytettiin ensi vaiheessa por- 
varillisesta nationalismista, mutta myöhemmin luetteloa lisät- 
tiin jopa väitteillä yhteyksistä vihollisiin maan rajojen ulko- 
puolella. Kun runsaat 20 vuotta myöhemmin sen kauden tapah- 
tumia ryhdyttiin selvittelemään, todettiin myös Lauri Leton- 
mäki syyttömäksi. Paitsi vuoden 1918 vallankumouksen eräänä 

johtajana hän säilyy maamme työväenliikkeen historiassa 
kulttuurityöntekijänä ja runoilijana, joka kertoo myös meidän 
ajallemme suuren nousun vuosien vaiheista. 

(Demokraattisen Kansan Joulu 1948) 


Kansalaisopisto 
piikkilangan takana 


Opiskelu vankilassa on kymmentuntisesta työpäivästä huoli- 
matta vielä suhteellisen vaivatonta, jos on käytettävissä kir- 
joja, vihkoja ja muita opiskeluvälineitä sekä sähkövalo. Val- 
taosa poliittisista vangeista, jotka pidettiin v. 1944 välirauhaan 
saakka teljettyinä eri vankiloihin, olikin tiedonhaluista, ahke- 
raa väkeä. He käyttivät niukan vapaa-aikansa poliittisten ja 
yleissivistyksellisten tietojensa kartuttamiseen. 

Pienoisyhteiskunta piikkilangan takana on melko suhdanne- 
herkkä. Sen elämässä heijastuvat välittömästi ulkopuolella, 
”vapaudessa” tapahtuneet muutokset. Kun isiltä peritty suo- 
malainen demokratia lopullisesti lyöttäytyi Hitlerin vanaveteen, 
ryhdyttiin kotimaisiakin keskitysleirejä kehittämään kansain- 
väliselle tasolle. Suurin osa Köyliön suovankilan poliittisista 
siirrettiin Itä-Karjalan erämaihin, missä kapteeni Kartanon ja 
luutnantti Kosti-Paavo Eerolaisen kaltaiset fyyrerit sovelsivat 
kolmannen valtakunnan kasvatusmetodeja. 

Työstä vapaa sunnuntaipäivä siirtyi muistojen joukkoon, sa- 
moin kirjat, paperi, sanoma- ja aikakauslehdet. Työtä tehtiin 
aamuhämärästä iltapimeään. Valaistusvälineitä ei ollut. Asun- 
not, joissa eräissä vaiheissa ei kukaan mahtunut nukkumaan 
selällään, eivät nekään olleet omiaan edistämään henkisiä har- 
rastuksia. Kun lisäksi keskitysleirin johto mitä erilaisimmilla 
hyväilynimillä tunnettujen ”pamppujensa” välityksellä valvoi, 

Keskitysleirin pi 
vänrikki Lauri Oikari sekä vankeja repimään opetettu vahtikoira. 

että yhteydet ulkomaailmaan pysyivät katkenneina eikä ”ryö- 
mäläisillä” eli virallisesti II luokan työpalveluvelvollisilla ollut 
minkäänlaisia paperinpaloja puhumattakaan kirjoista, niin 
kuva on täydellinen. 

Autuaita ovat ne, jotka eivät näe, mutta kuitenkin uskovat. 

Päämajan valvontaosasto ja ehkä Kartano ja Ferolainen 
itsekin voimantunnossaan kuvittelivat sanoneensa viimeisen 
sanan. Kun tavanmukaista ratsiaa pidettäessä joskus löydettiin 
paperilappusia ja ehkäpä jokin kirjanenkin, he luulivat suorit- 
taneensa ryömäläisten henkisen arsenaalin lopullisen ja perus- 
teellisen tuhoamisen. Yliote ei missään vaiheessa sentään ollut 
niin täydellinen, ettei piikkilankojen sisäpuolella olisi säilytetty 
hienoista etumatkaa. Vaikka vartijakunta pyrittiin kokoamaan 
todellisista ”länsimaisen demokratian” etuvartijoista ja kaikki 
vähemmänkin ihmismäisiä oireita osoittaneet passitettiin rinta- 
malle, eivät vartijat sittenkään olleet ammattimiehiä: heiltä 
puuttui kokeneen vanginvartijan rutiini. Ja koska he eivät 
yleensä olleet erikoisempia ruudinkeksijöitä, heidän oli vaikea 
ajanmittaan kilpailla pitkinä vankilavuosina kouliintuneiden 
ryömäläisten kanssa. 

Pian todettiin, että vieraita kieliä voidaan opiskella ilman 
kielioppeja ja sanakirjoja ja ettei dialektisen materialismin 
opiskelu aina edellytä Marxin ja Engelsin valittuja teoksia. 
Puute osoittautui taaskin keksintöjen äidiksi, kun paperipulaa 
torjuttiin valmistamalla vihkoja hiili- ja paperisäkeistä, jopa 
leipälaatikkopahvistakin. Työllä ja hiellä valmistettujen opis- 
keluvälineiden säilyttämiseksi kehitettiin monia varovaisuus- 
toimenpiteitä. ”Kirjakaappi” saattoi olla rakennettu seinän 
sisään laudoilla tukitun ikkunan paikalle tai myöhemmässä 
vaiheessa, valvonnan kiristyessä, lattian allekin, jolloin nosta- 
malla paikoiltaan irtonainen lattianlankku päästiin käsiksi huo- 
lellisesti talletettuun aineistoon. 

Onneksi kolminkertainen piikkilanka-aitaus eli ”katiska” 
sijaitsi niin paljon erillään pamppujen rakennuksista, että sen 

sisäpuolelle tulija ei välttänyt jostakin ikkunanpielestä sattu- 
malta tähyilevän tai varmistuspalvelusta suorittavan ryömäläi- 
sen kotkankatsetta. Hälytys seurasi välittömästi, kaikki ma- 
teriaali painui kätköpaikkoihinsa, ja tulija tapasi vain ryysy- 
jään paikkailevia, täitä nyppiviä tai muita jokapäiväisiä aska- 
reitaan suorittavia työpalveluvelvollisia. Vieraan silmissä näi- 
den intelligenssi saattoi olla suoraan verrannollinen heidän 
sanoin kuvaamattoman kirjaviin ja risaisiin vaatteisiinsa ja 
parroittuneisiin, vuosien nälkää heijastaviin kasvoihinsa. 

Sähkövalo, öljy- ja karbidilamput muuttuivat ajanmittaan 
yhtä kaukaisiksi käsitteiksi kuin lapsuuden joulukuuset. Vuo- 
rokauden pimeinä aikoina oli turvauduttava esi-isien päreisiin. 
Jokaisella kämpällä oli oma ”sähkölaitoksensa”: 1—2 tehtä- 
vään perehtynyttä kansalaista päreitä kiskomassa. Kuten 
yleensä sotatalouden vallitessa oli tämänkin sähkölaitoksen 
henkilökunta yleisen työvelvollisuuden ulkopuolella. Sen ei 
tarvinnut osallistua kämppien lämmitykseen, puiden pilkkomi- 
seen tai muihin vapaa-aikoina suoritettaviin yleisiin töihin. 
Totuuden nimessä on mainittava, että vaikka sähkölaitos hoiteli 
yhteiskunnallisesti välttämätöntä tehtäväänsä yleiseksi tyyty- 
väisyydeksi, sillä oli toistuvasti erimielisyyksiä opiskelijoiden 
kanssa. Nämä näet pitivät itsestään selvänä, että sähkölaitok- 
sen velvollisuuksiin kuuluu toimittaa heille tarpeen mukaan 
kunnollisia kymmenen vatin päreitä (päreiden vattimäärä riip- 
pui leveydestä, kapeimmat eli valaistusteholtaan heikoimmat 
olivat viiden vatin). Sähkölaitos puolestaan esitti omana kan- 
tanaan, että jokaisen on hankittava ja kustannettava luku- 
lamppunsa itse, sähkölaitos vastaa vain riittävästä yleisvalais- 
tuksesta. 

Allekirjoittaneen opintoharrastuksiin kohtalo suhtautui suo- 
peasti. Se oli heittänyt tielleni Itä-Karjalan oikeilta omistajilta 
jääneen ja ihmeellistä kyllä tuholta säilyneen Neuvostoliiton 
kommunistisen puolueen historian venäjänkielisen laitoksen. 
Kirjavalikoiman ollessa rajoitettu tätä teosta käytettiin sekä 

poliittiseen että kielen opiskeluun. Keskitysleirillä oli useita 
liikkuvia sanakirjoja eli tovereita, jotka hallitsivat kuka täy- 
dellisemmin, kuka vähemmän täydellisesti jonkin vieraan 
kielen. Uudet tuntemattomat sanat kirjoitettiin paperinpala- 
selle ja lähdettiin ehkä toisessa parakissa asuvalta sanakirjalta 
kysymään niiden merkitystä. Sanavarasto karttui näinkin, ja 
samanaikaisesti taottiin päähän venäjän kieliopin perussään- 
töjä pahvinpalasille muistista laadittujen taivutuskaavojen 
mukaan, Venäjää taitavat ja sitä opiskelleet olivatkin muita 
suotuisammassa asemassa. Heidän käsiinsä joutui jatkuvasti 
milloin autiolta metsätyöpunktilta, milloin metsästä tai kaato- 
paikoilta löydettyä aineistoa. 

Suomalaisen kirjallisuuden historia kertoo, miten aapinen 
ison vihan aikoina leikattiin puulaatoille ja monistettiin. Kun- 
nianarvoisa E. N. Setälä olisi ehkä kääntynyt haudassaan, jos 
olisi tiennyt, että hänen klassista kielioppiaan jäljennettiin 
ulkomuistista leipälaatikkopahville armon vuosina 1942—43. 
Lähin kirjakauppa olisi tosin ollut 20 kilometrin takana Au- 
nuksen kaupungissa, mutta matka sinne oli vähintään yhtä 
mahdoton kuin vieraalle taivaankappaleelle. Vaikka julkiselle 
kerho-opiskelulle ei ollut mainittavia edellytyksiä, keskityslei- 
rin suomen kielen kerho toimi ajoittain täydellisesti maan pin- 
nalla. Piikkiaitain toisellakin puolella tiedettiin sen olemassa- 
olosta, mutta ei sitä kuitenkaan haastettu edesvastuuseen ja 
tuomittu lakkautettavaksi. Kaikessa vaatimattomuudessaan 
tämä loistoaikanaan kaksikin kertaa viikossa kokoontunut 
kerho loi monelle perustan oikeakielisyydelle ja vieraita kieliä 
opiskeltaessa välttämättömälle kieliopin tuntemukselle. 

Dostojevski nimittää vankilaa kuolleeksi taloksi. Kun muis- 
telee Köyliön, Kangasjärven, Säämäjärven, Koveron ja Karvian 
keskitysleirejä, joissa saattoi majailla satakin miestä samassa 
kämpässä, niin mieleen palautuvia kuvia voitaisiin suuremmalla 
syyllä nimittää ”muistelmiksi elävästä talosta”. Tällaisissa elin- 
tiloissa oli työpäivän jälkeen vilkasta kuin muurahaispesässä, 

keskusteltiin ja väiteltiin kaikesta maan ja taivaan välillä. 
Joskus parin kolmen aloittama väittely saattoi kerätä samaan 
piiriin yhä useampia kuuntelijoita ja keskustelijoita, niin että 
viimeksi tulleille joku ystävällisesti huomautti: ”Tähän ei oteta 
tilanpuutteen vuoksi enää uusia, rakentakaa itsellenne oma 
riita.” 

Kaikesta huolimatta opiskeltiin. Mitä ankarimmassa maan- 
alaisuudessa pidetty luentosarja dialektisesta materialismista, 
laaja Kalevala-esitelmä ilman Kalevalaa, poliittiset tilannekat- 
saukset, joiden aineisto saatiin monin tavoin, marxismin teo- 
riaa ja muita kysymyksiä käsittelevät ”luntat” (käsin teks- 
tatut selostukset), kaikki tuo piti mieliä virkeinä ja kartutti 
henkistä pääomaa tulevaisuuden tarpeisiin. 

